
Pääkirjoitus 


Liian  pieniä  ja  liian  suuria  asioita 

Skepsis  ry.  on  eräiden  väitteiden  mukaan  tosikkomaisten  tieteisuskovaisten  kerho,  joka  puuttuu 
jokaiseen  pieneenkin  asiaan,  jossa  vain  yhtään  vilahtaa  uskomuksellisuutta.  Skeptikot  voivat  kui¬ 
tenkin  ajatella  positiivisesti  ja  lohduttautua  sillä,  että  myös  liiallisesta  lempeydestä  ja  pehmoilusta 
heitä  syytetään  —  ärhäkämpiä  pitäisi  olla! 

Uusia  "pieniä  yliluonnollisuuksia"  tulee  julkisuuteen  jatkuvasti.  Niihin  kaikkiin  ei  ehdi  syventyä  eikä 
ottaa  kantaa,  joten  tässä  skeptikoilla  on  liikkumavaraa  pikkutarkan  tiukkuuden  ja  löysän  välinpitä¬ 
mättömyyden  välimaastossa.  Jotkut  suuret  kysymykset  nousevat  kuitenkin  esiin  aina  uudelleen, 
eikä  niitä  ratkaista  siirtämällä  ne  FAQdistalle  (frequently  asked  questions  —  usein  esitettyjä  kysy¬ 
myksiä  vastauksineen) 

Yksi  suurista  kysymyksistä  on  uskonnon  —  nimenomaan  kristinuskon  —  ja  skeptikkojen  suhde. 
Asiasta  leimahtaa  skeptikkojen  keskustelulistoilla  Internetissä  toistuvasti  kiivaita  keskusteluja. 
Myös  nimekkäät  tutkijat  pohtivat  uskonnon  ja  rationalismin  suhdetta,  tuore  esimerkki  tästä  on  Kari 
Cantellin  kirja  Tiedemiehen  mietteitä  uskosta. 

Uskontoteemasta  kysytään  myös  Skepsis  ry:ltä  usein:  Miksi  Skepsis  ry.  näyttää  jättävän  rauhaan 
taloudellisesti  ja  yhteiskunnallisesti  merkittävän  järjestelmän,  joka  perustuu  selvästi  paranormaa¬ 
liin  oppiin?  Miksi  Skepsis  ry.  ei  näkyvästi  protestoi  sitä,  että  kyseistä  oppia  iskostetaan  ihmisten 
mieliin  useilla  järjestelmällisillä  tavoilla  jo  varhaislapsuudesta  alkaen?  Eikö  täkäläiseenkin  uskon¬ 
toon  liity  merkittäviä  haitallisia  vaikutuksia,  muun  muassa  syrjintää  työhönotossa  ja  painostusta 
yksityiselämässä?  Onko  tarpeeksi  sivuta  vain  uskonnon  lievealueita,  esimerkiksi  väitteitä  uskon¬ 
nollisista  ihmeparanemisista  tai  vertavuotavista  tai  kyynelehtivistä,  Raamatun  hahmoja  esittävistä 
patsaista?  Onko  Skepsis  ry:n  toiminta  vain  tällaisten  pikkuasioiden  kanssa  askartelua? 

Kaikki  Skepsis  ry:n  kiinnostuksen  kohteet,  esimerkiksi  vaihtoehtolääkinnän  ilmiöt,  eivät  ole  sentään 
pikkuasioita,  mutta  uskontoon  liittyy  jotain,  joka  näyttää  ratkaisemattoman  suurelta.  Useimmille 
skeptikoille  asia  ei  ole  henkilökohtaisesti  ongelmallinen  eikä  kysymyksenä  enää  kiinnostava  — 
monille  se  oli  ensimmäinen  asia,  johon  oma  kyseenalaistava  ajattelu  aikoinaan  kohdistui. 
Uskonnon  skeptikoilta  saaman  huomion  suhteellinen  pienuus  näyttää  kiusaavan  erityisesti  ulko¬ 
puolisia,  muun  muassa  niin  sanottujen  rajatietoasioiden  harrastajia  —  he  toivovat,  että  valtauskon- 
toa  käsiteltäisiin  vähintään  yhtä  aktiivisella  skeptisyydellä  kuin  heidän  omia  uskomuksiaan. 
Toivetta  voi  pitää  perusteltuna. 

On  jossain  määrin  ymmärrettävää,  ettei  uskontoa  puida  kovin  usein  esimerkiksi  Skeptikon  palstoilla. 
Uskontoon  liittyvät  kysymykset  ovat  ensisijaisesti  Vapaa-ajattelijoiden  liitto  ry:n  aluetta.  Sieltä 
uskontokysymysten  pohdiskelijoita  löytyy  enemmän  ja  yhdistyksen  lehti  Vapaa  ajattelija  on  hyvä 
foorumi  uskontoa  koskevalle  polemiikille.  Moni  Skepsis  ry:n  jäsen  kuuluu  myös  Vapaa-ajattelijoiden 
liittoon  ja  yhteyttä  näiden  kahden  yhdistyksen  välillä  on  pidetty  muun  muassa  kesätapaamisissa. 

Kristinuskon  monet  ilmenemismuodot  ja  sen  nimissä  esiintyvät,  toisistaan  suurestikin  poikkeavat  toi¬ 
mintatavat  antavat  paljonkin  aihetta  skeptisiin  analyyseihin.  Toisaalta  ainakin  kristinuskosta  löytyy 
myös  muotoja,  jotka  ovat  skeptikollekin  hyväksyttävällä  tavalla  rajanneet  toiminta-alueensa  —  usko 
ei  yritäkään  esiintyä  tietona.  Mielestäni  myös  Skeptikko-]  ehden  on  tarjottava  tilaa  uskontoon  liitty¬ 
ville  pohdinnoille.  Vaikka  uskontokritiikin  sensuuria  ei  yhdistys  tai  sen  lehti  harjoitakaan,  on  tois¬ 
ton  ja  päällekkäisyyden  välttämiseksi  uskontoon  liittyvien  perusteemojen  käsittelyä  Skeptikon  pals¬ 
toilla  kuitenkin  säännösteltävä. 

Valehtelevatko 
silmämme  ? 

Sokea  pystyy  melko  hyvin  hahmottamaan  ympäris¬ 
tönsä,  vaikka  hän  ei  näekään,  mitä  hänen  ympä¬ 
rillään  tapahtuu.  Näkevä  taas  ei  välttämättä  näe 
maailmaa  ympärillään  lainkaan  sellaisena  kuin  se 
on.  Valehtelevatko  siis  silmämme?  Psykologian  tut¬ 
kija  Jukka  Häkkisen  mukaan  kaikkea  näke¬ 
määmme  ei  pitäisi  ottaa  ainakaan  kirjaimellisesti, 
sillä  uskomuksemme  maailmasta  vaikuttavat  sii¬ 
hen,  minkälaisena  maailman  näemme. 


-  Näköhavainnon  ja  siitä  syntyvien  uskomus¬ 
ten  muodostuminen  on  monimutkaisesti  kie¬ 
toutunut  aikaisempien  kokemusten,  muistiku¬ 
vien,  tunnetilojen,  sosiaalisen  tilanteen  ja 
havaitsijan  motiivien  muodostamaan  assosi- 
aatioverkkoon,  Häkkinen  sanoo. 

Psykiatrian  erikoislääkäri  Kari  Pylkkänen 
puhuu  vaihtoehtoisesta  ympäristön  havaitsemisesta. 
Tunnusomaisia  sille  on  Pylkkäsen  mukaan  voima 
kas  psyykkinen  tai  fyysinen  kokemus,  johon  liittyy 
mielikuva,  ajatus  tai  jokin  merkitys,  ja  jolle  ei  löydy 
todennettavissa  olevaa  ulkoisia  syylä.  Pylkkänen 
käyttää  esimerkkinä  ufo-kokemuksia,  joissa  ihmi¬ 
nen  havainnoi  ja  tulkitsee  "näkemiään  ufoja" 
ympäristöönsä  ja  itseensä  liittyvän  kokemuksen 
pohjalta.  Ufo-kokemiseen  liittyy  tavallisesti  myös 
tavanomaisesta  poikkeavia  ruumiillisia  ja  psyykki¬ 
siä  ilmiöitä. 

Tutkija  Häkkinen  pohtii  oheisessa  artikkelissaan 
näkemisen  problematiikkaa  havainlopsykologin 
näkökulmasta.  Pylkkänen  puolestaan  valottaa  ufo¬ 
jen  näkemiseen  ja  kokemiseen  liittyiiä  psykologisia 
prosesseja. 

Uskommeko  mitä  näemme 
-  vaiko  päinvastoin? 


Jukka  Häkkinen 

Kuinka  tiedät,  että  edessäsi  oleva  kahvikuppi  on 
todella  kahvikuppi,  joka  jatkuu  kahvikuppina  myös 
toisella  puolella,  jonne  et  näe  (kuva  1)?  Terve  järki 
toki  sanoo,  että  asia  on  todennäköisesti  näin  ja  arki¬ 
päiväinen  havaintokokemuksen  sujuva  muodostu¬ 
minen  onkin  mahdollista  juuri  siksi,  että  kykenem¬ 
me  vaivattomasti  olettamaan  tämän  kaltaisia  seik¬ 
koja.  Kuitenkin  on  myös  mahdollista,  että  kyseessä 
on  ainoastaan  kahvikupin  näköinen  illuusio,  litteä 
lavaste,  joka  on  tahallaan  aseteltu  katsojaa  harhaut¬ 
tamaan  (kuva  2).  Litteä  lavaste  huijaa  meitä  ja  kah¬ 
vikupissa  havaitaan  enemmän  kuin  mitä  on  suo¬ 
raan  nähtävissä,  koska  aikaisempien  kahvikuppiko- 
kemusten  tuloksena  on  syntynyt  muistiedustus, 
jonne  kupin  kokonaismuoto  on  tallentunut.  Tämä 
muistiedustus  aktivoituu,  kun  näemme  kupin  ja 
syntyvä  havaintokokemus  on  näköinformaation  ja 
muistiedustuksen  vuorovaikutuksen  tulos. 

Koska  havaintokokemus  siis  ohjautuu 
aikaisempien  kokemusten  muodostamien  rakentei¬ 
den  kautta,  on  myös  todennäköistä,  että  uskomuk¬ 
semme  siitä,  minkälainen  maailma  on,  vaikuttavat 
siihen,  kuinka  sen  näemme.  Oletukset  voivat 
todentua  monella  tasolla,  sillä  inhimillistä  tietojen¬ 
käsittelyä  on  mahdollista  tarkastella  aina  hermos¬ 


tolliselta  tasolta  korkeampien  tiedollisten  toiminto¬ 
jen  tasolle  asti.  Ensinnä  mainitussa  tapauksessa 
puhutaan  lähinnä  hermoverkon  organisoitumisesta 
ja  jälkimmäisessä  tapauksessa  muistoista,  mieliku¬ 
vista,  ajattelusta  ja  tunteista. 

Hermostollisen  tason  oletukset 

Olettamukset  havaintomaailmasta  eivät  välttämät¬ 
tä  ole  tietoisia.  Koska  näköaistin  tietojenkäsittely- 
kapasiteetti  kuormittuu  jatkuvasti  valtavalla  infor¬ 
maatiomäärällä,  on  näköaistiin  kehittynyt  hermo- 
järjestelmiä,  jotka  tekevät  voimakkaita  oletuksia 
sisääntulevan  tiedon  rakenteesta,  ja  jotka  tällä 
tavoin  pystyvät  toimimaan  erittäin  nopeasti. 
Esimerkiksi  kasvojen  havaitseminen  on  hahmon- 
tunnistusmielessä  vaikeaa,  koska  kasvot  muistutta¬ 
vat  usein  toisiaan,  ja  lisäksi  erittäin  pienet  ilmeen 
muutokset  saattavat  viestiä  tärkeitä  sosiaalisia  sig¬ 
naaleja.  Niinpä  näköaistiin  onkin  kehittynyt  erityi¬ 
nen  osa,  joka  osallistuu  pelkästään  kasvontunnis- 
tukseen 

Tämän  järjestelmän  toimintaa  kuvaa  käännet¬ 
tyjen  kasvojen  illuusio  (Thompson  1980;  Rock 
1 988)  (kuva  3,  seuraava  sivu),  jossa  kaksi  kasvoku¬ 
vaa  näyttävät  jollakin  tavalla  erilaisilta.  Hetken  tar- 


( kuva  1) 


(kuva  2) 

( kuva  3) 

kastelun  jälkeen  huomaat  kenties,  että  eroilla  on 
jotain  tekemistä  suun  ja  silmien  kanssa  Jos  kään¬ 
nät  kuvan  ylösalaisin,  jolloin  kasvokuvat  ovat 
oikein  päin,  erot  suorastaan  hypäävät  silmille: 
vasemmanpuoleiset  kasvot  ovat  kamalan  näköiset 
verrattuna  oikeanpuoleisiin,  koska  silmät  ja  suu  on 
käännetty  ylösalaisin. 

Iiro  ei  näkynyt  läheskään  yhtä  selvästi  silloin 
kun  kasvot  olivat  ylösalaisin,  koska  näköaistin  kas¬ 
voja  käsittelevä  osa  on  tottunut  käsittelemään  kas¬ 
voja  ja  niiden  osia  oikeinpäin,  eli  kuvia,  joissa  sil¬ 
mät  ovat  nenän  yläpuolella  ja  suu  nenän  alapuolel¬ 
la.  Tutkimuksissa  on  havaittu,  että  jo  kahden  kuu¬ 
kauden  ikäiset  vauvat  kuluttavat  huomattavasti 
enemmän  aikaa  kasvojen  näköisten  kuvioyhdistel- 
mien  katselemiseen  kuin  muiden  kuvioyhdistel- 
mien  tarkasteluun  (Maurer  1985). 

Olettamukset  sisääntulevan  tiedon  rakentees¬ 
ta  voivat  olla  huomattavasti  yksinkertaisempia: 
kuvassa  4  (seuraava  sivu)  on  mustien  kuvioiden 
joukko,  jossa  lukee  jotakin. 

Kuvasta  voi  olla  vaikea  saada  selvää,  mutta 
pienen  yrittämisen  jälkeen  tekstin  pitäisi  hahmot¬ 
tua  selvästi.  Jos  hahmottaminen  tuntuu  mahdotto¬ 
malta,  kuvasta  5.  löytyy  oikea  vastaus  (sivu  9). 
Tekstin  lukeminen  on  vaikeaa,  koska  näköaisti  olet¬ 
taa,  että  rajatut  mustat  alueet  muodostavat  kuvion 


ja  valkoinen  alue  muodostaa  taustan.  Tämän 
alkuolettamuksen  takia  on  vaikea  hahmottaa 
kuvion  valkoisia  osia  kuvioksi  ja  mustia  osia  taus¬ 
taksi,  mikä  on  kuitenkin  välttämätöntä,  jotta  teks¬ 
tin  voisi  hahmottaa. 

Nämä  esimerkit  kertovat  meille,  että  havainto- 
kokemus  ei  siis  rakennu  mekanistisesti  alemman 
tason  osasista  korkeamman  tason  kokonaisuuksik¬ 
si.  Näköaisti  käsittelee  ensisijaisesti  kuvioyhdistel 
miä,  joita  odotetaan  ja  jotka  ovat  tärkeitä.  Koska 
näköaisti  ei  varaudu  kaikkiin  mahdollisiin  ärsyk¬ 
keisiin,  jotka  teoriassa  voivat  heijastua  silmään, 
vaan  odottaa  ainoastaan  kaikkien  mahdollisten 
ärsykkeiden  osajoukkoa,  pystytään  tieto  käsittele¬ 
mään  tehokkaammin  ja  kykenemme  reagoimaan 
eri  tilanteisiin  nopeasti. 

Uskomukset  ja  havaitseminen 

Illuusiot  eivät  ole  sidottuja  laboratorio-olosuhtei¬ 
siin.  Esimerkiksi  iltakävelyllä  voi  harrastaa  havain- 
topsykologista  observointia  ja  löytää  havaintohar- 
hoja.  Kun  kävelet  pimeän  laskeuduttua  ulkona,  ja 
taivaalla  näkyy  muutamia  tähtiä,  pysähdy  hetkeksi 
aikaa  ja  etsi  tähti,  jonka  lähellä  ei  ole  muita  tähtiä 
tai  horisonttia.  Kohdista  katseesi  siihen  ja  yritä 
pitää  katse  mahdollisimman  tarkasti  kohdistettuna. 
Tämän  jälkeen  yritä  päättää,  onko  kyseessä  tähti 

vai  satelliitti.  Vaikka  tähti  alunperin  näytti  pysyvän 
paikallaan,  hetken  kuluttua  voi  näyttää  siltä,  että  se 
liikkui  hiukan.  Mitä  kauemmin  tuijotat  tähteä,  sitä 
hankalammalta  tehtävä  tuntuu;  välillä  tähti  näyttää 
liikkuvan  hiukan  ja  välillä  ei. 

Ilmiö  johtuu  siitä,  että  näköaisti  ei  havainnoi 
absoluuttista  liikettä,  vaan  liikettä  suhteessa  johon¬ 
kin.  Tämän  vuoksi  kohteen  näennäiseen  liikkee¬ 
seen  vaikuttaa  voimakkaasti  sen  ympäristössä  ole¬ 
vien  objektien  lukumäärä  ja  liikesuunta.  Jo  vuonna 
1799  astronomi  Von  Humboldt  raportoi,  että 
pimeässä  tilassa  näkyvä  kirkas  piste  saattaa  liikkua 
näennäisesti,  kun  sitä  tarkkaillaan.  Tämä  niin 
sanottu  autokineettinen  liike  on  täysin  illusorista, 
eli  fysikaalisesti  piste  pysyy  täysin  paikallaan 
(Royce,  Carran,  Aftanas,  Lehman  £r  Blumenthal 
1966). 

1800-luvulta  alkaen  ilmiötä  on  tutkittu  kokeel¬ 
lisesti  siten,  että  koehenkilöt  on  ohjattu  pimennet¬ 
tyyn  huoneeseen,  jonka  takaseinässä  olevan  pie¬ 
nen  valopisteen  liikkeitä  heidän  on  pitänyt  tark¬ 
kailla.  Tutkimuksissa  on  todettu,  että  pisteen  ympä¬ 
riltä  puuttuva  viitekehys  estää  katseen  kohdistami¬ 
seen  osallistuvien  silmänliikkeiden  ja  pistettä  pai¬ 
kallistavien  prosessien  tarkan  toiminnan.  Näköais¬ 
tin  toiminnassa  liikettä  käsittelevät  järjestelmät 
olettavat,  että  liike  tapahtuu  aina  tietyssä  ympäris¬ 
tössä,  eikä  niitä  siis  ole  suunniteltu  havaitsemaan 
yksittäisten,  ilman  selkeää  ympäristöä  olevien  koh¬ 
teiden  havaitsemiseen. 

Näköhavainnon  ja  siitä  syntyvien  uskomusten 
muodostuminen  on  monimutkaisesti  kietoutunut 
aikaisempien  kokemusten,  muistikuvien,  tunneti¬ 
lojen,  sosiaalisen  tilanteen  ja  havaitsijan  motiivien 
muodostamaan  assosiaatioverkkoon.  Usein  nämä 
tekijät  vaikuttavat  havaitsemiseen  eniten  silloin, 
kun  havaintotilanne  on  monitulkintainen  tai 
epäselvä.  Koska  autokineettinen  liike  on  niin  herk¬ 


kä  vaikutuksille,  voidaan  sen  avulla  arvioida  edellä 
mainittujen  tekijöiden  merkitystä  havaitsemisessa. 

Rechtschaffen  ja  Mednictk  (1955)  testasivat, 
kuinka  paljon  koehenkilöiden  havaintoja  voidaan 
ohjailla  väittämällä  heille,  että  liikkuva  valopiste 
muodostaa  sanoja.  Lähes  kaikki  koehenkilöt  kyke- 
nivätkin  tunnistamaan  valopisteen  näennäisesti 
muodostamia  sanoja.  Eräs  koehenkilö  jopa  löysi 
viesteistä  henkilökohtaisia  viestejä,  ja  kyseli 
kokeen  jälkeen  tuohtuneena:  kuinka  te  olette  saa¬ 
neet  näin  paljon  tietoja  minusta?.  Havaintotilan¬ 
teessa  syntyvään  tulkintaan  on  siis  helppo  vaikut¬ 
taa  ehdottamalla  jotakin  tulkintaa.  Mitä  vakuutta¬ 
vammin  ehdotus  esitetään  -  esimerkiksi  tässä 
tapauksessa  kokeenjohtajan  toimesta  -  tai  mitä 
monitulkintaisempi  tilanne  on,  sitä  voimakkaampi 
vaikutus  tulkintaehdotuksella  on. 

Sosiaalinen  paine 

Myös  sosiaalinen  tilanne  vaikuttaa  autokineetti- 
seen  ilmiöön  selvästi.  Sherifin  (1935)  suorittamas¬ 
sa  kokeessa  pimeään  huoneeseen  ohjattiin  useam¬ 
pia  henkilöitä  samalla  kertaa  ja  heidän  käskettiin 
kuvailla  valopisteen  mahdollisia  liikkeitä.  Tulokset 
olivat  hämmästyttäviä:  kun  koehenkilöt  saivat  neu¬ 
votella  valopisteen  liikesuunnista  ja  -määristä,  koe¬ 
henkilöiden  ilmoittamat  valopisteen  liikkeen 
pituudet  olivat  selvästi  suurempia  kuin  edellisessä 
kokeessa,  jossa  huoneessa  oli  vain  yksi  ihminen 
kerrallaan. 

Vielä  mielenkiintoisempia  tuloksia  saatiin, 
kun  käytettiin  valekoehenkilöitä,  joita  kokeenjoh- 
taja  oli  käskenyt  kertomaan  tietynlaisen  tarinan. 
Koehenkilöt  menivät  yksi  kerrallaan  tarkkailemaan 
valopistettä,  ja  kokeen  jälkeen  he  kokoontuivat 
yhteisen  pöydän  ääreen  vertailemaan  kokemuksi¬ 
aan.  Ensimmäisenä  olivat  äänessä  valekoehenkilöt, 
jotka  kertoivat  toistensa  kanssa  samantyyppisiä 

tarinoita  valopisteen  liikkeistä  ennalta  annettujen 
ohjeiden  mukaisesti.  Viimeisenä  vuoron  saanut, 
ainoa  oikea  koehenkilö  kuvaili  kokemuksiaan  valo¬ 
pisteen  liikkeistä  hyvin  samankaltaisesti  kuin  vale- 
kohenkilöt.  Koska  ihmisten  välillä  on  yleensä  huo¬ 
mattavia  eroja  autokineettisen  liikkeen  havaitsemi¬ 
sessa,  on  mielenkiintoista,  että  tässä  kokeessa 
havaintokokemukset  olivat  näinkin  samanlaisia. 
Eräs  mahdollinen  syy  on  se,  että  ihmiset  eivät 
halua  olla  selkeästi  eri  mieltä  ryhmän  kanssa,  ja  he 
muuttivat  kertomustaan  välttyäkseen  erottumasta 
joukosta. 

Tämä  on  varmasti  yksi  syy,  mutta  edellä 
kuvaillun  kokeen  jälkeen  suoritettu  jatkokoe  ker¬ 
too,  kuinka  monimutkaisia  inhimilliset  havainto- 
prosessit  ovat.  Kun  samat  koehenkilöt  menivät 
myöhemmin  uudestaan  edellisen  kaltaiseen  auto- 
kineettiseen  kokeeseen,  vastaukset  mukailivat  ryh¬ 
mässä  olleiden  valekoehenkilöiden  kertomuksia 
vaikka  muu  ryhmä  ei  enää  ollutkaan  paikalla. 
Ryhmän  mielipide  voi  siis  vaikuttaa  siihen,  kuinka 
tulkitsemme  näkemäämme. 

On  tietenkin  mahdollista,  että  ryhmän  painos¬ 
tus  vaikuttaa  vain  erittäin  keinotekoisissa  ja  epäsel¬ 
vissä  tilanteissa.  Koska  valopiste  on  niin  epäselvä  ja 
monitulkintainen  ärsyke,  on  ryhmän  mukailemi¬ 
nen  kenties  ymmärrettävää.  Tokihan  ihmiset  sel- 
keämmissä  tilanteissa  luottavat  omiin  silmiinsä 
enemmän  kuin  muiden  silmiin.  Vai  onko  asia  sit¬ 
tenkään  näin?  Solomon  Aschin  (1956)  suoritta¬ 
missa  kokeissa  henkilöiden  piti  vertailla  viivojen 
pituuksia.  Tehtävä  oli  suhteellisen  helppo:  ryhmä 
koehenkilöitä  istui  pyöreän  pöydän  ääressä  ja  heil¬ 
le  näytettiin  pahvilaattaa,  jossa  oli  kaksi  viivaa  vie¬ 
rekkäin.  Kunkin  henkilön  piti  sanoa,  kumpi  vii 
voista  oli  pidempi.  Myös  tässä  kokeessa  käytettiin 
valekoehenkilöitä,  jotka  olivat  sopineet  kokeenjoh- 
tajan  kanssa,  että  he  välillä  tahallaan  väittävät 
lyhyen  viivan  olevan  pidempi.  Ainoastaan  yksi  ryh¬ 
män  jäsenistä  oli  aito  koehenkilö,  siis  tietämätön 
koejärjestelyistä  ja  kokeen  tarkoituksesta. 

Tulosten  mukaan  kolmasosa  koehenkilöistä 
mukautui  ryhmän  mielipiteeseen  vähintään  puo¬ 
lessa  havaintokerroista  ja  väitti  lyhyempää  viivaa 
pidemmäksi  Mahdolliset  syyt  tällaiseen  toimin¬ 
taan  voivat  olla  moninaisia.  Jotkut  koehenkilöt 
mahdollisesti  arvioivat  olevansa  oikeassa,  mutta 
eivät  halunneet  olla  eri  mieltä  ryhmän  kanssa. 
Toiset  taas  epäilivät  näkökykyään  ja  aidosti  arvioi¬ 
vat  ryhmän  olevan  oikeassa.  On  yhä  kiistanalaista, 
kuinka  paljon  sosiaalinen  paine  vaikuttaa  varsinai¬ 
seen  havaintokokemukseen  ja  kuinka  paljon  muu¬ 


tos  kohdistuu  pelkästään  vastaussuoritukseen. 
Tässä  yhteydessä  on  kuitenkin  tärkeintä  kiinnittää 
huomiota  ilmiön  kokemukselliseen  puoleen,  sillä 
enemmistön  vastustaminen  ryhmätilanteessa  koe¬ 
taan  erittäin  stressaavana  ja  kiusaus  mukautua  ryh¬ 
män  mielipiteeseen  on  suuri  myös  niillä,  jotka 
eivät  suostuneet  mukautumaan  siihen. 

Sosiaalisen  paineen  voimakkuus  havaintoti¬ 
lanteessa  johtuu  siitä,  että  ihminen  muodostaa  elä¬ 
mänsä  aikana  mielikuvan  omien  havaintojensa  ja 
muiden  havaintojen  suhteesta.  Olemme  tottuneet 
näkemään  tilanteet  samalla  tavoin  kuin  muut,  ja 
samoin  oletamme,  että  ihmisten  väliset  tulkinta- 
erot  johtuvat  selkeistä  syistä,  kuten  ärsykkeen 
epäselvyydestä  tai  erilaisesta  tarkastelukulmasta. 
Näin  voimme  eläytyä  toisen  ihmisen  havaintomaa¬ 
ilmaan  ja  muodostaa  havaintokokemuksen,  joka 
sosiaalisen  vuorovaikutuksen  kautta  kehittyy  rik¬ 
kaammaksi  kuin  pelkästään  omien  aistikanavien 
kautta  saatuna.  Vaikka  havaintojen  sosiaalinen 
sidonnaisuus  parantaa  suorituskykyä  monissa 
tilanteissa,  saattaa  se  joissain  tilanteissa  johtaa  lop¬ 
putulokseen,  jossa  auktoriteettiasemassa  olevat 
henkilöt  vaikuttavat  voimakkaasti  ryhmän  jäsenten 
havaintotulkintoihin  ja  ryhmän  havaintokokemus 
kuulostaa  selkeämmältä  ja  yksikäsitteisemmältä 
kuin  se  itse  asiassa  on  ollut. 

Havaintopsykologia  ja  ufot 

Tähden  tai  kuun  voi  saada  seuraamaan  itseään,  jos 
kävelee  pimeän  laskeuduttua  ulkona  ja  kävelyn 
aikana  kohdistaa  katseensa  taivaalla  olevaan  koh¬ 
teeseen.  Tästä  liikeilluusiosta  on  olemassa  varsin 
mielenkiintoisia  versioita,  joista  eräs  mainitaan  kir¬ 
jassa  Kuure,  Kyröläinen,  Nyman,  Piironen 
(1993)  Katoavatko  ufot?  Ufoilmiön  kriittistä  tarkaste 
lua: 

Aviopari  oli  autoilemassa  valtatie  lS:tä  pitkin 
ja  lähestymässä  pohjoisesta  ' Vuohikottia 
Muutamaa  kilometria  ennen  TUohikottia  kuljet 
tajan  vieressä  istunut  vaimo  havaitsi  auton 
vasemmalla  puolella  puiden  yläpuolella  kirk¬ 
kaan  oranssinkeltaisen  valoilmiön.  Hän  kun 
mtti  miehensä  huomion  ilmiöön  sanomalla: 
"Katso,  ufo  vasemmalla!’  Miehen  mukaan 
ilmiö  näytti  seuraavan  autoa,  hän  tarkisti  kel 
lonajan  autosta:  21.56.  /onkin  matkan  kuluttua 
ilmiö  nousi  ylöspäin,  kaartoi  auton  editse 
oikealle  ja  katosi  pilveen.  Oranssi  valo  hehkui 
vielä  jonkin  aikaa  pilven  läpi  Molemmat 
havaitsijat  olivat  hyvin  peloissaan. 

Tämä  on  hyvä  esimerkki  muistirakenteiden,  tun- 

netilojen  ja  havaintoharhan  vuorovaikutuksesta. 
Kuu  näyttää  epätavalliselta,  koska  se  näkyy  pilvien 
lävitse  ja  ilmakehän  epäpuhtaudet  värjäävät  sen 
matalalla  horisontissa  epätavallisen  väriseksi. 
Liikkuessamme  jokapäiväisessä  ympäristössä  esi¬ 
neet  liukuvat  ohitsemme  nopeudella,  joka  määräy¬ 
tyy  sen  mukaan,  kuinka  kaukana  esineet  ovat 
meistä.  Kauempana  olevat  esineet  liikkuvat 
hitaammin  ja  lähellä  olevat  liukuvat  nopeasti  ohit¬ 
semme.  On  harvinaista,  että  jokin  objekti  on  niin 
kaukana,  että  se  ei  liiku  ollenkaan  suhteessa  liik- 
kumiseemme.  Sen  sijaan  ei  ole  kovinkaan  harvi¬ 
naista,  että  esimerkiksi  rinnalla  kävelevä  ystävä 
liikkuu  samaa  vauhtia  kuin  me  ja  ei  tästä  syystä 
liiku  suhteessa  meihin. 

Koska  kuu  ei  liiku  kovinkaan  paljon  suhteessa 
havainnoitsijaan,  on  näköaistilla  kaksi  tulkintavaih¬ 
toehtoa  kuun  liikkeen  tai  liikkumattomuuden  suh¬ 
teen:  joko  kuu  on  niin  kaukana,  että  havaitsijan 
liike  ei  vaikuta  siihen  -  kuten  tilanne  oikeasti  on  - 
tai  kuu  on  lähellä  havaitsijaa  ja  liikkuu  havaitsijan 
rinnalla.  Koska  näköaisti  ei  ole  kehittynyt 
astronomista  observointia  varten,  se  valitsee  näistä 
kahdesta  tulkintavaihtoehdosta  konkreettisemman, 
eli  tulkitsee  objektin  lentävän  aivan  lähellä  puiden 
latvojen  tasalla.  Kun  tie  tekee  mutkia,  tai  tulee  ylä- 
tai  alamäki,  muuttuu  kuun  paikka  havaitsijan  näkö¬ 
kentässä  ja  myös  tämä  liike  tulkitaan  ilmassa  len¬ 
tävän  objektin  mutkitteluksi.  Olennaista  on,  että 
tämä  tulkinta  on  niin  voimakas,  että  edes  tieto  siitä, 
että  havaintokohde  on  todella  kuu,  ei  välttämättä 
hävitä  liikeilluusiota.  Havaitsijan  koulutuksella, 
älykkyydellä  tai  selväjärkisyydellä  ei  siis  ole 
mitään  tekemistä  asian  kanssa.  Lähes  kaikki  näke¬ 
vät  illuusion  samanlaisena.  Tässä  tapauksessa 
tilanne  on  huomattavasti  otollisempi  ufo-havain 
non  syntymisen  kannalta,  koska  objektia  on  luon¬ 
nonolosuhteista  johtuen  vaikeampi  tunnistaa. 


Lopullisen  tulkinnan  syntyminen  riippuukin  sitten 
vain  havaitsijan  välittömistä  assosiaatioista,  joiden 
synty  riippuu  havaitsijan  taustatekijöistä,  kuten 
esimerkiksi  äskettäin  televisiosta  nähdystä  dra¬ 
maattisesta  ufo-dokumentista. 

Huudahdus  "Katso,  ufo  vasemmalla!"  saa 
aikaan  voimakkaan  tunnereaktion,  joka  lukitsee 
tulkinnan  tähän  hetkelliseen  mielikuvaan.  Koska 
voimakkaassa  kiihtymystilassa  syntynyttä  havain- 
totulkintaa  on  vaikea  muuttaa,  kaikki  havainnot 
tulkitaan  ufo-suodattimen  lävitse.  Lisäksi  pelkotila 
voimistaa  illusoristen  korrelaatioiden  mahdolli¬ 
suutta  eli  erilaiset  satunnaiset  ilmiöt,  kuten  radio- 
häiriöt  tai  tuulen  kohina,  liitetään  pelottavan  objek¬ 
tin  ominaisuuksiksi  (Tomarken,  Sutton  &  Mmeka 
1995).  Tämä  esimerkkitapaus  osoittaa  monia 
havaitsemisen  perusprosesseja:  näköaistin  toimin¬ 
taperiaatteet  aiheuttavat  tietyissä  tilanteissa  illuu¬ 
sioita,  ja  koska  näköaisti  ei  voi  jäädä  epävarmuu¬ 
den  tilaan  objektin  tulkinnan  suhteen,  vaan  pyrkii 
aina  tekemään  tilanteesta  edes  jonkinlaisen  tulkin¬ 
nan,  assosioituu  epämääräinen  lentävä  kohde  hel¬ 
posti  lentäväksi  lautaseksi. 

Odotukset  sosiaalisessa  havaitsemisessa 

Odotukset  vaikuttavat  erityisen  voimakkaasti 
sosiaalisessa  havaitsemisessa,  koska  ihmisten  tun¬ 
netilat,  ilmeet  ja  kehonkieli  ovat  niin  moniulottei¬ 
sia  ilmiöitä,  että  niiden  tulkitseminen  on  vaikeaa. 
Koska  tilanteet  ovat  usein  monitulkintaisia,  otam¬ 
me  vastaan  vain  ennakko-odotusten  mukaisen  tie¬ 
don  ja  omien  olettamusten  vastaista  tietoa  ei  oteta 
vastaan  tai  se  tulkitaan  merkityksettömäksi  poik¬ 
keamaksi. 

Tunnetussa  Yhdysvalloissa  tehdyssä  kokeessa 
tutkija  Rosenhan  (1973)  lähetti  valepotilaita  mieli¬ 
sairaalaan,  jossa  heidän  tehtävänään  oli  tutkia  sai- 
raalahenkilökunnan  oletusten  vaikutusta  näiden 

henkilöiden  diagnosointiin  ja  tulkintaan. 
Valepotilaat,  jotka  oli  todettu  fyysisesti  ja  psyykki¬ 
sesti  terveiksi,  muuttivat  nimensä,  mutta 
kertoivat  muuten  elämäntarinansa 
oikein  sairaalahenkilökunnalle 
ilmoittautuessaan  sairaalaan. 

Oireikseen  he  valittivat 
äänien  kuulemisen,  jotka 
sanoivat  empty  tai  hollow. 

Kaikki  valepotilaat  otet¬ 
tiin  mielisairaalan  poti¬ 
laiksi,  minkä  jälkeen  he 
alkoivat  käyttäytymään 
täysin  normaalisti.  Tutki¬ 
muksen  tarkoituksena  oli 
selvittää,  huomataanko  hei¬ 
dän  olevan  normaaleja,  ja 
kuinka  kauan  kestää,  ennen  kuin 
he  pääsevät  pois  sairaalasta. 

Mielenkiintoista  on,  että  näiden  valepo- 
tilaiden  normaaliutta  ei  koskaan  huomattu.  Lyhim¬ 
millään  valepotilaan  osastolla  viettämä  aika  oli  seit¬ 
semän  päivää  ja  pisimmillään  52  päivää  (keskiarvo 
19  päivää),  jonka  jälkeen  heidät  päästettiin  ulos 
diagnoosilla  "skitsofrenia,  joka  ei  juuri  nyt  oirehdi, 
mutta  voi  taas  puhjeta  uudestaan.  Valepotilaiden 
käyttäytyminen  sairaalassa  tulkittiin  mielisaraus- 
olettamuksen  kautta:  tavallisesti  huomattava  muis¬ 
tiinpanojen  tekeminen,  joka  oli  kokeen  observaa- 
tioiden  säilymisen  kannalta,  olennaista,  olisi  ken¬ 
ties  herättänyt  epäilyksiä,  mutta  nyt  muistiinpa¬ 
nojen  tekemiseen  ei  kiinnitetty  kovinkaan  paljon 
huomiota.  Hoitajien  raporteissa  se  vain  mainittiin 
eräänä  patologisen  käyttäytymisen  aspektina. 

Rosenhanin  koe  kuvaa  hyvin  inhimillisen 
päättelyn  taipumusta  pyrkiä  vahvistamaan  usko¬ 
muksia  sen  sijaan,  että  pyrkisimme  kumoamaan 
niitä.  Otamme  siis  vastaan  vain  olettamuksiamme 
tukevaa  tietoa,  emmekä  ole  niinkään  kiinnostunei¬ 
ta  vastakkaisesta  tiedosta.  Kokeen  kohteina  olleissa 
amerikkalaisissa  70-luvun  mielisairaaloissa  ei  oltu 
varauduttu  siihen,  että  joku  mielisairaalaan  tuleva 
huijaisi,  vaan  ajateltiin,  että  kukaan  täysjärkinen  ei 
tulisi  mielisairaalaan  vapaaehtoisesti.  Niinpä  oirei¬ 
ta  ja  käyttäytymistä  ei  tarkasteltu  niinkään  kysy¬ 
myksen  "Onko  hän  terve  vai  sairas?”  avulla  vaan 
kysymyksen  "Mihin  sairauteen  nämä  oireet  viittaa- 
vat?”  avulla.  Tämän  vuoksi  "normaaliuteen"  viit- 
taavia  havaintoja  ei  painotettu  niin  voimakkaasti 
kuin  mielenterveydelliseen  ongelmaan  viittavia 
havaintoja. 

Toinen  esimerkki  olettamusten  vaikutuksesta 


havaitsemiseen  on  YVilsonin  (1968)  tekemä  koe, 
jossa  koehenkilöiden  tehtävänä  oli  arvioida  henki¬ 
lön  pituutta.  Kyseinen  henkilö  esiteltiin 
opiskelijoille  joko  herra  Englundina, 
opiskelijana  Cambridgesta  tai  pro¬ 
fessori.  Englundina  Cambridges¬ 
ta.  Jälkikäteen  opiskelijoita 
pyydettiin  arvioimaan  esitel¬ 
lyn  herran  pituus.  Tulosten 
mukaan  arvonimi  ja  havait¬ 
tu  pituus  vaikuttivat  selväs¬ 
ti  toisiinsa:  professori  Eng¬ 
land  nähtiin  keskimäärin 
seitsemän  senttimetriä  pi- 
dempänä  kuin  opiskelija 
England. 

Havaintojen  muistaminen  on 
rekonstruktioista 

Havaintokokemuksesta  kertova  tarina  voi 
muuttua  myös  havaitsemisen  jälkeen  muistin  toi¬ 
mintaperiaatteiden  vuoksi.  Elizabeth  Loftus  teki 
kokeita,  joissa  tutkittiin,  kuinka  johdattelevat  kysy¬ 
mykset  vaikuttavat  muistin  toimintaan  (Loftus  & 
Palmer  1974).  Koehenkilöt  katsoivat  videonauhalta 
lyhytelokuvan  auto-onnettomuudesta  minkä  jäl¬ 
keen  heiltä  kysyttiin  elokuvan  yksityiskohtia  kos¬ 
kevia  kysymyksiä.  Koehenkilöt  jaettiin  kahteen 
ryhmään,  joista  toiselta  kysyttiin:  "Arvioi,  kuinka 
nopeasti  autot  kulkivat,  kun  ne  murskautuivat  toi¬ 
siaan  vasten?"  Toiselta  ryhmältä  sen  sijaan  kysyt¬ 
tiin:  "Arvioi,  kuinka  nopeasti  autot  kulkivat  kun  ne 
kolhaisivat  toisiaan.”  Ensimmäisen  ryhmän  arvio 
nopeudesta  oli  noin  66  km  tunnissa  kun  taas  toisen 
ryhmän  keskimääräinen  arvio  oli  54  km  tunnissa. 
Pelkästään  yhtä  sanaa  muuttamalla  saatiin  siis 
aikaiseksi  näin  suuri  ero. 

Viikon  kuluttua  samoilta  henkilöiltä  kysyttiin, 
oliko  kadulla  ollut  onnettomuuden  seurauksena 
rikkoutunutta  lasia.  Vaikka  lyhytelokuvassa  kadulla 
ei  ollut  näkynyt  lasia,  ensimmäisessä  ryhmässä 
olleista  ihmisistä  -  siis  niistä  joille  onnettomuus 
kuvattiin  murskautumisena  -  kaksi  kertaa  useampi 
ihminen  muisti  nähneensä  lasia  verrattuna  toisen 
ryhmän  henkilöihin. 

Tulokset  osoittavat  selvästi,  kuinka  johdattele- 
vien  kysymyksien  ansiosta  muistikuvat  tapahtu¬ 
masta  muodostuivat  aivan  erilaisiksi.  Olennaisinta 
tuloksissa  on  muistin  rekonstruktiivinen  toiminta, 
toisin  sanoin  muistiin  ei  tallennu  valokuvamainen 
tallenne  tapahtumasta,  vaan  muistikuvasta  voidaan 
generoida  erilaisia  yksityiskohtia  ilman  että  me 

kykenemme  erottamaan,  mikä  asia  on  todella 
tapahtunut  ja  mikä  ei. 

Rekonstruktiivisuus  on  sekä  muistamisessa 
että  havaitsemisessa  tärkeimpiä  perustoimintoja. 
Aivomme  kompensoivat  oman  toimintansa  heik¬ 
kouksia  tai  sisääntulevan  tiedon  epäselvyyttä  tuot¬ 
tamalla  itse  tietoa  olemassaolevien  tiedonmurus¬ 
ten  pohjalta.  Vaikka  tuotettu  tieto  on  usein  olemas¬ 
saolevien  tietojen  pohjalta  loogista,  saattaa  se  myös 
helposti  olla  täysin  fiktiivistä  tai  väärää. 
Ongelmana  on  vain  se,  että  oikea  ja  tuotettu  tieto 
eivät  kokemuksellisesti  juurikaan  eroa  toisistaan. 

Olemmeko  harhojen  vallassa? 

Havainto- jo  muistitoimintojen  yhteydessä  voi  siis 
tapahtua  mitä  erilaisimpia  virheitä  ja  illuusioita. 
Samalla  kun  illuusioiden  merkitystä  korostetaan, 
tulisi  kuitenkin  muistaa,  että  ihmisen  havaintojär- 
jestelmien  toimintaperiaatteet  nivoutuvat  olennai¬ 
sesti  siihen,  mihin  ne  on  tarkoitettu.  Aistimien  ja 
aivojen  ainoa  tavoite  ei  nimittäin  ole  tarkimman 
mahdollisen  tiedon  hankkiminen  ulkomaailmasta. 
Pikemminkin  tämä  on  vain  osatavoite,  joka  on  osit¬ 
tain  vastakkainen  toiselle  tärkeälle  tavoitteelle,  tie¬ 
don  nopealle  käsittelylle.  Jotta  tavallinen  kädelli¬ 
nen  selviytyisi  leijonia  vilisevällä  savannilla  tai 
ruuhkaisella  Mannerheimintiellä,  hänen  täytyy 
kyetä  tekemään  hyviä  päätöksiä  riittävän  nopeasti. 

Oletetaanpa,  että  olet  ylittämässä  katua,  ja 
yhtäkkiä  huomaat,  että  auto  lähestyy  sinua  huo¬ 
mattavalla  ylinopeudella  ja  on  ajamaisillaan  pääl¬ 


lesi.  Jos  haluat  tietää  tarkasti  järkevimmän  toimin¬ 
tavaihtoehdon,  sinun  täytyy  arvioida  monta  teki¬ 
jää:  auton  nopeus,  etäisyytesi  autoon  ja  suojatien 
etu-  ja  takareunaan,  omat  fyysiset  ominaisuutesi 
jne.  Näiden  kaikkien  yhtälöä  miettiessäsi  olisit  jo 
jäänyt  auton  alle.  Ihminen  sen  sijaan  aktivoituu 
sekunnin  murto-osassa.  Voimakas  tunnetila,  eli  säi¬ 
kähdys,  rajoittaa  ongelma-avaruuden  olemattomiin 
ja  puoliautomaattisesti  teet  mitä  ensimmäisenä 
mieleen  juolahtaa:  hyppäät  pois  päällesi  syöksyvän 
auton  alta.  Vaikka  tämä  ei  ehkä  olisi  ollut  optimaa¬ 
lisin  toimintavaihtoehto,  on  se  järkevämpää  kuin 
jäädä  miettimään  parasta  ratkaisua. 

Sama  pätee  kaikissa  inhimillisissä  kognitiois¬ 
sa:  vaikka  olettamuksista  ja  peukalosäännöistä  seu¬ 
raakin  illuusioita,  kykenemme  niiden  avulla  tehos¬ 
tamaan  tiedollista  suoriutumistamme  eri  tilanteis¬ 
sa  ja  epäselvissäkin  tilanteissa  pystymme  kohtuul¬ 
lisen  hyvin  ennakoimaan  maailman  tiloja  pienen 
hetken  kuluttua  -  siis  minimoimaan  tulevan  ärsv- 
ketiedon  yllätyksellisyyden. 


Kirjoittaja  Jukka  Häkkinen  toimii  tutkijana 
Helsingin  yliopiston  psykologian  laitoksella 
Hän  on  tutkinut  mm.  havaintopsykologiaa. 
Häkkinen  luennoi  aiheesta  Skepsiksen  yleisöti¬ 
laisuudessa  17.4. 

Ufot,  ympäristön  kokemisen  psykologiaa 

Kari  Pylkkänen 


Vaihtoehtoinen  ympäristön  käsittäminen  -  esimerkkejä  eri  aikakausilta 


Ihmisen  kokemus  omasta  ympäristöstään  ei  suin¬ 
kaan  ole  yhdenmukainen,  vaan  vaihtelee  yksilöstä 
ja  aikakaudesta  toiseen.  Tiedämme  historiasta, 
että  kansakunnilla,  ihmisryhmillä  ja  eri  yksilöillä 
on  ollut  hyvin  monenlaisia  yhteisiä  tai  yksilöllisiä 
kokemuksia,  uskomuksia  ja  teorioita  siitä,  mitä 
ympärillämme  tapahtuu. 

Niitä  ympäristöämme  koskevia  jäsennyksiä, 
jotka  ovat  ristiriidassa  yhteisesti  tunnistettuun 
kokemukselliseen,  luonnontieteelliseen  tietoon 
perustuvan  maailmankuvamme  kanssa,  kutsun 
tässä  esityksessä  "vaihtoehtoiseksi  ympäristön 
käsittämiseksi”.  Se  on  vaihtoehtoista  "viralliselle", 
kokeelliseen  tieteelliseen  verifikaatioon  perustu¬ 
valle  käsitystavalle  ottamatta  kantaa  tällaisten 
havaintojen  ja  niihin  perustuvien  jäsennysten 
todellisuuspohjaan. 

Vaihtoehtoiseen  ympäristön  käsittämiseen 
kuluu  kolme  osa-aluetta:  kokemus,  sille  annettava 
merkitys  ja  fyysisen  syyn  tuntemattomuus. 

Vaihtoehtoisen  ympäristön  käsittämisen  tun¬ 
nusmerkit  (osa-alueet): 

1 .  voimakas  yksilön  kokemus,  joka  voi 
olla  fyysinen  tai  psyykkinen, 

2.  yksilön  kokemukseensa  liittämä  mieli¬ 
kuva,  ajatus  ja  merkitys, 

3.  kokemukselle  ei  löydy  verifioitavaa 
fyysistä,  ulkoista  syytä. 

Seuraavat  esimerkit  eri  aikakausilta  kuvaavat 
ilmiöitä  ja  kokemuksia,  jotka  täyttävät  edellä  kuva¬ 
tut  kolme  vaihtoehtoisen  ympäristön  käsittä¬ 
misen  tunnusmerkkiä. 

Kesäkuun  ötökkä  —  June  Bug 

Vuonna  1962  amerikkalaisissa 
radiouutisissa  luettiin  seuraava 
raportti:  "Strongsvillen  tehdas  sul¬ 
jettiin  iltapäivällä  mystillisen  sai¬ 
rauden  vuoksi.  Yleisestä  sairaalasta 
juuri  tulleen  raportin  mukaan  ainakin 
10  naista  ja  yksi  mies  on  otettu  sairaala¬ 
hoitoon  oireina  vakavaa  pahoinvointia  ja 
ihottumia  yli  koko  ruumiin.  On  viitteitä  siitä,  että 
jonkinlainen  hyönteinen  on  tullut  kankaiden 
mukana  Englannista  tehtaille  tänään.  Tätä  hyön¬ 


teistä  pidetään  sairauden  aiheuttajana”. 

Yli  60  ihmistä  sairastui  samaan  tautiin. 
Tutkimuksissa  viitteitä  oletetusta,  salaperäisestä 
hyönteisestä  ei  löydetty.  "Kesäkuun  ötökän”  nimel¬ 
lä  aikakirjoihin  jääneen  epidemian  alkuperää  pää¬ 
dyttiin  pitämään  psykososiaalisena.  Jälkitutki¬ 
muksessa  81  prosenttia  sairastuneista  piti  sairau¬ 
tensa  syynä  hyönteisen  puremaa.  51  prosenttia  ter¬ 
veinä  säilyneistä  tehtaan  työntekijöistä  myös  oli 
vakuuttunut  salaperäisen  ötökän  olemassaolosta. 

Mattoonin  haamupuuduttaja 

Naishenkilö  teki  poliisille  rikosilmoituksen;  joku 
oli  avannut  hänen  makuuhuoneensa  ikkunan  ja 
ruiskuttanut  hänen  päälleen  kaasua.  Kaasu  hal¬ 
vaannutti  osittain  hänen  jalkansa  ja  sai  hänet  voi¬ 
maan  pahoin.  Seuraavien  10  päivän  aikana  poliisil¬ 
le  ilmoitettiin  26  vastaavaa  hyökkäystä. 

Käynnistettyjen  laajojen  rikostutkimusten 
tuloksena  päädyttiin  siihen,  että  kyseessä  oli 
psyykkinen  ilmiö,  jonka  oli  aikaansaanut  ensim¬ 
mäisen  uhrin  dramaattinen  oireidensa  tulkinta  ja 
sen  lehdistössä  saama  laaja  mielenkiinto. 
Lehdistössä  tapaus  ilmeni  tyyppiotsikolla:  "Hullu 
puuduttaja  iski  jälleen". 

Seattlen  tuulilasipilkkuepidemia 

Tässä  tapauksessa  lehdistö  julkaisi  uutisia  autojen 
tuulilaseille  sattuneista  vahingoista,  joihin  ei  liitty¬ 
nyt  mitään  näyttöä  vandalismista.  Sadat  ihmiset 
soittivat  poliisille  ilmoittaen  yli  3000  auton  saa¬ 
mista  samanlaisista  vahingoista.  Mahdol¬ 
liset  syyt  ulottuivat  meteorin  tuhkasta 
hiekkakärpäsen  muniin  lasien  vahin¬ 
goittajana. 

Monet  ihmiset  uskoivat,  että  tuuli- 
lasivahingot  aiheutuivat  vetypom¬ 
min  laskeumasta  tai  radioaaltojen  tai 
kemikaalien  vaikutuksesta.  Lopulta 
paikkakunnan  asukkaat  huomasivat, 
että  kaikki  autojen  tuulilasit  saavat  pilk¬ 
kuja  iän  mukana.  Epidemia  sai  alkunsa  siitä, 
että  jotkut  huomasivat  ensimmäistä  kertaa  katsoa 
autojensa  tuhlasin  pintaa  sen  sijaan,  että  he  olivat 
tottuneet  katsomaan  ainoastaan  niiden  läpi. 

Tanssitauti 

Historiallisesti  hyvin  tunnetuksi  on  tullut  kes¬ 
kiajalla  hyvin  laajasti  esiintynyt  tanssitauti,  joka 
sai  alkunsa  Aachemssa  1374  ja  levisi  laajalle  koko 
Eurooppaan.  Joukko  ihmisiä  hakkasi  käsiään 
yhteen,  äänteli  hallitsemattomasti,  liikkui  usein 
alastomina  ja  tanssi  itsensä  ekstaattiseen  tilaan 
heittäytyen  lopulta  maahan  kokien  kouristuksia  ja 
lihasten  nykimisiä. 

Tanssitaudin  alkulähteeksi  on  esitetty  seuraa- 
vaa,  vuonna  1021  Saksassa  jouluyönä  sattuneeksi 
kerrottua  tapahtumaa.  Joukko  pakanoita  oli 
kerääntynyt  juhlimaan,  laulamaan  ja  tanssimaan 
jouluna.  He  häiritsivät  jumalanpalvelusta  läheises¬ 
sä  kirkossa,  jonka  pappi  ei  onnistunut  heitä  hiljen¬ 
tämään.  Suuttuneena  pappi  kirosi  heidät  sanoen, 
että  he  joutuvat  tanssimaan  kokonaisen  vuoden 
taukoamatta  rangaistuksena.  Tärinän  mukaan 
onnettomat  ihmiset  jatkoivat  tanssimista  kunnes 
kaksi  piispaa  vapautti  heidät  kirouksesta.  Kokemus 
oli  kuitenkin  ollut  niin  traumaattinen,  että  he  vapi¬ 
sivat  ja  karsivat  lihasspasmeista  koko  lopun  ikänsä. 

'länssitaudin  uhreina  kerrotaan  olleen  jopa 
500  ihmistä  kerrallaan  nytkähtelemässä  pitkin 
katuja.  Vuonna  1531  kuuluisa  lääkäri  Paracelsus 
kuvasi  näitä  pyhimyksen  mukaan  nimettyjä,  niin¬ 
sanottu  St.  Vitus-tansseja  mielikuvituksen  ja  usko¬ 
musten  irrationaalisen  mahdin  ilmentyminä'. 
Paracelsus  jäi  kuitenkin  vähemmistöön,  ja  epide¬ 
mialle  esitettiin  muitakin  syitä.  Italiassa  taudin  aja¬ 
teltiin  aiheutuvan  hämähäkin,  tarantulan  pure¬ 
masta.  Tällaisen  "tarantismin"  uhrin  kohtalona  oli 
usein  uskoa,  että  heidän  elimistönsä  oli  pureman 
vaikutuksesta  pysyvästi  myrkyttynyt,  jonka  vuoksi 
he  kokivat  olevansa  alttiita  uusille  sairauskohtauk¬ 
sille  läpi  koko  elämänsä. 

Pieksämäen  tauti 

Suomessa  esiintyi  v.  1984  epidemia,  joka  sai  laajaa 
julkisuutta  ja  tuli  tunnetuksi  niin  sanottu  Pieksä¬ 
mäen  tautina.  Yhdessä  kaupungissa  esiintyneen 
epidemian  pääoireina  oli  pahoinvointia,  päänsär¬ 
kyä  ja  huimausta.  Lääketieteellisen  asiantunte¬ 
muksen  enemmistö  ja  akateeminen  arvovalta 
tukeutui  julkisuudessa  tulkitsemaan  taudin  syyksi 
ympäristöperäisiä  tekijöitä:  ilman  saasteet,  veden 
saastuminen  ja  erityisesti  legionellabakteerista  joh¬ 
tuvaksi  oletettu  infektio. 

Perusteelliset  lääketieteelliset  tutkimukset 
eivät  kuitenkaan  voineet  vahvistaa  legionella-ole- 
tusta  eikä  mitään  muutakaan  ympäristöperäistä 
syytä  epidemiaan.  Päinvastoin  kuin  muissa  edellä 


kuvatuissa  epidemioissa,  suomalaisessa  kulttuuris¬ 
sa  ei  oudon  sairauden  mahdollisia  psykososiaalisia 
syy-yhteyksiä  virallisissa  tutkimuksissa  koskaan 
pohdittu,  vaan  tieteellisessä  mielessä  tapaus  jäi 
vaille  mitään  selitystä. 


Magnetismi 

Viime  vuosisadalla  magnetismin  nimellä  tunnettu 
ilmiö  tuli  laajalti  tunnetuksi  voimakkaita  fyysisiä 
kokemuksia  aiheuttavana  ja  toisaalta  sairauksia 
parantavana  luonnonilmiönä.  Magnetismi-  ilmiön 
luonnetta  kuvaa  parhaiten  seuraava  tutkimus 
(Bloom  1986): 

"Ryhmä  koehenkilöitä  Intettiin  toisiinsa  melal- 
lilangan  avulla,  jonka  lisäksi  he  pitivät  toisi¬ 
aan  kädestä  kiinni.  Ensin  ryhmälle  kerrottiin, 
eAtä  heidät  "magnelisoxdaan" ,  "mesmerisoi 
daan".  Tbdellisuudessa  metallilankaan  ei  kyt 
ketty  mitään  fysikaalisia  ilmiöitä.  Koejoukossa 
tapahtui  pyörtymisiä  Täisessä  koevaiheessa 
meiallilanka  yhdistettiin  todelliseen  magneetti¬ 
seen  kenttään,  mutia  koehenkilöille  ei  kerrottu 
sula.  Kukaan  koehenkilöistä  ei  pyörtynyt”. 


Edellä  kuvattu  koeasetelma  magnetismista  eli  mes- 
merismistä  osoitti,  että  ajatukset  ja  mielikuvat 
ilman  magnetismia,  tai  siis  ilmoitus  magneettises¬ 
ta  kytkennästä,  pystyi  tuottamaan  käyttäytymis¬ 
muutoksia,  kouristuksia  koehenkilöissä.  Sen  sijaan 
magnetismi  ilman  mielikuvia  ei  pystynyt  tuotta¬ 
maan  mitään  käyttäytymismuutoksia 

Suomessa  laajaa  suosiota  saanut  maasäteily- 
tulkinta  lukuisten  psyykkisten  ja  somaattisten  sai¬ 
rauksien  aiheuttajana  on  monella  tavoin  analogi¬ 
nen  edellä  kuvatulle  magnetismi-ilmiölle.  Molem¬ 
missa  oletetaan  jonkinlaisen  tarkemmin  tunnista¬ 
mattoman  fysikaalisen  kentän  vaikuttavan  ihmi¬ 
seen  ulkopuolelta  ja  aiheuttavan  elimistössä  muu¬ 
toksia. 

Jos  tarkastelemme  edellä  mainittuja  esimerk¬ 
kejä  näitä  ilmiöitä  kohtaamaan  joutuneiden  yksi¬ 
löiden  näkökulmasta,  niissä  kaikissa  korostuu  jon¬ 
kin  tuntemattoman  kohtaaminen.  Ihminen 


kokee  jotain,  jota  hän  ei  ole  ennen  kokenut 
ja  yrittää  hakea  kokemalleen  merkitystä, 
jäsentää  sitä  ilman  riittävää  tietoa. 
Tämä  lähtökohta,  ihmisen  suhde  tun-  M, 
temattomaan  onkin  monella  tavoin  fSfl  A 
avain  vaihtoehtoisen  ympäristön  at  / , 
jäsentämisen  ymmärtämi-  ^  V— 
seen.  Se  on  myöskin  välitön 
yhtymäkohta  meidän  aikam- 
me  Ufo-ilmiöihin. 

Ufo-ilmiöt  vaihtoehtoisena 
ympäristön  käsittämisenä 

Myös  ufo-ilmiöitä  voidaan  ajatella  yhtenä  vaihtoeh¬ 
toisen  ympäristön  käsittämisen  muotona.  Ufo- 
kokemuksessa  ihminen  asettuu  yhteyteen  itsel¬ 
leen  tuntemattomaan,  havainnoi  ja  tulkitsee  sitä 
ympäristöönsä  ja  itseensä  liittyvän  kokemuksen 
pohjalta.  Tähän  tapahtumakulkuun  liittyy  usein 
myöskin  tavanomaisesta  poikkeavia  ruumiillisia 
ja  psyykkisiä  ilmiöitä.  Ensimmäinen  ufo-havainto 
tehtiin  24.6.1947.  Ensi  vuoden  juhannuksena  on 
siis  ufoilmiön  50-vuotisjuhlat.  Suomalaiset  ufo¬ 
tutkijat  Kari  Kuure,  Juhani  Kyröläinen, 

Göte  Nyman  ja  Jukka  Piironen  ovat 
kuvanneet  tätä  puoli  vuosisataa  sitten 
sattunutta  tapahtumaa  kriittisessä  kir¬ 
jassaan  Katoavatko  Ufot  --  Ufoilmiön 
kriittistä  tarkastelua 

Havainnon  teki  32-vuotias 
lentäjä  Kenneth  Arnold 
Yhdysvalloissa.  Hän  näki 
yksin  lentäessään  kirk¬ 
kaan  välähdyksen, 
jonka  hän  tulkitsi 
lentokoneiden 
muodostel¬ 
maksi. 

Koneilla  oli 
Arnoldin 
havainnon 
mukaan  siivet, 
mutta  ei  pyrstöä,  ja  lentäjä 

kuvasi  lehdistölle  koneiden  lentäneen  "kuin  lau¬ 
tanen,  joka  on  heitetty  veden  pintaan”.  Tutkijat 
ovat  pitäneet  havaintoa  jonkin  tavanomaisen 
ilmiön  virhetulkintana.  Tbisenlaiselle  tulkinnalle 
oli  kuitenkin  sosiaalinen  tilaus  sodan  jälkeen 
uuden  teknologian  voittoja  odoteltaessa. 

Havainnon  tehnyt  lentäjä  ei  koskaan  sanonut, 
että  hänen  näkemänsä  kohde  olisi  ollut  lautanen, 
päinvastoin  hän  näki  sillä  siivet,  muttei  pyrstöä. 
Hänen  mukaansa  se  lensi  kuin  lautanen,  ja  tästä 
sai  lehdistössä  alkunsa  lentävä  lautanen,  joita  alet¬ 
tiin  nähdä  uutisen  jälkeen  ketjureaktiona  —  nyt 
siis  50  vuoden  ajan. 

Mitä  ufo  siis  oikeastaan  on?  Määritelmänsä 
mukaan  ufo  on  "tunnistamaton  lentävä  kohde” 
(unidentified  flying  ohjeet).  Tällöin  se  siis  on: 

—  Tunnistamaton;  emme  tunne  sitä.  Jos 

ufo  tunnistetaan,  se  ei  määritelmänsä 

mukaan  enää  ole  ufo. 


rz* 


^  ik 


—  Lentävä;  se  tulee  ilmasta,  oman  havain¬ 
tokykymme  ulkopuolisesta  maailmasta, 
tuntemattomasta. 

—  Kohde;  ufo  on  sitä  ajattelevalle  lähtö¬ 
kohtaisesti  tuntematon  kohde,  jota  yrite¬ 
tään  tunnistaa  paremmin. 

Ufo-ilmiöt  ovat  sähköisen  viestinnän  aikakauden 
mystiikkaa,  ihmisen  luomaa  draamaa  tuntematto¬ 
man  kohtaamisesta.  Ne  täyttävät  aiemmin 
esitetyt  kolme  vaihtoehtoisen  ympäristön 
havaitsemisen  tunnusmerkkiä: 

1 .  Ne  edustavat  voimakasta  yksilön 
kokemusta,  elämystä,  josta  muo¬ 
dostuu  ufohavainto. 

2.  Ufo-kokemukseen  liittyy  aina 
kokemusta  selittävä  ajatusmalli,  mie¬ 
likuva. 

3.  Ufo-kokemusten  fysikaalinen  veri¬ 
fioiminen  on  ongelmallista. 

Vaihtoehtoisen  ympäristön  havaitsemisen 
esimerkkitapauksissa  ja  ufo-ilmiöissä  on 
yhteistä  se,  että  ihmisen  ulkopuoliset,  sala¬ 
peräiset  ja  kokeellisin  mene¬ 
telmin  tunnistamat¬ 
tomissa  olevat 
voimat  aiheutta¬ 
vat  muutoksia 
ihmisen  elmäs- 
sä:  käyttäytymisen,  ym¬ 
päristön  ja  oman  itsen  koke¬ 
mistavan,  ruumiillisen  koke¬ 
muksen  ja  olemuksen  muutoksia.  Il¬ 
miöitä  selittämään  pyrkivät  kokijoiden  mieli¬ 
kuvat  ja  ajatuskulut  ovat  kaikissa  kuvatuissa 
tapauksissa  erilaisia. 

Vaihtoehtoisen  ympäristön  kokemisen  esi¬ 
merkit  osoittavat,  että  ufo-ilmiö  ei  ole  ainutkertai¬ 
nen  ihmiskunnan  historiassa.  Aina  ihmiset  ovat 
olleet  taipuvaisia  samankaltaisiin  kokemuksiin; 
niiden  sisältö  ja  niille  annettu  selitysmalli  sen 
sijaan  vaihtelevat  ajankohdasta  toiseen.  Esimerkki¬ 
tapauksissa  ulkopuolinen  vaikuttaja  miellettiin 
yleensä  välittömästä  elinympäristöstä  tulevaksi; 
hyönteinen,  joka  puree,  säteily,  outo  bakteeri  tai 
tuntematon,  kontrolloimaton  henkilö.  Ufo-ilmiössä 
ulkopuolinen  vaikuttaja  koetaan  maapallon  ulko¬ 
puolisesta,  tuntemattomasta  ulkoavaruudesta  len¬ 
täen  kohti  ihmistä  tulevana. 

Tässäkään  mielessä  ufo-ilmiö  ei  ole  kuiten¬ 
kaan  uusi.  Voisimmehan  ajatella  ufoja  vaikkapa 
meidän  päivämme  hyvinä  ja  pahoina  enkeleinä, 

ulkoavaruudesta  ilmaantuvina  ihmiselämään  vai¬ 
kuttajina,  joista  yksittäiset  ihmiset  tekevät  havain¬ 
toja,  mutta  joista  ei  voida  saada  kokeellista  näyttöä. 
Tai  yhtä  hyvin  Olympos-vuoren  sijasta  avaruudes¬ 
sa  mellastavina,  yllätyksellisinä  jumalolentoina. 

Ufo-ilmiössä  ei  ehkä  sittenkään  välttämättä 
ole  kovin  paljon  uutta  ja  ainutlaatuista.  Se  muistut¬ 
taa  ihmisten  kokemia  ilmiöitä,  joita  on  esiintynyt 
kautta  aikojen.  Tämä  johtaa  meidät  tutkimaan  sitä, 
miksi  ihminen  on  aina  ollut  taipuvainen  kokemaan 
itsensä  ulkopuolelta  tulevia,  salaperäisiä  vaikutuk¬ 
sia  ja  kokemuksia.  Tai:  miksi  ihminen  on  taipuvai¬ 
nen  luomaan  tällaisia  kokemuksia? 

Symbolin  merkitys,  "potentiaalinen  tila" 
ja  ufo-ilmiö 

Brittiläinen  lastenlääkäri  ja  psykoanalyytikko  D.YV. 
Wvnnicot  on  tutkinut  lapsen  varhaista  kokemusta 
muista  ihmisistä  erottumisesta,  yksinäisyydestä  ja 
yksilöitymisestä. 

Winnicot  kuvaa  potentiaalisen  tilan  käsitettä 
siten,  että  se  on  välialue  ihmisen  kokemistavassa. 
Potentiaalinen  tila  sijoittuu  mielikuvan  ja  todelli¬ 
suuden  välimaastoon.  Esimerkkejä  ilmiöistä,  jotka 
Winnicotin  mukaan  tapahtuvat  juuri  ainoastaan 
tässä  inhimillisen  kokemuksen  ympäristössä  ovat 
leikki,  luovuus,  kulttuurinen  kokemus  ja  psykote¬ 
rapeuttinen  kokemus.  Niillä  kaikilla  on  "tila”,  jossa 
ne  tapahtuvat  ihmisen  kokemuksena.  Tämä  tila  ei 
ole  ihmisen  sisällä,  mutta  se  ei  ole  myöskään 
hänen  ulkopuolellaan.  Tässä  on  potentiaalisen  ti¬ 
lan  paradoksi:  se  on,  mutta  samalla  sitä  ei  ole. 

Potentiaalinen  tila  on  jokaisella  ihmisellä 
oleva  kokemisen  välialue  sisäisen  psyykkisen  mie¬ 
len  maailman  ja  ulkoisen,  "todellisen”  maailman 
välissä.  Toisin  sanoen  se  sijaitsee  "subjektiivisen 
objektin"  ja  "objektiivisesti  koetun  objektin”  välis¬ 
sä;  minuuden  ulottuvuuksien  ja  ei-mtnä  -element¬ 
tien  välissä. 

Winnicotin  kuvaama  potentiaalisen  tilan  käsi¬ 
te,  inhimillisen  kokemisen  omaleimainen  alue  on 
yksilön  kokemuksen  tuote  kulloinkin  vallitsevassa 
ympäristössä.  Tämä  tila  toisaalta  erottaa  yksilön 
sisäisen  maailman  häntä  ympäröivästä  ulkoisesta 
todellisuudesta,  mutta  samalla  se  myöskin  yhdis¬ 
tää  sisäisen  kokemuksen  ulkoiseen. 

Miten  ylipäänsä  on  mahdollista,  että  ihmisyk¬ 
silöstä  voi  kehittyä  muista  erillinen  yksikkö?  Oi¬ 
keastaan  ei  liene  mahdollista,  että  voisimme  olla 
todella  muista  erillisiä  ilman,  että  kahden  ihmisen 
välinen  raja  olisi  täysin  selvä  ja  aukoton.  Tästä  nä¬ 
kökulmasta  jokainen  tyhjä  tila,  joka  uhkaa  ilmes¬ 


tyä  kahden  yksilön  välille,  täyttyy  välittömästi. 

Winnicot  kuvaa  yksilöllisyyden  syntyä  siten, 
että  lapsi  löytää  itsensä  äidin  silmistä.  Tbisista  eril¬ 
linen  minuus  ja  minuudesta  erillisenä  toisena 
ihmisenä  oleminen  luovat  toinen  toisensa.  Ame¬ 
rikkalainen  psykoanalyytikko  Thomas  Ogden  on 
kuvannut  esimerkin  avulla  potentiaalisen  tilan 
ongelmaa: 

' Kaksi  ja  puolivuotias  lapsi  oli  pelästynyt 
pahoin,  kuti  hänen  päänsä  oli  mennyt  vähin 
gossa  veden  alle  kylvyssä.  Tämän  kokemuksen 
jälkeen  hän  kieltäytyi  menemästä  kylpyyn. 
Muutaman  kuukauden  odottelun  ja  houkutte¬ 
lujen  jälkeen  hän  suostui  siihen,  että  hänen 
äitinsä  sijoitti  hänet  kylpyyn,  jossa  oli  10  cm 
kylpyvettä.  Lapsen  koko  ruumis  oli  vähäisestä 
vesimäärästä  huolimatta  pelosta  jäykkänä,  ja 
hän  takertui  tiukasti  äitinsä  käsiin." 

Äiti  koetti  saada  pelokkaan  lapsen  mielenkiinnon 
kohdistumaan  muualle  kuin  veteen,  ja  hän  alkoi 
puhua  lapselle  ammeessa  olevista  vesileluista. 
Lapsi  ei  ollut  niistä  tippaakaan  kiinnostunut.  Sitten 
äiti  keksi  kysyä,  voisiko  hän  saada  hieman  teetä. 
Tällä  hetkellä  lapsen  jännittyneisyys,  joka  oli  tun¬ 
tunut  kaikissa  lihaksissa,  laukesi  kerralla.  Lapsi 
alkoi  etsiä,  ja  löysi  tyhjän  shampoopullon  teen  tar¬ 
joilussa  tarvittavan  maidon  astiaksi.  Hänen  ainut 
lauseensa  tähän  asti  "en  halua  kylpyyn"  muuttui 
nyt  äidin  ja  lapsen  välisen  leikin  tarinaksi:  "Tee  ei 
ole  liian  kuumaa,  nyt  se  on  sopivaa”  Lapsi  tarjoaa 
teen  äidille,  joka  nauttii  sitä  ja  pyytää  lisää. 

Kun  äiti  muutaman  minuutin  kuluttua  alkaa 
hakea  kylpypyyhettä,  leikki  katkeaa  kuin  veitsellä 
leikaten  ja  lapsi  alkaa  motorisesti  jäykistyä  jälleen. 
Äiti  lohduttaa,  että  hän  pitää  kyllä  lapsesta  kiinni, 
niin  että  tämä  ei  liukastu.  Tällöin  lapsi  vähitellen 
palaa  leikin  maailmaan,  pelko  laukeaa,  ja  hän 
kysyy,  "ottaisiko  äiti  vielä  teetä.” 

Tässä  esimerkissä  tuntematon  ja  pelottava 
vesi  muuttuu  merkitykseltään  toiseksi.  Lapsi  luo 
leikin  avulla  pelottavasta  kylpyvedestä  teevettä, 
jonka  ympärillä  alkaa  tapahtua  äidin  ja  lapsen  luo¬ 
vaa  vuorovaikutusta.  Leikki  ei  kiellä  todellisuutta; 
vaarallinen  vesi  saa  uuden  muodon,  kun  se  edus¬ 
taa  leikissä  hyvää  teevettä.  Mutta  vesi  ammeessa 
on  edelleen  samaa  vettä  kuin  ennenkin.  Sen  sijaan 
veden  merkitys  muuttui  hetkellisesti  yhteisestä 
sopimuksesta. 

Tässä  sopimuksessa  molemmat  tiesivät,  että 
leikin  teevesi  ei  ole  oikeaa  teevettä.  Se  oli  kylpy¬ 
vettä,  jolle  oli  löydetty  lapselle  ja  äidille  yhteinen, 
jaettu  merkitys.  Tätä  ennen  oli  ollut  kaksi  vastak- 

kaisla  merkitystä:  (lapsen)  pelottava  ja  (äidin)  puh¬ 
distava  kylpyvesi,  jotka  molemmat  siirrettiin  het¬ 
keksi  syrjään  yhteisen  ja  jaetun  teevesiajatuksen 
tieltä.  Verrattuna  aiempiin  saman  veden  merkityk¬ 
siin,  vesi  oli  leikin  ajan  enemmän  teevettä  kuin 
pelottavaa  kylpyvettä,  mutta  samalla  se  ei  ollut 
sitä. 

Ihmisen  minuus  voi  paradoksaalisesti  syntyä 
vain  muiden  kautta.  Yksilöityminen  ja  yksilöllisyys 
eivät  ole  mahdollisia  ilman  muita.  Subjektiiviseen 
kokemukseen  liittyy  aina  kolme  osapuolta: 

1.  Symboli,  jonka  yksilö  luo,  esimerkiksi 
ufo  (tai  leikin  teevesi). 

2.  Se,  jota  symboli  esittää,  ufon  tapauk¬ 
sessa  emme  määritelmän  mukaan  sitä 
tiedä,  "unidentified  flying  object"  (oikea 
teevesi,  todellinen  tai  tuntematon  kohde). 

3.  Tulkitseva  subjekti,  minä,  joka  ajattelee 
omia  ajatuksiaan  ja  luo  omia  symbolejaan 
(lapsi  äidin  avulla  ja  kanssa). 

Näiden  kolmen  inhimillisen  ulottuvuuden  väliin 
sijoittuu  luova  prosessi:  symboli  (yksilön  ajatusten 
luomus),  se,  jota  symboli  esittää  ja  kohdetta  sym¬ 
bolisesti  tulkitseva  yksilö.  Juuri  tässä  tilassa  alam¬ 
me  olla  eläviä  ihmisiä  sen  sijaan  että  olisimme 
vain  refleksinomaisesti  reagoivia  olentoja.  Tämä 
on  se  tila,  mitä  Winnicot  tarkoittaa  potentiaalisella 
tilalla.  Se  on  välttämätön  inhimillisen  kokemuksen 
edellytys,  mutta  samalla  se  on  paradoksi,  jolle  ei 
ole  ratkaisua 

Mikä  on  oikea  vastaus  kysymykseen,  oliko 
äidin  ja  lapsen  leikin  vesi  teevettä?  Kun  kysymme, 
onko  ufo  ufo,  olemme  saman  ratkaisemattoman 
paradoksin  äärellä. 

Symbolin  patologia 

Kliinisestä  kokemuksesta  tiedetään,  että  erilaiset 
häiriötekijät  symbolien  käytön  kehittymisessä  voi¬ 
vat  muuttaa  objekti-symboli-subjekti  triangelin 
tasapainoa  eri  suuntiin. 

Periaatteessa  voimme  ajatella  kolmea  keskeis¬ 
tä  erilaista  vaihtoehtoa: 

1.  Tbdellisuuden  ja  mielikuvituksen  väli¬ 
nen  tasapaino  saattaa  yksipuolistua  mieli¬ 
kuvituksen  suuntaan.  Tällöin  mielikuvat 
ottavat  ylivallan  todellisuudesta.  Mieli¬ 
kuvasta  tulee  tosiasia,  joka  on  yhtä  todel¬ 
linen,  kosketeltavissa  oleva,  mahtava,  vaa¬ 
rallinen  ja  tyydyttävä  kuin  todelliset 
asiatkin  ihmisen  ulkopuolella.  Mielikuvia 
ja  todellisuutta  ei  tässä  tilassa  voida  erot¬ 
taa  toisistaan  ja  symboli  menettää  merki¬ 


tyksensä  ihmisen  luomuksena.  Se  ei  enää 
ole  ihmisen  luomus,  symboli,  vaan  se  koe¬ 
taankin  ulkopuolisena  todellisuutena. 

Erinomainen  kuvaus  mielikuvien  ylivoimasta  yli 
todellisuuden  on  Woody  Alienin  filmi  Purple 
Rose  of  Cairo.  Elämäänsä  ja  mieheensä  tyystin 
pettynyt  Cecilia  alkoi  kokea  elokuvissa  käydes¬ 
sään  valkokankaan  hahmon  Ttom  Baxterin  min 
todellisena,  komeana  ja  rikkaana,  että  valkokan¬ 
kaan  hahmo  irtautui  potentiaalisen  tilan  triangelin 
hänelle  antamasta  jaetun  symbolin  roolista  ja 
marssi  ulos  valkokankaalta  sekä  alkoi  seurustella 
ilta  illan  jälkeen  elokuvaansa  katsomaan  tulleen 
ihailijansa  kanssa. 

Tässä  mielikuvituksellisessa  esimerkissä 
mikään  ei  edustanut  tai  symboloinut  todellisuuden 
ilmiöitä,  vaan  kaikki  oli  todellisuutta.  Valkokangas 
antoi  katsojalleen  sen,  mitä  katsoja  eniten  kaipasi 
ja  tarvitsi;  rikkaan,  komean  ja  kohteliaan  ihailijan 
väkivaltaisen  ja  surkean  aviomiehen  tilalle. 
Tällaisessa  tilanteessa  luovuuden  tila  katoaa  ja 
asioiden  ymmärtäminen  romahtaa.  Mitään  ei 
voida  ymmärtää,  kaikki  on  vain  yksikerroksista 
todellisuutta. 

Vastaava  kokemus  liittyy  myös  artikkelin  alus¬ 
sa  kuvattuihin  esimerkkeihin  vaihtoehtoisesta 
ympäristön  käsittämisestä.  Magnetismia  ei  voitu 
kokea  ilmiönä,  jolle  ihmiset  antavat  merkityksiä. 
Se  koettiin  inhimillisen  mielikuvituksen  ulkopuoli¬ 
sena  todellisuutena,  joka  otti  ihmiset  valtaansa. 
Haamupuuduttaja  koettiin  mieluummin  todellise¬ 
na  uhkana  kuin  mielikuvitusolentona  elokuva-  tai 
teatterikokemuksen  tapaan. 

Pieksämäelle  ei  sallittu  mielikuvien  todelli¬ 
suutta,  vaan  ihmisten  kokemus  puristui  yksin¬ 
omaan  lääketieteen  muottiin  todellisuus-todel¬ 
lisuudeksi  sekä  tutkijoiden  että  kokijoiden  maail¬ 
moissa.  Ihmistä  ympäröivä  tuntematon  kadotti 
näissä  esimerkeissä  elintilansa  sen  kokijoiden  mie¬ 
lissä. 

Ufo-ilmiöt,  koettaneen  hyvin  usein  juuri  edel¬ 
lä  esitetyllä  tavalla.  Niihin  liittyvä  subjektiivinen, 
luova  mielikuvitusaines  ja  tuntematon  todellisuus 
saattavat  joissakin  tapauksissa  redusoitua  mini¬ 
miin,  ja  ne  koetaan  eriasteisesti  korostuneesti  ulko¬ 
puolisena  todellisuutena  ilman  yksilöllistä  subjek¬ 
tia,  joka  ne  havaitsee  ja  antaa  niille  merkityksiä. 

2.  Tbdellisuuden  ja  mielikuvien  tasapaino 
yksipuolistuu  todellisuuden  suuntaan. 
Todellisuus  ottaa  ylivallan  mielikuvista. 
Ne  syrjäytyvät.  On  vain  todellisuutta,  jota 
käytetään  suojana  mielikuvien  voimaa 


14 


Skeptikko  2/96 


vastaan.  Tällöin  todellisuus  riistää  mieli¬ 
kuvilta  niiden  elinvoiman.  Mielikuvien 
todellisuudelle  ei  jää  elintilaa. 

Ufo-ilmiön  kohdalla  tällainen  kehitys  tapahtuu  sil¬ 
loin,  kun  koko  ilmiö  kielletään.  Ei  voi  olla  ufoja,  on 
vain  "tieteellistä"  todellisuutta,  jossa  ajatusleikin 
tila  on  redusoitu  nollaan.  Symboleita  luova  tila  on 
luovutettu  ulkoiselle  todellisuudelle. 

3.  Tbdellisuuden  ja  mielikuvien  ristiriita 
voidaan  myös  ratkaista  mielen  dissosiaa- 
tion  avulla:  todelliset  objektit  ja  mieliku¬ 
vat  erotellaan  mielen  sisällä  toinen  toisis¬ 
taan  erikseen  siten,  että  voidaan  välttää 
todellisten  havaintojen  uhkaavia  merki¬ 
tyksiä.  Vain  osa  todellisuudesta  hyväksy¬ 
tään  ja  samalla  osa  todellisuutta  kadote¬ 
taan  aktiivisen  mielen  hallinnasta. 
Mahdollisuudet  erottaa  objektin  ulkoinen  todelli¬ 
suus  sille  annetuista  symbolisista  merkityksistä  tie¬ 
tysti  vaihtelevat  eri  asteisesti  todellisessa  elämässä. 
Mitä  vähemmän  voimme  jättää  tilaa  symboliselle 
tulkinnalle,  sitä  vähemmän  voimme  ymmärtää 
omaa  kokemustamme,  koska  emme  voi  käsittää 
itseämme  omaan  kokemukseemme  sisältyvien 
merkitysten  luojana.  Esimerkiksi  Alienin  filmin 
Cecilia  ei  kokenut  itse  luoneensa  elokuvan  Tom 
Baxteria  omaksi  rakastajakseen. 

Ufo  on  symboli,  joka  saa  ihmisten  mielessä 
erilaisia  merkityksiä.  Se  voi  olla  ystävä.  Se  voi  olla 
uhkaava  vihollinen,  joka  tuhoaa  ihmisiä.  Ufo  voi¬ 
daan  kokea  yksinomaan  todellisena  tai  yksin¬ 
omaan  fantasiana.  Mutta  se  voidaan  mieltää  myös¬ 
kin  jonakin,  joka  on  jossakin  edellisten  välissä.  Se 
on  ja  sitä  ei  ole  kuten  aiemmin  kuvatun  esimerkin 
teevesi.  On  myöskin  muistettava,  että  ufon  kokija 
ei  ole  koskaan  yksin.  Pelottavuudessaankin  ufo  on 
aina  joltakin  osaltaan  myös  jokaiselle  ihmiselle 
hyvin  pelottavaa  yksin  jäämisen  pelkoa  vähentävä, 
se  on  yhteys  johonkin. 

Onko  parempi  tietää  vai  ei-tietää? 

Ufo-ilmiö  on  kosketuksessa  jokaisen  ihmisen  ihmi¬ 
senä  olemisen  peruskysymykseen;  kysymykseen 
siitä,  tiedämmekö  vai  emmekö  tiedä?  Mikä  on  suh¬ 
teemme  tuntemattomaan  ja  käsityskykymme  ulko¬ 
puolella  olevaan? 

Onko  parempi  tietää  vai  olla  tietämättä?  Tämä 
kysymys  jää  aina  viime  kädessä  vaille  tyydyttävää 
vastausta.  Jos  emme  tiedä,  olemme  ulkopuolisia  ja 
mahdollisuutemme  itse  ohjata  elämäämme  rajoit¬ 
tuvat  tietämättömyytemme  vuoksi.  Tuntematon 
voi  tällöin  olla  uhka.  Mutta  jos  päätämme  tietää, 


kohtaamme  toisen  ongelman:  kestämmekö  sen  tie¬ 
don,  jota  emme  halunneet  tietää7 

Myytin  kuningas  Oidipus  tappoi  isänsä  ja 
meni  naimisiin  äitinsä  kanssa,  koska  hän  ei  tiennyt 
kenet  tappoi  riidan  seurauksena  ja  keneen  rakas¬ 
tui.  Mutta  olisiko  hän  voinut  tietää?  Kun  hän  sai 
tietää,  hän  ei  kestänyt  tietoa,  vaan  sokaisi  itsensä, 
jotta  hänen  ei  tarvitsisi  enää  tietää.  Olisiko  hänen 
ollut  parempi  tietää  vai  olla  tietämättä7  Tähän 
ihmisenä  olemisen  peruskysymykseen  ei  ole  aino¬ 
aa  oikeaa  vastausta.  Millainen  sitten  on  se  vastaus, 
jonka  ufo-ilmiön  psykologia  meille  antaa? 

Ufo-ilmiössä  ollaan  tekemisissä  tuntematto¬ 
man  kanssa.  Kohteeksi  hahmottuu  mahdollisim¬ 
man  kaukana  ihmisestä  itsestään  oleva  tuntema¬ 
ton,  ulkoavaruus  ja  sen  ilmiöt,  jotka  ovat  perus¬ 
luonteeltaan  juuri  sellaisia,  että  emme  voi  niistä 
tietää.  Ne  pilkkaavat  ihmistä  asettamalla  hänet  vas¬ 
tatusten  oman  rajoittuneisuutensa  kanssa:  emme 
tiedä,  vaikka  haluaisimme  tietää.  Toisaalta  valinta 
hakea  tietoa  ja  merkityksiä  tuntemattomalle  juuri 
ulkoavaruudesta  on  myös  valinta. 

Ufon  kokija  ei  halua  katsoa  uuden  tiedon  läh¬ 
teitä  lähempää  itseään,  poistaa  sitä  tietämättö¬ 
myyttä,  joka  meillä  kaikilla  on  omasta  itsestämme; 
kuka  olen,  mistä  tulen,  mitä  koen,  miksi  jäsennän 
kokemukseni  juuri  niin  kuin  teen.  Tässä  ufo-koke¬ 
mus  näyttäytyy  uuden  tiedon  avaajana,  tiedon  joka 
usein  koetaan  sisällöltään  ihmisen  itsensä  olemista 
ja  kokemista  ulkoapäin  selittäväksi;  ufo  antaa  toi¬ 
sille  avaruudesta  tulevaksi  koettuja  vastauksia 
kysymyksiin,  joihin  toiset  hakevat  vastausta  omas¬ 
ta  itsestään  esimerkiksi  tutkimalla  oman  mielensä 
tuntemattomia  alueita  vaikkapa  hakemalla  taide- 
elämyksiä  tai  psykoterapeuttisia  kokemuksia. 

Ufo  on  ainakin  symboli.  Se  on  ihmisen  tulkin¬ 
ta  jostakin  havainnosta  tai  kokemuksesta.  Tässä 
mielessä  ufo-ilmiö  on  totta.  Avoimeksi  ongelmaksi 
kuitenkin  jää  se,  miten  missäkin  ufo  havainnossa 
painottuvat  symbolisen  havaitsemisen  kolme  osa¬ 
puolta:  havainnon  kohde,  siitä  subjektiivisia  tulkin¬ 
toja  tekevä  yksilöjä  se  symbolinen  tulkinta,  jonka 
objekti  lopulta  saa. 

Ufo-kirjallisuus  näyttää  korostavan  ufo¬ 
havaintojen  puhtaan  objektiivista  puolta.  Havain¬ 
not  pyritään  selittämään  yksipuolisesti  vain  objek¬ 
tien  kuvauksina  ilman  subjektiivista  panosta.  Onko 
havainnoitsija  samassa  asemassa  kuin  Purple  Rose 
of  Cairo  -elokuvan  Cecilia7  Hänellä  ei  useinkaan 
tuntuisi  olevan  olemassa  mielikuvien  ja  symbolien 
maailmaa,  vain  ja  ainoastaan  todellisten  objektien 
maailma;  minkä  havaitsen,  se  on. 

Ufo  on  paradoksi,  koska  se  samalla  on  ja  sitä 
ei  ole.  Jos  kävisi  niin,  että  paradoksi  purkautuisi, 
ufo  tulisi  pelkästään  todellisuudeksi  siten,  että  se 
ainoastaan  olisi  ilman  että  sitä  samalla  ei  olisi,  olisi 
tarpeen  luoda  uusi  ufo,  koska  vanha  olisi  tällöin 
tuhoutunut. 

Yhteenveto 

Vaihtoehtoinen  ympäristön  havaitseminen  on 
yleisnimike  sellaisille  ympäristömme  (ja  itsemme) 
jäsennyksille,  jotka  ovat  ristiriidassa  yleisesti  tun¬ 
nustetun  kokemusperäisen  ja  tieteellisen  maail¬ 
mankuvamme  kanssa.  Ufoja  on  tutkittu  runsaasti 
eri  asteisesti  "tieteellisesti”.  Vähemmän  on  kiinni¬ 
tetty  huomiota  ufo-ilmiön  psykologiaan,  joka  on 
tämän  esityksen  ainoa  näkökulma.  En  lähesty 
ufoja  ufotutkijana,  jota  en  ole,  vaan  ihmisen  mieltä 
tutkivan  psykiatrian  ja  psykoterapian  kokemusten 
valossa. 

Vaihtoehtoinen  ympäristön  havaitseminen  - 
mistä  ufot  ovat  meidän  aikamme  esimerkki  —  on 
eräs  ihmisen  keinoista  ratkaista  ikuinen  ongelma: 
miten  kohdata  tuntematon  ja  jäsentää  sitä;  tietääkö 
vai  eikö  tietää. 

UFO  (Unidentified  Flying  Ohjeet)  tarkoittaa 
sananmukaisesti  "Tunnistamatonta  Lentävää 
Kohdetta".  Määritelmänsäkin  mukaan  ufo  on  tunte¬ 
maton,  ihmiselle  vieras  kohde,  jota  ihminen  muok¬ 
kaaja  jäsentää  kohti  vähemmän  tuntematonta.  Jos 
ufo  tunnistettaisiin,  se  ei  enää  olisi  ufo  (tunnista¬ 
maton).  Ensimmäinen  ufo-havainto  tehtiin  1947. 
Kuitenkin  kautta  vuosisatojen  on  kuvattu  ufojen 
kaltaisia  ilmiöitä.  Ennen  ihmisen  valtaansa  ottava 
tuntematon  tuli  ihmisen  välittömästä  ympäristös¬ 
tä:  outo  hämähäkki,  magnetismi,  säteily.  Ufoon  liit¬ 


tyvä  moderni  tuntematon  tulee  lentäen  kaukaa 
avaruudesta. 

Ufo  edustaa  tuntematonta  sekä  ympäristös¬ 
sämme,  mutta  myöskin  itsessämme.  Tavallinen 
ufo-kokemukseen  liittyvä  merkitys  näyttäisi  ole¬ 
van  maailman  kokeminen  vaarallisena  ja  uhkaa¬ 
vana. 

Ufot  ovat  sähköisten  viestimien  aikakauden 
mystiikkaa  ja  draamaa  ihmisen  ja  häntä  ympäröi¬ 
vän  tuntemattoman  kohtaamisesta.  Ne  ovat  tunte¬ 
mattomuutensa  vuoksi  pohjimmiltaan  aina  ihmi¬ 
sen  mielen  luomuksia,  jotka  paradoksaalisesti 
samanaikaisesti  ovat  ja  eivät  ole.  Jos  ufo  tunnistet¬ 
taisiin  tieteellisesti,  olisi  tarpeen  luoda  uusi  ufo. 
Koskaan  emme  hallitse  tuntematonta,  joudumme 
turvautumaan  kullekin  yksilölle  parhaisiin  arvauk¬ 
siin.  Onko  ufo  totta7  Onko  Aku  Ankka  totta? 
Tietysti  on  —  ja  tietysti  ei  ole.  Se  on  totta  ihmisen 
luomana  kohteena  ja  havaintona  ja  sille  annettuna 
merkitystulkintana.  Määritelmänsä(kään)  mukai¬ 
sesti  ufo  ei  ole  totta  kokemusperäisesti  todistettu¬ 
na,  "tieteellisenä”  havaintona. 

Entä  jos  ufo  todistetaan  tieteellisesti?  Silloin 
tarvitaan  uusi  ufo,  koska  vanhalla  ei  enää  ole  käyt¬ 
töä  sen  jälkeen  kun  se  ei  enää  ole  ufo  (tunnista 
maton). 

Kirjoittaja  Kan  fylkkänen  on  psykiatrian  ja 
nuorisopsykiatrian  erikoislääkäri,  MSc. 
Psykoanalyytikko  (IPA)  ja  Psykoterapian  kou¬ 
luttaja.  Pylkkänen  luennoi  aiheesta 
"Vaihtoehtoinen  ympäristön  havaitseminen" 
Skepsiksen  yleisötilaisuudessa  helmikuussa. 

Toimitukselta 


Kesäkuun  alussa  tein  matkan  itärajan  takai¬ 
seen  Karjalaan,  josta  Ollikaisen  suku  sai  äkki¬ 
lähdön  puolivuosisataa  sitten.  Vaikka  desin¬ 
kin,  että  Karjala  oli  neuvostoaikana  jätetty 
oman  onnensa  nojaan,  hökkelikylien  ankeus 
ja  hoitamattomuus  oli  melkoinen  shokki. 
Kaikesta  näkyi,  että  paikalliset  ihmiset  olivat 
antaneet  periksi.  Ile  eivät  joko  halunneet  tai 
eivät  kyenneet  tekemään  mitään  asiantilan 
korjaamiseksi.  Olen  nähnyt  Aasian  ja  Afrikan 
köyhissä  kehitysmaissakin  enemmän  elämän¬ 
halua  kuin  mitä  pikavisiitilläni  nykyisessä 
Karjalassa  havaitsin. 

Filosofi  Heta  Häyry  peräänkuulutti 
Tieteessä  läpahtuu  -lehdessä  (2/96)  tieteelle 
moraalista  vastuuta  yhteiskunnan  hyvinvoin¬ 
nista.  Fyysikko  Mikael  Björnberg  puolestaan 
epäili  vastineessaan  lläyrylle  (Tieteessä 
Tapahtuu  5/96),  että  näin  tieteestä  tehdään 
sosiaalipolitiikan  ja  markkinaimperialismin 
käsikassara.  Karjalan  käynnin  jälkeen  on  hou- 
kuttelevaa  yhtyä  Björnbergiin,  jonka  mielestä 
tiedettä  ei  pidä  "ideologisilla  pyrkimyksillä 
saastuttaa”.  Neuvostoliitto  oli  tästä  valaiseva 
esimerkki.  Siitä  piti  tulla  "tieteellisen  sosialis¬ 
min"  keinoin  rakennettu  kommunistinen 
ihanneyhteiskunta,  mutta  siitä  tulikin  "tie¬ 
teellisen”  sosialismin  irvikuva. 

Toinen  asia  on  sitten  se,  pitäytyykö  tiede¬ 
yhteisö  itsekään  itse  asettamissaan  kriteereis¬ 
sä.  Yksi  esimerkki  tästä  oli  Tampereen  yli¬ 
opistossa  äskettäin  hyväksytty  Helena 
Frankb  e  r  g-  Lakkala  n  hoitotieteen  alaan  kuu¬ 
luva  väitöskirja  Terveyttä  ja  hyvää  oloa  paastol¬ 
la,  jonka  vastaväittelijät  hyväksyivät,  koska 
"väittelijä  oli  selvinnyt  kritiikistä  väitöstilai¬ 
suudessa",  vaikka  työ  heidän  mielestään  ei 
täyttänytkään  tieteellisen  tutkimuksen  vaati¬ 
muksia. 

Tunnustaudun  sen  verran  kerettiläiseksi, 
että  katson  ihmisen  tarvitsevan  jonkinlaisia 
kiinnekohtia  menneeseen.  Ilahduin  suuresti, 
kun  Äyräpään  entisen  aseman  läheltä  löysim¬ 
me  vanhan  maakellarin,  joka  oppaanamme 
olleen  setäni  mukaan  kuului  aikoinaan 
Ollikaisen  pihapiiriin.  En  tarkoita  tällä  sitä, 


että  olisin  jokin  Karjala-intoilija.  Sitä  Karjalaa, 
joka  joskus  on  ollut  osa  Suomea,  ei  enää  ole, 
ja  sen  havaitsimme  kyllä  hyvin  konkreettises¬ 
ti  Vaalimaan  tullista  Venäjän  puolelle  selviy¬ 
dyttyämme. 

Karjalasta  on  tullut  monille  myytti,  jonka 
järjen  mukaan  ajatellen  pitäisi  murtua  vii¬ 
meistään  siinä  vaiheessa,  kun  ylitetään  raja. 
Useimpien  Karjala-intoilijoiden  kohdalla  näin 
ei  kuitenkaan  ole,  ja  se  ehkä  kertoo  siitä, 
mistä  psykiatrian  erikoislääkäri  Kari 
Pylkkänen  puhuu  artikkelissaan  toisaalla 
tässä  lehdessä:  kuinka  jotkut  meistä  jäsentä¬ 
vät  ympäristöään  tavalla,  joka  on  ristiriidassa 
tunnistettavien  tosiasioiden  kanssa. 

Vähän  samantapaisesta  ilmiöstä  lienee 
kysymys  niiden  kohdalla,  jotka  vastoin  kaik¬ 
kia  tosiasioita  uskovat  yhä  maailman  synty¬ 
neen  6000  vuotta  sitten,  kuten  professori  Nils 
Edelman  kertoo  omassa  artikkelissaan,  tai 
että  ulkoavaruudesta  tulleet  olennot  olisivat 
muinoin  opettaneet  maanasukeille  monu¬ 
menttien  rakennustaidon.  Usein  näiltä  usko¬ 
muksilta  putoaa  pohja,  kun  tiede  menee  tar¬ 
peeksi  eteenpäin.  Näin  kävi  von  Dänikenin 
mayafantasioillekin,  joista  Jorma  Mäntylä 
kertoo  artikkelissaan. 

Viime  vuonna  julkaisimme  David 
Humen  artikkelin  ihmeistä.  Lupasimme  tuol¬ 
loin  palata  myöhemmissä  numeroissa  "vanho¬ 
jen  filosofien”  skeptisiin  ajatuksiin.  Tällä  ker¬ 
taa  Timo  Kaitaro  selvittää  valistusfilosofi 
Denis  Diderot  n  epäilyjä. 

Skeptikko  on  tapansa  mukaan  pahasti 
myöhässä.  Alunperin  kuvittelimme  saavam¬ 
me  lehden  teille  juhannuslukemiseksi.  No, 
ehkä  ensi  vuonna  onnistumme  paremmin. 
Lohdutukseksi  olemme  tehneet  lehdestä 
tavallista  tuhdimman.  Myös  lehden  ilmettä 
olemme  päässeet  vihdoin  hieman  kohenta¬ 
maan  graafiseksi  suunnittelijaksi  opiskelevan 
Riikka  Pietiläisen  ansiosta. 

Rattoisia  lukuhetkiä  heinäkuun  helteisiin. 

Marketta  Ollikainen 

Vanhat  filosofit 


Skyyttian  ihmeelliset  kasvislampaat 
ja  encyclopedien  epäilyt 


Timo  Kailaro 

Valistusajan  kuuluisan  Encyclopedien  —  tuon  aat¬ 
teellisen  Troijan  hevosen  —  toinen  toimittaja  Denis 
Diderot  (1713-1784)  kirjoitti  jo  yhdessä  ensim¬ 
mäisistä  filosofisista  teoksistaan  Pensees  philosophi- 
ques  1746  (Filosofisia  mietteitä),  että  ensimmäinen 
askel  tiellä  tietoon  on  epäily,  skeptisismi.  Kirja  tuo¬ 
mittiin  välittömästi  julkisesti  poltettavaksi. 
Diderofn  kirjoittaessa  oli  yleisiin  ennakkoluuloi¬ 
hin  sekä  erilaisiin  ihmetarinoihin  ja  taikauskoon 
kohdistuvilla  epäilyillä  kuitenkin  jo  pitkä,  osin 
maanalainen  tai  rivien  välinen,  historia  takanaan. 

Valistusfilosofien  edeltäjät,  1600-luvun  niin 
sanotut  oppineet  libertimit  (libertins  erudits)  olivat 
usein  filosofisia  skeptikkoja,  jotka  suhtautuivat 
ihmeisiin  kriittisesti.  Ile  joutuivat  kuitenkin  usein 
ilmaisemaan  ajatuksensa  rivien  välissä,  sillä 
ihmeet  liittyivät  läheisesti  uskonnollisiin  tarmoi¬ 
hin.  Vaikka  libertiinit  arvioivat  ihmekertomuksia 
myös  uuden  luonnontieteen  valossa,  perustuivat 
heidän  argumenttinsa  kuitenkin  useimmiten  teks- 
tikritiikkhn  ja  lähteiden  luotettavuuden  arviointiin 

Heidän  perinteensä  jatkui  1700-luvun  alku¬ 
puolen  niin  sanotussa  klandestiinissa  filosofisessa 
kirjallisuudessa,  jota  sensuurin  kiertämiseksi  levi¬ 
tettiin  laittomasti  käsikirjoituksina.  Kun  painolu- 
paa  ei  tarvittu,  näissä  teksteissä  saatettiin  antaa 
luonnollisia  selityksiä  suurten  uskontojen  profeet¬ 
tojen  ja  perustajien  tekemälle  ihmeille  sen  kum¬ 
memmin  kiertelemättä.  Libertiinit  ja  klandestii- 
men  teosten  kirjoittajat  valmistelivat  valistusajatte¬ 
lua,  jonka  symboliksi  muodostui  juuri  Diderofn  ja 
d'Alembertin  Encyclopedie. 

Encyclopedie  ilmestyi  aluksi  laillisesti  painet¬ 
tuna  kuninkaallisella  luvalla  ja  etuoikeudella 
(privilege  royal),  mikä  edellytti  ennakkosensuuria. 
Näin  sen  kirjoittajat  joutuivat  ujuttamaan  epäilynsä 
erilaisin  vippaskonstein  sensuurin  ohi,  esimerkiksi 
ilmaisemalla  ajatuksensa  rivien  välissä  tai  artikke¬ 
lien  välisillä  viittauksilla  leikittelemällä. 

Seuraava  Diderofn  ja  d’Alembertin  Ency¬ 
clopedien  kasvitieteellinen  artikkeli  on  hyvä  esi¬ 
merkki  siitä,  miten  teoksen  toimittajat  yrittivät 
hämätä  ennakkosensuuria.  Koska  teologisensorit 


tarkastivat  kaikki  tärkeät  teologisia  ja  filosofisia 
aiheita  koskevat  artikkelit,  oh  epäilyjä  kritiikki  pii¬ 
lotettava  harmittomilta  vaikuttaviin,  vaikkapa  juuri 
kasvitieteellisiin  artikkeleihin.  Eräs  tällainen 
Diderofn  kynästä  lähtöisin  oleva  artikkeli  löytyy 
hakusanan  "Agnus  Scythius”  alta. 

Artikkelin  alussa  viitataan  useisiin  oppineisiin 
ja  kerrotaan,  että  kuvausten  mukaan  Agnus 
Scythius  on  täysin  lampaan  muotoinen  pensas, 
jolla  on  jalat,  kynnet,  korvat  ja  pää.  Sen  liha  mais¬ 
tuu  katkaravulta,  ja  kun  siihen  tekee  viillon,  se 
vuotaa  verta.  Ja  kuinka  ollakaan,  ainoa  lihansyöjä- 
eläin,  joka  on  sille  perso,  on  susi.  Artikkeli  herättää 
kysymyksen,  olisiko  sittenkin  mahdollista,  että 
kyseessä  on  perätön  taru?  Mitäpä  enää  uskoa  luon 
nonhistoriasta,  jos  näin  on? 

Artikkeli  siteeraa  Hans  Sloanen  kuvauksen 
siitä,  millainen  tämä  kasvi  todellisuudessa  on 
Kyseessä  on  sananjalkaa  muistuttava  kasvi.  Sen 
juuren  voi  hyvällä  tahdolla  nähdä  lampaana,  jonka 
jalat  muodostuvat  kasvin  varresta.  ”Kas,  tästä 
Skyyttian  lampaasta  ei  paljoakaan  jää  jäljelle,  tai 
ainakin  perin  vähän:  hieman  karvainen  juuri,  joka 
muistuttaa,  ainakin  hieman,  lammasta  kun  sen 
kääntää  ympäri’’,  artikkelissa  todetaan. 

Loput  artikkelista  on  omistettu  periaatteille, 
joita  tulisi  noudattaa  outojen  ja  hämmästyttävien 
tarinoiden  luotettavuutta  arvioitaessa.  Periaatteet 
ovat  paljolti  samoja  kuin  Humen  kirjoituksessa 
ihmeistä,  joka  on  julkaistu  Skeptikossa  aikaisem¬ 
min.  Keskeinen  periaate  on,  että  todisteiden  on 
aina  oltava  käänteisessä  suhteessa  väitteen  uskotta 
vuuteen  ja  todennäköisyyteen.  Artikkeli  varoittaa 
niin  ikään  moneen  kertaan  ja  monissa  lähteissä 
kerrotuista  jutuista,  jotka  juuri  tämän  vuoksi  vai¬ 
kuttavat  uskottavilta,  mutta  joiden  takana  onkin 
perätön  ja  itseään  monistava  juttu. 

Kirjoittaja  Timo  Kaitaro  on  Skepsiksen  varapu 
heenjohiaja  Ilänen  filosofian  alaan  kuuluva 
väitöskirja  käsitteli  Denis  Diderot  n  holismia. 

Agnus  Scythius 


(luonnonhistoria,  kasvitiede) 


Denis  Diderot 


(...)  Tämä  antaa  aihetta  mietteisiin,  jotka 
ovat  hyödyllisempiä  taikauskoa  ja  ennakkoluu¬ 
loja  vastaan  kuin  mitä  Skyyttian  lampaan  villa 
on  verensylkemistä  vastaan,  Kircher  ja  hänen 
jälkeensä  Julius  Cesar  Scaliger,  kirjoittavat 
uskomattomia  tarinoita.  He  tekevät  sen  niin 
vakavasti  ja  vakuuttavasti,  että  heitä  uskotaan. 


Ile  ovat  henkilöitä,  joiden  valistuneisuus  ja 
rehellisyys  ovat  epäilysten  yläpuolella.  Kaikki 
todistaa  heidän  puolestaan.  Heitä  siis  uskotaan. 
Kuka  heitä  sitten  uskoo?  Heidän  aikansa  suu¬ 
rimmat  henget.  Ja  kas,  äkkiä  heidän  tukenaan 
on  joukko  merkittäviä  todistajia,  jotka  muodos¬ 
tavat  tuleville  sukupolville  niin  vakuuttavan 


Denis  Diderot 

Denis  Diderot  syntyi  1713  Langresissa  kirurgisia  veitsiä 
valmistavan  käsityöläisen  perheeseen.  Jo  nuorena  hän 
muutti  Pariisiin  elättäen  itseään  kirjallisin  hanttihommin 
ja  käännöksin.  Kun  kirjanpainajat  Le  Breton,  Briasson, 
Durand  ja  David  suunnitelivat  käännöstä  englantilaises¬ 
ta  Chambersin  tietosanakirjasta,  Cyclopediasta,  he  paikkasi¬ 
vat  Diderofn  toimittamaan  teosta.  Diderofn  käsissä  projek¬ 
ti  laajentui  käännöksestä  kokonaan  omaksi  ja  Chambersin 
Cyd.ope.diaa  laajemmaksi  teokseksi,  kuuluisaksi  Encydopediek 
si,  josta  tuli  koko  valistusajan  symboli. 

Myöhemmin  hänen  aisaparikseen  toimitustyössä  tuli  matemaa¬ 
tikko  d’Alembert.  Encyc.lopedieen  kirjoittivat  artikkeleita  Voltaire, 
Rousseau  ja  monet  muut  Diderofn  maineikkaat  aikalaiset.  Valistusfilo¬ 
sofeja  kutsutaankin  usein  "ensyklopedisteiksi” 

Ensyc.lope.diR  työllisti  Diderofn  useiksi  vuosikymmeniksi  eteenpäin  (teoksen  ensimmäi¬ 
nen  osa  ilmestyi  1751  ja  viimeinen  kuvaliite  1772).  Hän  kirjoitti  siihen  lukuisia  artikkeleita, 
ei  pelkästään  filosofisista  aiheista  vaan  myös  sellaisia  hakusanoja  kuin  "sukka"  tai  "parsa” 
(ensimmäinen  kertoo  sukan  valmistusprosessista  ja  jälkimmäinen  sisältää  parsanvalmistus- 
reseptejä). 

Encydopedien  toimittamisen  lisäksi  Diderot  ehti  toimia  taidekriitikkona,  kirjoittaa  näy¬ 
telmiä,  romaaneja,  filosofisia  teoksia  sekä  kasapäin  kirjeitä.  Etenkin  hänen  kirjeenvaihtonsa 
Sophie  Vollandin  kanssa  on  merkittävä  dokumentti  paitsi  tästä  lämpimästä  ihmissuhteesta, 
myös  1700-luvun  eloisasta  salonki- ja  seuraelämästä.  Diderofn  tunnetuimpia  romaaneja  ovat 
suomeksikin  käännetyt  Rameaun  veljenpoika  ja  Jaakko  Fatalisti. 

1700-luvulla  vallitsi  tiukka  ennakkosensuuri  ja  vaarallisina  pidettyjen  teosten  kirjoittaja 
saattoi  päätyä  vankilaan  —  näin  kävi  Dideroflle  itselleenkin  1749.  Merkittävän  osan  filosofi¬ 
sista  teoksistaan  Diderot  kirjoittikin  niiden  julkaisemiseen  liittyvien  riskien  vuoksi  pöytälaa¬ 
tikkoonsa  jälkipolvien  luettavaksi. tk 

auktoriteetin,  ettei  näillä  ole  voimia  eikä  rohkeut¬ 
ta  vastustaa  sitä.  Ja  Skyyttian  lammas  menee  täy¬ 
destä. 

On  erotettava  yksinkertaiset  ja  tavalliset  tosi¬ 
asiat  oudoista  ja  ihmeellisistä.  Yksinkertaisista 
tosiasioista  riittää  muutaman  sivistyneen  henkilön 
todistus,  mutta  muiden  kohdalla  ajatteleva  ihmi¬ 
nen  vaatii  suurempaa  todisteiden  painoarvoa. 
Yleisesti  todisteiden  painoarvon  täytyy  olla  kään¬ 
teisessä  suhteessa  tosiasioiden  uskottavuuteen,  tai 
siis  sitä  parempia  ja  enemmän  todisteita  tarvitaan, 
mitä  epätodennäköisempi  väite  on. 

On  jaettava  tosiasiat,  niin  yksinkertaiset  kuin 
oudotkin,  ohimeneviin  ja  pysyviin.  Ohimenevät 
ovat  niitä,  jotka  ovat  olleet  olemassa  vain  tapahtu- 
mahetkellään.  Pysyvät  ovat  niitä,  jotka  ovat  olleet 
aina  olemassa  ja  joista  voi  varmistua  koska  tahan¬ 
sa.  On  helppo  nähdä,  että  viimeksi  mainittuihin  on 
helpompi  uskoa  kuin  ensin  mainittuihin,  ja  että  se 
helppous,  jolla  jokainen  pystyy  varmistumaan 
todisteiden  totuudellisuudesta  tai  valheellisuudes¬ 
ta,  saa  todistajat  varovaisiksi,  ja  muut  ovat  taipu 
vaisempia  uskomaan  heitä. 

Ohimenevissä  tosiasioissa  on  erotettava  ne, 
jotka  ovat  tapahtuneet  valistuneella  vuosisadalla  ja 
ne,  jotka  ovat  tapahtuneet  pimeinä  ja  tietämättö¬ 
minä  aikoina.  Vastaavasti  pysyvät  tosiasiat  on  jao¬ 
teltava  sen  mukaan,  koskevatko  ne  tavoitettavaa  tai 
luoksepääsemätöntä  seutua. 

On  myös  tarkasteltava  todistuksia  itsessään  ja 
vertailtava  niitä  keskenään:  tarkasteltava  niitä 
itsessään,  ovatko  ne  ristiriitaisia  ja  ovatko  ne  valis¬ 
tuneiden  ihmisten.  On  vertailtava  niitä  keskenään 
sen  selvittämiseksi,  ovatko  ne  toisiinsa  perustuvia 


toisintoja,  perustuuko  siis  kaikkien  auktoriteettien 
joukko,  Kircher,  Scaliger,  Bacon,  Libavius, 
Licertius,  Eusebe  jne.  sittenkin  olemattomaan  tai 
yhden  ihmisen  auktoriteettiin. 

On  huomioitava,  ovatko  todistajat  silminnäki¬ 
jöitä  vai  eivät;  mitä  he  ovat  riskeeranneet  tullak¬ 
seen  uskotuiksi;  mitä  toiveita  tai  pelkoja  heillä  oli 
ilmoittaessaan  muille  tosiasioista,  joita  he  sanoivat 
nähneensä  omin  silmin.  Jos  he  olivat  vaarantaneet 
henkensä  tukeakseen  todistustaan,  on  myönnettä¬ 
vä,  että  todistus  saisi  tästä  suurta  painoa.  Entäpä 
jos  he  olivat  uhranneet  ja  menettäneet  henkensä? 

Ei  myöskään  pidä  sekoittaa  tosiasioita,  jotka 
ovat  tapahtuneet  kokonaisen  kansan  silmien  edes¬ 
sä  niihin,  joilla  on  ollut  silminnäkijöinä  vain  pieni 
määrä  henkilöitä.  Salassa  olevat  tosiseikat,  jos  ne 
ovat  vahankin  ihmeellisiä,  eivät  juurikaan  ole 
uskomisen  arvoisia.  Julkiset  tosiasiat,  joita  ei  ole 
lainkaan  ajan  myötä  asetettu  kyseenalaisiksi  tai 
joita  ovat  kyseenalaistaneet  vain  muutamat 
kyseenalaisin  motiivein  varustetut  ja  huonosti 
asioista  perillä  olevat  henkilöt,  ovat  käytännöllises¬ 
ti  katsoen  vastaansanomattomia. 

Kas  tässä  joitakin  niistä  periaatteista,  joiden 
mukaan  on  suotava  luottamuksensa,  jos  ei  halua 
päätyä  kuvitelmiin  ja  jos  rakastaa  vilpittömästi 
totuutta. 


Oheinen  artikkeli  käsittää  Agnus  Scythius 
-artikkelin  loppuosan.  Käännös  Timo 
Kaitaro. 


Seuraava  Skeptikko 

ilmestyy  syyskuun  alussa.  Lehteen  tarkoitettu 
aineisto  pitäisi  olla  perillä  toimituksessa  perjan¬ 
taihin  9.  elokuuta  mennessä 

6000  vuotta 
maailman  synnystä 


Nils  Edelman 

Useimmissa  kulttuureissa  on  myyttejä  maailman 
luomisesta  ja  iästä.  Aristoteleen  mukaan  maailma 
oli  ikuinen,  sillä  hän  ei  voinut  uskoa,  että  materia 
oli  luotu  tyhjästä.  Kaldealaiset  asettivat  maapallon 
iäksi  21  500  000  vuotta,  kun  taas  hindulaiset  väitti¬ 
vät  maailman  syntyneen  1  972  949  07]  vuotta 
ennen  nykyaikaa  (1970).  Kristinuskon  käsitys  maa¬ 
ilman  lyhyestä  iästä  oli  kuitenkin  pitkään  hallitse¬ 
va  näkemys,  sillä  Raamatun  aikakirjojen  mukaan 
maailma  on  luotu  muutama  tuhat  vuotta  sitten. 

Maapallon  ikä  tuli  uudeksi  pulmakysymyk- 
seksi,  kun  geologit  1800-  luvun  alussa  yrittivät  sel¬ 
vittää  maapallon  geologista  historiaa.  Kun  otetaan 
huomioon  nykyisin  tunnetut  geologiset  prosessit  ja 
vähitellen  tapahtuneet  muutokset,  voitiin  geologi¬ 
set  rakennelmat  selittää  vain  edellyttäen  pääasias¬ 
sa  ääretöntä  ajanjaksoa. 

Nykyään  ollaan  yksimielisiä  pitkästä  geologi¬ 
sesta  historiasta,  mihin  kuuluvat  suuret,  yksittäiset 
luonnonkatastrofit.  Keskustelua  maapallon  iästä 
käydään  nykyisin  lähinnä  vain  lyhyeen  historiaan 
uskovien  kreationistien  ja  geologi-evolutionistien 
välillä. 

Jo  toisella  vuosisadalla  ajanlaskumme  alusta 
alettiin  tehdä  kronologioita  ja  laskea  maailman 
ikää  osittain  raamatullisten  tietojen  pohjalta,  Eräs 
tämän  lajin  viimeisimpiä  töitä  on  J.A.  Bengelsin 
Ordo  temporum  vuodelta  1741,  josta  otettiin  toinen 
painos  1770.  Tunnetuimman  laskelman  on  julkais¬ 
sut  vuonna  1650  Pohjois-lriannissa  vaikuttanut 
Armaghin  arkkipiispa  James  Ussher  (1 581  —  1 656). 
Hänen  työnsä  pitää  sisällään  2  000  sivua  latinaksi 
kirjoitettua  tekstiä,  luonnollisesti  käyttämättä  kir¬ 
joituskoneen  tai  tekstinkäsittelyn  apua. 

Ussherin  iänmääritys  on  tullut  tunnetuksi 
siitä,  että  Winchesterin  piispa  William  Lloyd  otti 
sen  mukaan  Kuningas  Jaakon  Raamattuun  vuonna 
1701,  mikä  antoi  sille  jonkinlaisen  virallisen  sta¬ 
tuksen.  Tieto  poistettiin  englanninkielisestä 


Raamatusta  vasta  1900-luvun  alussa,  mutta  vielä 
kaksikymmentä  vuotta  sitten  se  kuuluu  olleen 
Raamatuissa,  joita  oli  hotellien  huoneissa 
Yhdysvalloissa. 

Ussherista  tuli  syntipukki 

Ussher  on  saatettu  naurunalaiseksi  iänmäärityk- 
sensä  takia  ja  hän  on  saanut  olla  syntipukkina  koko 
meidän  vanhimman  historian  kronologisen  ajoitta¬ 
misen  perinteestä.  Ussherin  mukaan  maailma  oli 
luotu  23.  lokakuuta  kello  12.00  vuonna  4004  ennen 
ajanlaskumme  alkua.  Nykyään  lasketaan  maapal¬ 
lon  iäksi  suunnilleen  4  500  miljoonaa  vuotta  eli 
noin  750  000  kertaa  vanhemmaksi  kuin  mihin 
Ussher  päätyi. 

Virhe  on  valtava,  mutta  Ussheria  täytyy  arvos¬ 
tella  oman  aikansa  tietämyksen  perusteella  eikä 
meidän  aikamme.  Newton  (1642  —  1727),  joka  oli 
61  vuotta  nuorempi  kuin  Ussher,  käytti  paljon 
aikaa  Raamatun  tutkiskeluun.  Ilän  halusi  nimit¬ 
täin  —  Einsteinin  tavoin  —  esittää  yleisen  teorian 
maailmasta  ja  toivoi  pystyvänsä  tekemään  sen 
yhdistämällä  fysiikan  ja  Raamatun,  erityisesti  otta¬ 
malla  aineksia  Ilmestyskirjasta  ja  Vanhan  testa¬ 
mentin  profetioista  sekä  liittämällä  mukaan 
Salomonin  temppelin  mitat  ja  alkemian.  Hän  jätti 
jälkeensä  niin  sanotun  Portsmouih-kokoelman  — 
yli  miljoonan  sanan  mittaisen  Raamatun  tutkiel¬ 
man  —  mistä  on  tapana  kuitenkin  yleensä  vaieta. 

Luomakunnan  kronologian  määrittäminen 
Raamatun  perusteella  on  vaikeaa.  Jo  pelkästään 
ajanlaskumme  alku  on  väärin  määritelty.  Herodes 
kuoli  neljä  vuotta  ennen  ajanlaskumme  alkua.  Jos 
Jeesus  syntyi  hänen  hallintoaikana,  se  on  tapahtu¬ 
nut  viimeistään  neljä  vuotta  ja  aikaisintaan  16 
vuotta  ennen  ajanlaskumme  alkua,  sillä  Egyptistä 
paluun  jälkeen  Herodeksen  kuollessa  Jeesuksen 
mainitaan  olleen  kaksitoistavuotiaana  temppelissä. 
On  ristiriitaista  sanoa,  että  Jeesus  syntyi  viimeis- 

taan  neljä  vuotta  ennen  Kristuksen  syntymää  ja  siksi 
on  parempi  käyttää  ilmaisuja  "ennen  ajanlaskumme 
alkua  (eaa.)"  ja  "jälkeen  ajanlaskumme  alun  (jaa.)” 
kuin  "eKr.”  ja  "jKr.” 

Eräs  luomisen  ajankohdan  laskemisen  vaikeuk¬ 
sia  on,  että  on  olemassa  erilaisia  lamatun  käännök¬ 
siä  erilaisine  aikatietoineen.  Siksi  tiedoissa  ei  päästä 
ajassa  taaksepäin  kauemmaksi  kuin  profeetta  Esraan 
tai  500  —  600  eaa.  Vuosien  lukumäärä  Aatamista 
Aabrahamiin  on  eri  Raamatun  versioiden  mukaan 
seuraava:  heprealaisen  1946,  kreikankielisen 

Septuagintan  3332,  Septuagintan  variantin  3182  tai 
samarialaisen  tekstin  2247  vuotta. 

Jeesuksen  sukutauluja  Uudessa  testamentissa  ei 
voida  käyttää,  koska  niistä  puuttuvat  vuosiluvut  ja  ne 
ovat  ristiriidassa  keskenään.  Matteuksen  evanke¬ 
liumissa  on  25  sukupolvea  Daavidista  Joosefiin  ja 
Luukkaan  evankeliumissa  on  40  sukupolvea,  mutta 
näissä  on  vain  kaksi  samaa  nimeä. 

Pystyäksemme  jatkamaan  kronologiaa  400- 
luvulta  eaa.  eteenpäin  täytyy  pystyä  kokoamaan  aika- 
tietoja  Babyloniasta,  Persiasta,  Kreikasta  ja  Roomasta, 
mikä  tekee  tuloksen  vieläkin  epävarmemmaksi.  Siksi 
luomisen  vuosiluku  vaihtelee  eri  tutkijoiden  kesken 
vuosien  3761  ja  5500  eaa.  välillä,  useimmat  kuitenkin 
suunnilleen  vuoden  4000  eaa.  tienoilla. 

Eräällä  Elian  profetialla  on  ollut  keskeinen  mer¬ 
kitys  kaikissa  laskelmissa.  Sen  mukaan  maailma  on 
olemassa  6000  vuotta  ja  tämä  aika  jakaantuu  kolmeen 
2000  vuoden  jaksoon:  ensimmäinen  ilman  lakia,  toi¬ 
nen  lain  alla  ja  kolmas  Messiaan  alaisena.  Tämän  jäl¬ 
keen  tulee  maailmanloppu  ja  uusi  maailma  asetetaan 
tuhatvuotiseksi  valtakunnaksi.  Tämä  vastaa  luomisen 
kuutta  päivää  ja  lepopäivää,  koska  yksi  Jumalan 
päivä  on  tuhat  ihmisen  vuotta.  Messias  joko  syntyy 
tai  ristiinnaulitaan  4000  vuotta  luomisen  jälkeen. 

"Maailma  luotiin  syksyllä” 

On  keskusteltu  paljon  siitä,  tapahtuiko  luominen 
keväällä  vai  syksyllä.  Mooseksen  kirjassa 
(1  ,Moos.2:5)  sanotaan,  että  "ei  maan  päällä  ollut  vielä 
yhtään  pensasta  eikä  edes  ruoho  ollut  noussut 


Myytti  kuudesta  tuhatvuotiskaudesta 

Armaghin  arkkipiispan  James  Ussherin  lisäksi  maailman  luomista  ovat  pohti¬ 
neet  muutkin  kristikunnan  auktoriteetit.  Kirkkoisä  Augustinus  ajoitti  maail¬ 
man  synnyn  vuoteen  5199  "eKr.”  Mäntti  Luther  taas  laski,  että  maailma  luotiin 
vuonna  3960  "eKr.”. 

Laskujen  taustalla  vaikutti  kristittyjen  parissa  vallinnut  myytti  olevaisen 
tuhatvuotisista  sykleistä.  Uskottiin,  että  maailman  oleminen  jakaantui  kuuteen 
tuhatvuotiskauteen,  jonka  jälkeen  kaikki  loppui. 

Upo  V.  Salmi 

esiin...’’,  mikä  viittaa  kevääseen.  Tbisaalta  Aatami 
tarvitsi  hedelmiä  elääkseen  —  olihan  omena  tiedon 
puussa  jo  kypsä  —  mikä  viittaa  luomiseen  syksyllä. 
Ussher  valitsi  syksyn  siksi,  että  juutalainen  vuosi 
alkaa  silloin.  Tosin  syksy  ei  ala  lokakuun  lopussa. 

Tämä  keskustelu  liittyy  siihen,  että  1600- 
luvulla  protestanttisissa  maissa  noudatettiin  juliaa¬ 
nista  kalenteria  eikä  gregoriaanista,  jota  pidettiin 
vääräuskoisena  paavillisena  keksintönä.  Ero  näiden 
kahden  kalenterin  välillä  on  kolme  päivää  400  vuo¬ 
dessa  eli  kuukausi  4000  vuodessa.  Lokakuun  23 
päivä  4004  eaa.  vastasi  siis  23.  päivää  syyskuuta  gre¬ 
goriaanisessa  kalenterissa  eli  syyspäiväntasausta. 

Kirjallisuudessa  käsitellään  useita  selostuksia 
Ussherin  luomispäivämäärästä,  mikä  perustuu  var¬ 
masti  hänen  tekstinsä  väärin  ymmärtämiseen.  Valo 
luotiin  hänen  mukaansa  keskipäivällä.  Tämä  on 
luettu  väärin  ”at  noon"  (keskipäivä)  tarkoittamaan 
"at  nine”  (klo  9.00),  joten  monissa  kirjoissa  väite¬ 
tään  luomisen  tapahtuneen  aamulla.  Materia  luo¬ 
tiin  luomista  seuraavana  yönä,  sillä  Ensimmäisessä 
Mooseksen  kirjassa  (l.Moos.l:2)  todetaan 
"...pimeys  peitti  syvyydet" 

Ussherin  todellinen  tarkoitus  oli  luoda  krono¬ 
logia  länsimaiden  vanhimmalle  historialle  ja  luo¬ 
misen  aika  oli  vain  yksityiskohta  tässä  työssä. 


Selvittääkseen  vain  tämän  yksityiskohdan,  hänen 
ei  olisi  tarvinnut  kirjoittaa  2  000  sivua.  Niistä  vain 
kuudesosa  käsitteli  raamatullisia  tietoja. 

Jos  haluamme  laskea,  milloin  maailmanloppu 
Ussherin  mukaan  tulee,  pitää  muistaa,  että  vuosi¬ 
luvut  ovat  järjestyslukuja.  Lokakuun  23.  päivä  4004 
eaa.  oli  ainoastaan  4003  vuotta  ja  10  viikkoa  siitä, 
kun  ajanlaskumme  alkoi.  6000:sta  vähennettynä 
tämä  tekee  1996  vuotta  42  viikkoa,  eli  23.  lokakuu¬ 
ta  1997.  Luominen  laskettiin  alunperin  juliaanisen 
kalenterin  mukaan  ja  tämä  liitettynä  syyspäivänta- 
saukseen  antaa  6000  vuoden  jakson  lopulle  päivä¬ 
määrän  23.  syyskuuta  1997. 

Tuomiopa  ivänprofetia  takertuu  tähän  päivä¬ 
määrään  ja  ennustaa,  että  maailmanloppu  on  sil¬ 
loin  tulossa.  Tämä  lisää  mahdollisuutta  hymähdel- 
lä  Ussherille,  joka  jo  nyt  on  ansaitsemattomasti  jou¬ 
tunut  ahdistelluksi  laskelmiensa  perusteella.  Ne 
olivat  täydellisesti  hyväksyttyjä  hänen  omana  aika¬ 
naan. 


Kirjoittaja  Nils  Edelman  on  geologian  emeri¬ 
tusprofessori  ja  Skepsiksen  tieteellisen  neuvotte¬ 
lukunnan  jäsen.  Artikkelin  on  ruotsinkielestä 
kääntänyt  Jukka  Vuori. 


Kemiallinen  evoluutio 


Maapallon  synnystä  on  noin  neljä  miljardia  (10E  +  9)  vuotta.  Ikää  ei  voida  luonnollisestikaan  määrittää  kovin  tark¬ 
kaan,  sillä  ei  voida  sanoa,  millä  hetkellä  maapallon  kehitys  oli  siinä  vaiheessa,  että  olisi  voitu  sanoa  sen  olevan 
'Valmis”  Yhtä  hyvin  voitaisiin  ajatella  maapallon  olevan  jatkuvan  kasvun  prosessissa,  sillä  maapallon  pinnalle  iskey¬ 
tyy  avaruudesta  lukuisia  meteoriitteja,  jotka  osaltaan  kasvattavat  maapallon  massaa. 

Maapallon  iän  ajoitus  perustuu  pääasiassa  joidenkin  vanhimpien  kivilajien  iän  määritykseen.  Tässä  käytetään 
apuna  eräiden  pitkäikäisten  radioaktiivisten  alkuaineiden  puoliintumisaikaa.  Puoliintumisaikaan  perustuvalla 
menetelmällä  tosin  saadaan  määritettyä  vain  maankuoren  kivilajien  ikä,  josta  välillisesti  päätellään  maapallon  ikä. 

Alkumaapallon  syntymisen  tilasta  ei  tiedetä  kovinkaan  paljon.  Paljon  on  avoimia  kysymyksiä  maapallon  tilas¬ 
ta  kemiallisen  ja  fysikaalisen  evoluution  alkuajoista.  On  mahdollista,  että  maapallo  syntyi  suhteellisen  nopeasti  tii¬ 
vistyen  avaruuden  pölystä.  Tällöin  alkumaapallo  olisi  kuumentunut  sulaksi  massaksi  gravitaatiosta  vapautuvan 
energian  seurauksena,  mikä  voidaan  havaita  nykyisellään  maapallon  sulana  ytimenä.  Avaruuden  pölyn  tiivistymi¬ 
sen  olisi  kuitenkin  oltava  raju,  jotta  edellisen  kaltaiseen  lopputilanteeseen  päästäisiin.  Lämpösäteily  nimittäin  ehtii 
jäähdyttää  tiivistymiskeskuksen  niin,  että  muodostuu  vain  "kylmä"  pölypallo,  ellei  tiivistymisen  vuo  ole  riittävä 
estämään  pakenevaa  säteilyä. 

Todennäköisempi  selitys  maapallon  kuumalle  ytimelle  löytynee  isotooppien  radioaktiivisesta  hajoamisesta. 
Nimittäin  kun  avaruuden  pöly  tiivistyy  massakeskipisteensä  ympärille,  aiheuttavat  pölyssä  olevien  mineraalien 
sisältämät  radioaktiiviset  aineet  (niitähän  periaatteessa  ovat  kaikki  alkuaineet)  hajotessaan  neutronivuon,  jonka 
tiheys  ylittää  kriittisen  rajan.  rl  ästä  seuraa  ketjureaktio,  josta  vapautuva  lämpö  kuumentaa  ympärillä  olevaa  kiviai¬ 
nesta.  Kuumentuva  kiviaines  pyrkii  jäähtymään  johtamalla  lämpöä  maapallon  pinnalle  ja  säteilemällä  avaruuteen. 
Näiden  lämpöä  tuottavan  ja  kuluttavan  ilmiön  välille  muodostuu  termodynaaminen  tasapainotila  noin  5000  K:ssä, 
joka  on  sulan  maapallon  ytimenlämpötila. 

Jukka  Vuori 

Mayakuningas  Pacal  II  Suuri  (603-683),  jonka  sarka 
fagin  tulkinnassa  Erich  von  Däniken  ajautui  pahasti 
harhapoluille. 


Kun 

Dänikenin 

maya-kupla 

puhkesi 

Muistatteko  vielä  Erich  von 
Dänikenin?  Tämä  tieteiskir¬ 
jailija  tuli  1970-luvun  taittees¬ 
sa  tunnetuksi  lukuisista  kir¬ 
joistaan,  joissa  hän  väitti  ufo¬ 
jen  ja  humanoidien  auttaneen 
egyptiläisiä  ja  Meksikon  may- 
oja  suurten  pyramidien  raken¬ 
tamisessa.  Meksikossa  sijaitse¬ 
van  mayakuninkaan  hauta- 
laatan  kaiverruksia  von 
Däniken  piti  todisteena  astro¬ 
nauttien  käynnistä  muinaises¬ 
sa  mayamaassa. 


Jorma  Mäntylä 

Von  Dänikenin  kirjat  ovat  edelleen  suosittua  luet¬ 
tavaa  päätellen  kirjastojen  varauslistoista. 
Kysyntää  ei  näytä  vähentävän  tieteellinen  läpi¬ 
murto,  joka  tapahtui  mayatutkimuksessa  hieman 
von  Dänikenin  pamflettien  ilmestymisen  jälkeen 
1970-  ja  1980-  luvuilla.  Sen  seurauksena  mayojen 
jälkeensä  jättämiä  hieroglyfejä  on  opittu  luke¬ 
maan. 

Nykyään  mayojen  hieroglyfeistä  osataan  tul¬ 
kita  80  —  90  prosenttia.  Tieteellinen  tietämys  may¬ 
ojen  arkkitehtuurista  ja  rakennusteknologiasta  on 
lisääntynyt  ratkaisevasti  viimeisen  20  vuoden  aika¬ 
na.  Samalla  on  romahtanut  pohja  von  Dänikenin 
ufo-  ja  humanoiditulkinnoilta.  Mayat  eivät  tarvin¬ 
neet  pyramidien  rakentamisessa  apunaan  astro¬ 
nautteja  eivätkä  painovoimaa  keventäviä  koneita. 


Dänikenin  tulkinnat 

Erich  von  Däniken  kierteli  1960-luvulla  katsele¬ 
massa  muinaishistoriallisia  monumentteja.  Hän 
matkusteli  niin  Egyptissä  kuin  Etelä-  ja  Keski- 
Amerikassa.  Erityistä  huomiota  hän  kiinnitti 
molemmilla  mantereilla  suuriin  pyramidin  muo¬ 
toisiin  rakennelmiin,  von  Däniken  päätteli,  etteivät 
muinaiskansat  kyenneet  rakentamaan  tuhansia 
tonneja  painavia  rakennuksia  ilman  ulkopuolista 
apua.  Valtavien  kallionlohkareiden  leikkaamisessa 
ja  siirtämisessä  oli  pakko  käyttää  apuna  avaruu¬ 
desta  tulleiden  humanoidien  korkeatasoisia  leikku- 
rcita  sekä  painovoimaa  keventäviä  laitteita. 

Väitteensä  von  Däniken  ulotti  oitis  koske 
maan  sekä  Meksikon  että  Perun  rakennelmia  ja 
Pääsiäissaaren  patsaita. 

TUkea  ajatuksilleen  von  Däniken  haki  erityi¬ 
sesti  Meksikon  mayojen  jälkeensä  jättämistä  esi¬ 
neistä.  Erilaisissa  patsaissa  ja  kaiverruksissa  hän 
oli  näkevinään  astronauttien  kuvia  ja  avaruusaluk¬ 
sia  ohjaamoineen.  Vahvana  todisteena  teorialleen 
hän  piti  Palenquessa  sijaitsevaa  mayakuningas 
Pacal  II  Suuren  (603-683)  sarkofagia,  von  Däni- 
kenin  silmin  katsottuna  hautalaatassa  esiintyvällä 
hahmolla  oli  astronauttipuku  kypärineen,  happi¬ 
laitteet  ja  ohjausvälineet.  Astronautin  takana  von 
Däniken  oli  vielä  näkevinään  ydinfuusioyksikön, 
johon  oli  kuvattu  atomiytimiä. 

Ajatusrakennelmaansa  von  Däniken  täydensi 
viittauksilla  mayojen  matematiikkaan  ja  tähti¬ 
tieteeseen.  Ne  olivat  hänen  mukaansa  niin  kehitty¬ 
neitä,  etteivät  ne  voineet  olla  peräisin  "viidakko- 
kansalta”,  vaan  monimutkaiset  kalenterit  oli  las¬ 
kettu  “sähköaivoilla'',  kuten  tietokoneita  kutsuttiin 
1960-luvulla. 

Tutkimus  ratkaisi  arvoituksia 

Erich  von  Danikenin  kirjoittaessa  kirjojaan  1960- 
luvun  lopulla  sekä  arkeologit  että  kielitieteilijät  oli¬ 
vat  vielä  ymmällään,  sillä  mayojen  hieroglyfien 
arvoitusta  ei  tuolloin  oltu  lopullisesti  ratkaistu,  von 
[Däniken  pääsi  liikkumaan  alueella,  jonne  tieteelli¬ 
nen  tieto  ei  ulottunut.  Tällöin  hän  kuitenkin 
menetteli  juuri  niin  kuin  tutkijan  ei  tule  menetel¬ 
lä:  hän  täytti  tutkimuksessa  olevat  aukot  mieliku¬ 
vituksen,  toiveiden  ja  perusteettomien  yleistysten 
avulla. 

von  Dänikeniä  auttoi  vielä  se,  ettei  tieteen 
kään  kehitys  ole  suoraviivaista.  Mayojen  tapauk¬ 
sessa  arkeologien  ja  kielitieteilijöiden  keskinäiset 
koulukunta-  ja  poliittiset  erimielisyydet  hidastivat 
mayakielen  arvoituksen  ratkeamista.  Ja  ylipäätän¬ 
sä  mayojen  hieroglyfien  arvoituskin  syntyi  euroop¬ 
palaisen  kulttuurin  tunkeuduttua  Meksikoon  1500- 
luvulla.  Jukatanin  niemimaalla  johti  tuolloin  kato¬ 
lista  inkvisitiota  piispa  Diego  de  Landa,  joka 
vuonna  1562  poltatti  tuhansia  "epäjumalan  kuvia" 
ja  mayojen  tärkeinä  pitämiä  kirjoja.  Landan  aiheut¬ 
tamaa  kulttuurihistoriallista  tuhoa  on  vaikea  arvioi¬ 
da,  mutta  myöhemmin  piispa  ilmeisesti  katui  teko 
jaan  ja  kirjoitti  kirjan  mayamaan  kulttuurista 
Landan  kirja  oli  sittemmin  keskeinen  lähde  mur¬ 
rettaessa  mayojen  hieroglyfien  arvoitusta. 

Joka  tapauksessa  mayojen  kieli  unohtui  ja 
kului  400  vuotta  ennen  kuin  sitä  opittiin  jälleen 
lukemaan.  Vasta  1900-luvulla  brittiläinen  J.Eric 
Thompson  (1898—1975)  pääsi  lähelle  kielen 


arvoituksen  selviämistä.  Thompson  kokosi  1920- 
luvulta  alkaen  mittavan  aineiston  arkeologisissa 
tutkimuksissaan  Keski-Amerikassa.  Thompsonin 
tutkimukset  olivat  korvaamattomia,  mutta  hierog¬ 
lyfien  arvoitusta  ne  eivät  ratkaisseet. 

Keskeinen  kiista  koski  hieroglyfien  merkitys 
tä:  olivatko  ne  sanoja  vai  kirjaimia?  Thompson  tul¬ 
kitsi  mayojen  hieroglyfit  foneettisiksi  merkeiksi. 
Tämän  ajatuksen  kyseenalaisti  jo  1950-luvulla 
leningradilainen  Juri  Knorosov,  joka  katsoi  maya- 
kielessä  olevan  kaikkia  kirjoitustapoja  rinnakkain. 
Knorosovin  teoksia  julkaistiin  1960-luvulla  myös 
Yhdysvalloissa,  mutta  alan  auktoriteetti  J.E. 
Thompson  tyrmäsi  ne  pyrkien  vaientamaan  kilpai¬ 
levan  tulkinnan.  Häntä  auttoi  lännessä  tunnettu 
epäluulo  Neuvostoliiton  tiedettä  kohtaan.  Thomp¬ 
son  käytti  häikäilemätta  hyväkseen  auktoriteetti- 
asemaansa  arkeologiassa  vaientaakseen  kilpaile¬ 
van  tuntemattoman  venäläistutkijan. 

Paradigmamurros  arkeologiassa 

Vähitellen  Knorosov  sai  lisää  kannattajia  ja  lopulta 
vuonna  1973  hänen  tulkintansa  hyväksyttiin  maya¬ 
kielen  tulkinnan  lähtökohdaksi.  J.E. Thompson  on 
mstui  kuitenkin  viivyttämään  paradigmamurrosta 
lännessä  yli  kymmenellä  vuodella.  Tänä  aikana 
Erich  von  Däniken  kirjoitteli  pamfiettejaan. 

Vasta  1970-luvun  lopulla  Knorosovin  työ  sai 
täyden  tunnustuksen.  J.E. Thompsonin  kunniaksi 
on  sanottava,  että  ennen  kuolemaansa  hän  myönsi 
olleensa  väärässä  hieroglyfien  tulkinnassa 
Thompsonin  vastustus  toisaalta  pakotti  kilpailevan 
koulukunnan  kokoamaan  vastaansanomattoman 
vahvat  todisteet,  mikä  sai  aikaan  voimakkaan  tie¬ 
teellisen  paradigmamurroksen  arkeologiassa 

Mayakielen  arvoituksen  ratkeaminen  on  mal¬ 
liesimerkki  kuhnilaisesta  tieteellisestä  vallanku¬ 
mouksesta.  Kehitys  voi  olla  joskus  hidasta  ja  vai 
valloista  ja  siinä  voi  olla  harhapolkujakin.  Niitä 
Erich  von  Däniken  käytti  hyväkseen,  osin  ehkä  sat 
tumalta.  Silti  hidas  ja  kärsivällinen  aineiston  koko¬ 
aminen,  perusteltu  ja  argumentoiva  tieteellinen 
keskustelu  aikakauslehdissä  ja  konferensseissa  joh¬ 
tavat  uuden  tieteellisen  tiedon  kumuloitumiseen  ja 
läpimurtoihin. 

Malliesimerkki  ennakkoluulottomasta  tutki 
jasta  oli  Juri  Knorosov,  joka  työskenteli 
Leningradissa  Nevan  varrella.  Hän  pääsi  käymään 
mayamaassa,  Guatemalassa  vasta  Mihail  Gorbat¬ 
shovin  valtakaudella  vuonna  1990.  Oleellista  on 
se,  ettei  hieroglyfejä  eristyneessä  kammiossaan 
tutkinut  Knorosov  päästänyt  mielikuvitusta  valloil- 

teen,  kuten  Erich  von  Däniken,  vaan  pitäytyi  tie¬ 
teellisen  tiedon  rajoissa,  oli  järjestelmällinen, 
sovelsi  olemassaolevia  teorioita  ja  käytti  älyään. 

Nyt  tiedämme  Knorosovin  ja  hänen  seuraa¬ 
jiensa  ansiosta,  ettei  mayakuningas  Pacal  II  Suuren 
sarkofagi  todellakaan  esitä  avaruuslentäjää.  Kaikki 
kaiverrukset  ovat  loogisesti  selitettävissä  mayojen 
ikonografian  ja  hieroglyfitiedon  pohjalta.  Mayojen 
pyramidien  rakentamisessa  ei  tarvittu  apuna 
humanoideja  tai  painovoiman  keventäjiä.  Hiero¬ 
glyfien  arvoituksen  selvittyä  arkeologit  tietävät 
melko  tarkkaan,  miten  mayojen  pyramidit  raken¬ 


nettiin.  Pyramidi  sitä  paitsi  on  rakennustyyppinä 
yksinkertaisimpia  ja  helpoimmin  toteutettavissa 
oleva  rakennus.  J. E. Thompson  ei  ratkaissut  hie¬ 
roglyfien  arvoitusta,  mutta  hän  pääsi  pitkälle  may¬ 
ojen  kalenterin  ja  tähtitieteen  tutkimuksissaan. 
Mayojen  kalenteri  on  nerokas  ja  monimutkainen, 
mutta  senkään  tekemiseen  ei  tarvittu  "sähköaivo- 
ja’’,  kuten  von  Däniken  oletti. 

Kirjoittaja  on  yhteiskuntatieteiden  lisensiaatti  ja 

vapaa  toimittaja. 


Kirjallisuutta 

von  Däniken,  Erich  Vieraita  avaruudesta,  Helsinki  1970:  Kirjayhtymä, 
von  Däniken,  Erich:  Kaikuja  avaruudesta.  Jyväskylä  1974:  Gummerus. 

Talvitie,  Jyrki  K  &  Hillunen,  Juha  Mayamaa  Muinaisten  mayojen  maailmaa  tämän  päivän  ihmisille,  Espoo  1993: 
Tietoteos. 


HARTELA 


-Epäilemättä  paras  - 

Miksi  paastota? 


Sinikka  Raivio 

Paasto  on  täydellinen  tai  osittainen  pidättyminen 
ravinnosta  määräajaksi  uskonnollisista  tai  lerveydelli 
sistä  syistä  Paasiotapa  on  laajalti  tunnettu  erilaisten 
kulttuurien  ja  uskontojen  piirissä,  milloin  kultilhsena 
valmistaulumismenetelmänä,  milloin  taas  surun 
ilmaisuna  vainajan  muistoa  vietettäessä  tai  onnetto¬ 
muuden  jälkeen. 

- Paasto  on  luopumisen  psykologiaa  ja  hyvin  voimakas 
elämys. ..Se  ulottuu  fyysisistä  toiminnoista  henkis-sie 
lullisiin  ulottuvuuksiin. 

-Elimistöä  uudistavat  kuurit  ja  paastot  eivät  ole  mei 
dän  aikamme  keksintö.  Raamatussa  on  lähes  sata 
mainintaa  paastosta.  Ne  toteutettiin  enemmän  hen- 
kis-  uskonnollisista  kuin  terveydellisistä  syistä. 

Historiallisena  aikana  korostui  paaston  maaginen, 
eettinen  tai  uskonnollinen  tausta  Nykyajan  paasto 
ajat  ovat  terveydestään  tavallisesti  kiinnostuneempia 
henkilöitä. 

Lainaukset  ovat  maaliskuussa  1996  Tampereen  yli 
opistossa  tarkastetusta  Helena  Frankberg- 
Lakkalan  väitöstyöstä  Terveyttä  ja  hyvää  oloa  paas 
tolia.  Lainausten  lähteitä  ovat  muun  muassa 
Suomen  kielen  perussanakirja,  Otavan  Suun 
Ensyklopedia,  luontaistuoteyrittäjä  A.  Vogelin  Vr 
taalikuuri  ja  Raamattu,  jossa  vastaväittäjän  tarkis¬ 
tuksen  mukaan  paasto  mainittiin  noin  60  kertaa. 

Frankberg-Lakkala  on  ohjannut  lukuisia  paas 
tokursseja.  Hän  halusi  selvittää  myös  tieteellisesti 
paaston  vaikutuksista  koettuun  ja  objektiivisesti 
määriteltyyn  terveydentilaan  sekä  sen  sopivuutta 
itsehoitomenetelmäksi. 

Viikon  paastointervention  ja  siihen  liittyvien 
liikunnan,  rentoutuksen,  terveyskasvatuksen,  tut¬ 
kijan  henkilökohtaisen  terveysneuvonnan  sekä 
ryhmäkeskustelujen  tavoitteena  oli  kohottaa  paas¬ 
toajien  terveydentilaa,  tuottaa  hyvää  oloa,  lisätä  ja 
vahvistaa  itsehoitovalmiuksia  ja  aikaansaada  ter¬ 
veyskäyttäytymisen  muutos 

Tutkimus  perustuu  hoitotieteen  terveysnäke- 
mykselle  Terveyttä  tarkastellaan  holistisesta  näkö¬ 


kulmasta,  pääpaino  pannaan  hyvään  oloon,  tavoit¬ 
teena  ihmisen  optimaalinen  mielihyvä.  Puhutaan 
yksilön  kasvamisesta,  minän  uudelleen  rakentami¬ 
sesta  tavoitteena  tasapainotila.  Tutkimuksessa 
korostuu  Oremin  itsehoitomalli,  jossa  itsehoidon 
käsite  kytkeytyy  minäkuvaan  ja  itsetuntoon. 

Paastolla  "ikuista  nuoruutta” 

Frankberg-Lakkalan  tutkimuksessa  paastointer¬ 
ventio  toimi  hoitotyön  menetelmänä.  Sen  tavoit¬ 
teena  oli  paastoajien  kokonaisterveyden  kohotta¬ 
minen,  hyvän  olon  saavuttaminen  sekä  terveystie- 
touden  lisääminen  ja  sen  myötä  terveysriskien 
tunnistaminen  ja  ehkäisy  muun  muassa  sydän- ja 
verisuonitautien  osalta. 

Tutkittavilta  selvitettiin  ennen  ja  jälkeen 
intervention  paino,  verenpaine,  seerumin  lipidit, 
suolan  ja  ravintorasvojen  käyttö.  Tutkittavien  mie 
halaa  ja  minäkuvaa  ja  niissä  tapahtuneita  muutok¬ 
sia  selvitettiin  kyselyin. 

Paastoon  liittyy  mielikuvia  sen  nuorentavasta 
vaikutuksesta.  Tämä  olisi  seurausta  siitä,  että  paas¬ 
to  nopeuttaisi  solujen  mukautumis-  ja  hajoamis¬ 
prosesseja.  Frankberg-Lakkala  toteaa  itse,  että 
asialle  ei  ole  saatu  tieteellistä  näyttöä. 

Paaston  sanotaan  myös  tarjoavan  ruoansula- 
tusjärjestelmälle  tilaisuuden  fysiologiseen  lepoon, 
ja  tällä  olisi  edullinen  vaikutus  paastoajan  hyvin¬ 
voinnille.  Paastoajat  kokevat  "puhdistuvansa"  paas¬ 
totessaan.  Tieteellistä  näyttöä  jonkin  "kuonan" 
poistumisesta  kehosta  ei  kuitenkaan  ole.  Paino  las¬ 
kee  paaston  aikana,  koska  nesteen  eritys  lisääntyy 
Kaksi  -  kolme  kiloa  palaavat  heti  paaston  päätyt¬ 
tyä. 

Tutkijan  mukaan  Suomessa  paastoa  ei  ole  käy¬ 
tetty  terapiana  toisin  kuin  esimerkiksi  Britannias¬ 
sa,  Saksassa,  Sveitsissä  ja  Yhdysvalloissa.  Paastolle 
on  kuitenkin  odotettavissa  dynaaminen  tulevai¬ 
suus  Tutkija  toteaa  väitöskirjassaan: 

"Postmoderni  yhteiskunta  voi  tarjota  postmo¬ 
derneja  terveyspalveluja.  Rationaalisen  luonnon- 

tieteellisen  tiedon  lisäksi  kansalaiset  odottavat  ja 
kaipaavat  kokemuksellisuutta,  tunnetta  ja  kaiken 
mahdollistavaa  ihmettä,  ja  heillä  on  tarve  uskoa 
niihin.  Vaihtoehtoisten  hoitojen,  niiden  mukana 
paaston,  markkinaosuudet  kasvavat.  Tämän  tutki¬ 
muksen  paastoajat  ilmoittivat  tavoitteensa  toteutu¬ 
neen.  lie  kokivat  paaston  voimakkaana  elämykse¬ 
nä,  jota  osa  tutkittavista  luonnehti  sanalla  "ihme". 
Sitä  ei  voida  yksinomaan  konkreettisin  numeerisin 
tutkimustuloksin  kuvata..."  Näin  väittelijä  vastasi 
jo  ennakkoon  vastaväittäjien  kritiikkiin. 

Vastaväittäjät  totesivat  lausunnossaan,  että 
"...tutkimus  ei  anna  objektiivista,  kiistatonta  näyt¬ 
töä  paastokurssien  hyödyistä.  Suhtaudumme  väi¬ 
töstyöhön  varauksella,  mutta  väittelijän  selviydyt¬ 
tyä  väitöstilaisuudessa  esitetystä  kritiikistä  olem¬ 


me  päättäneet  hyväksyä  epäröiden  väitöstyön.” 

Tutkimuksessa  todetaan,  että  "paasto  ei  sovi 
sydän-  ja  verisuonitaudeista,  maksa-,  haima-  tai 
munuaissairauksista  kärsiville,  insuliinidiabeeti¬ 
koille,  kihti-,  syöpä-  ym,.  potilaille.  Se  ei  sovi  myös¬ 
kään  niille,  joilla  on  vaikea  psyykkinen  sairaus  tai 
anoreksia,  ei  raskaana  oleville  naisille  eikä  lapsille, 
eikä  niille  joilla  on  voimakas  lääkitys." 

Miksi  paastota?  Siksikö,  että  markkinoille  tul¬ 
leet  uusimmat  "paastopaketit  sisältävät  kaiken, 
mitä  4-7  vrk:n  paastossa  tarvitaan",  kuten  tutkija 
itse  toteaa  väitöskirjassaan! 

Kirjoittaja  on  Ttrve  Elämä  -lehden 
päätoimittaja. 


Paransiko  paasto  sittenkään? 

Vaikka  terveydenhoitotieteen  lisensiaatti  Helena  Frankberg- Lakkalan  väitöskirja  Terveyttä  ja 
hyvää  oloa  paastolla  hyväksyttiinkin  Tampereen  yliopistossa,  se  ei  saanut  vastaväittelijältä  dosentti 
Mikael  Fogelholmilta  varauksetonta  tukea.  Fogelholm  arvostelee  Hyvä  Tbrveys  lehdessä  (4/96)  kär¬ 
kevästi  Frankberg-Lakkalan  väitöskirjan  tieteellistä  pätevyyttä. 

Väitöskirjatutkimuksessa  oli  mukana  161  tutkimukseen  ilmoittautunutta  paastoajaa  ja  saman 
verran  vertailuryhmäläisiä,  jotka  koottiin  myöhemmin.  Fogelholmin  mukaan  tutkimus- ja  vertailu¬ 
ryhmän  välillä  oli  eroja,  koska  osallistujia  ei  oltu  jaettu  niihin  satunnaisotannalla.  "Paastoajat  odotti¬ 
vat  luonnollisesti,  että  paasto  tuo  hyvää  oloa.  Useat  paastokurssille  hakeutuneet  halusivat  lisäksi 
laihtua,  ja  miespaastoajat  olivatkin  huomattavasti  lihavampia  kuin  verrokit”,  Fogelholm  kirjoittaa. 

Väitöskirjassa  kerrottiin  koehenkilöiden  kokeman  hyvän  olon  tunteen  voimistuneen  paaston 
jälkeen.  I  ogelhomin  mielestä  tämä  ei  ollut  kovin  yllättävää,  koska  suurin  osa  paastoajista  oli  sitä 
odottanutkin.  "Eräiden  psykosomaattisten  oireidenkin,  kuten  päänsäryn,  väitettiin  vielä  seuranta¬ 
jakson  jälkeenkin  olevan  paastoajilla  harvinaisempia  kuin  verrokeilla,  mutta  tuloksia  ei  löydy  väi¬ 
töskirjasta.” 

Fogelholmin  mukaan  myös  tutkimuksessa  käytetyn  paastokurssin  merkitys  jäi  epäselväksi, 
koska  paastoajille  oli  annettu  laihdutusohjeita  vielä  paaston  jälkeenkin. 

Väitöskirjassa  sanottiin  koehenkilöiden  ruokatottumusten  parantuneen  paaston  jälkeen.  He  oli¬ 
vat  esimerkiksi  vähentäneet  kahvin  juontia,  suolan  käyttöä  ja  rasvaisten  ruokien  syömistä  samoin 
kuin  tupakointia.  Tästä  väittelijä  oli  vetänyt  johtopäätöksen,  että  viikon  paastokurssilla  oli  voitu  vai¬ 
kuttaa  terveyskäyttäytymiseen. 

Arviot  ruokatottumusten  muutoksista  perustuivat  kuitenkin  koehenkilöiden  itse  antamiin  vas¬ 
tauksiin,  joiden  paikkansapitävyyttä  ei  ollut  mitenkään  tarkistettu.  Fogelholmin  mukaan  tutkimus 
osoittikin  ainoastaan  sen,  että  koehenkilöiden  käsitykset  omista  ruokatottumuksistaan  olivat  muut¬ 
tuneet.  "Koska  kyseessä  oli  koehenkilöiden  täysin  oma  arviointi,  usko  paaston  hyviin  vaikutuksiin 
saattoi  muokata  sitä”,  Fogelholm  muistuttaa. 

Tutkimuksen  keskeisiin  johtopäätöksiin  kuului  paastoajien  vähentynyt  tupakointi.  Miten  väit¬ 
telijä  tähän  tuli,  ei  Fogelholmin  mukaan  selvinnyt  ainakaan  objektiivisesti  väitöskirjan  tulososasta. 

”  [tupakointia  koskevan  kyselyn  toistettavuuskin  oli  kyseenalainen:  ensimmäisellä  kerralla  27  pro¬ 
senttia  verrokeista  ilmoitti,  ettei  ollut  koskaan  tupakoinut.  Neljän  kuukauden  kuluttua  vastaava  luku 
oli  57!”,  Fogelholm  ihmettelee  Hyvä  Terveys  lehdessä. 

Hänen  arvionsa  väitöskirjan  tuloksista  oli,  että  paasto  pysyy  edelleenkin  enemmän  "uskomus- 
lääketieteenä"  kuin  todellisena,  objektiivisesti  perusteltuna  hoitomuotona. mo 

Kuva  Marketta  Ollikainen 


Yhdysvaltalainen  skeptikko  ja  monen  suo¬ 
malaisenkin  tuntema  James  Randi  perusti 
viime  lokakuussa  erään  kanadalaisen  ystä¬ 
vänsä  ehdotuksesta  yhteenliittymän  The 
2000  Club,  jonka  tavoitteena  on  nostaa 
panoksia  haastekisaan  skeptikot  vastaan 
parailmiöihin  uskovat.  Klubiin  voi  liittyä 
jokainen,  joka  on  valmis  maksamaan  1000 
Yhdysvaltain  dollaria  sille,  joka  pystyy  kont¬ 
rolloidussa  oloissa  tuottamaan  yliluonnollisen 
ilmiön. 

Kysymys  on  siis  sitoumuksesta,  joka 
maksetaan  silloin  kun,  joku  jossain  päin  maa¬ 
ilmaa  pystyy  Kandin  testeissä  osoittaan  kysei¬ 
sen  ilmiön  olemassaolon.  Kesäkuun  alkuun 
mennessä  näitä  sitoumuksia  eri  puolilta  maa 
ilmaa  oli  kertynyt  jo  yhteensä  648  000  USD. 

Randi  kertoi  Skeptikko -lehdelle  internetin 
välityksellä  kesäkuun  alussa  tehdyssä  haastat¬ 
telussa,  että  vakavasti  otettavia  tarjokkaita  ei 


Randin 
miljoonapotti 
odottaa  yli¬ 
luonnollisen 
metsästäjiä 

Randi  osallistui  kesäkuun  puolivälissä  Heurekassa 
pidettyyn  kansainväliseen  tiedekeskusten  kokoukseen. 


miljoonapotista  huolimatta  ole  ilmaantunut. 
Sen  sijaan  onneaan  ovat  yrittäneet  koettaa 
monetkin  melko  heppoisin  perustein. 

-  Useimmat  heistä  eivät  hyväksy  yksin¬ 
kertaisia  sääntöjä  tai  eivät  pysty  muotoile¬ 
maan  väitteitään  selvästi.  Täi  he  haluavat 
muuttaa  sääntöjä,  Randi  kertoi. 

Tiedot  liittymisestä  The  2000  Club'in  ja  haas¬ 
teen  säännöistä  löytyvät  Randin  internet-koti- 
sivuilta: 

http://www.randi.org/jr/ chall.html 

tai  internet-osoitteesta 

ftp@ssr.com  directory /randi. 


Tiedoksi  mille,  joilla  ei  ole  käytössään 
mtemet-yhteyttä,  julkaisemme  haasteen 
säännöt  ja  luttymistiedot  tässä.mo 

James  Randi's  Challenge 

This  statement  outlines  the  general  mies  covering  my  offer  concerning  psvchic,  supernatural  or  para- 
normal  claims.  Since  claims  will  vary  greatly  in  character  and  scope,  specific  rules  must  be  formulated  for 
each  claimant.  liowever,  ali  claimants  must  agree  to  the  rules  set  forth  here  before  any  forma!  agreement 
is  entered  into.  A  claimant  will  declare  agreement  by  signing  this  form  where  indicated  before  a  notary 
public  and  returning  the  form  to  me.  The  eventual  test  procedure  must  be  agreed  upon  by  both  parties 
before  any  testing  procedures  will  take  place.  We  do  not  act  as  a  judges.  We  do  not  design  the  protocol  inde- 
pendently  of  the  claimant.  Ali  claimants  must  identify  themselves  properly  before  any  discussion  takes 
place.  Due  to  the  large  amount  of  correspondence  exchanged  on  this  subject,  ali  correspondence  must 
include  a  stamped,  self-  addressed  envelope  or  an  addressed  envelope  with  an  Internationa]  Keply 
Coupon. 


/,  James  Randi,  will  pay  the  sum  of  US$621 ,000*  to  any  person  or  persons  who  will  demon- 
strate  any  psychic,  supernatural  or  paranormal  ability  of  any  kind  under  satisfactory  observing 
conditions.  Such  demonstration  must  take  place  under  these  rules  and  limitations: 

1  his  offer,  as  of  May  1,  1996,  is  managed  by  the  James  Randi  Educational  Foundation,  Fort 
Lauderdale,  Florida. 

1.  Claimant  must  State  clearly  in  advance,  and  claimant  and  Mr.  Randi  will  agree  upon,  just  what 
powers  or  abilities  will  be  demonstrated.  the  limits  of  the  proposed  demonstration  (so  far  as  time,  loca- 
tion  and  other  variables  are  concerned)  and  what  wil]  constitute  both  a  positive  and  a  negative  result. 

2.  Only  an  actual  performance  of  the  stated  nature  and  scope  vvithin  the  agreed-upon  limits  as  descri- 
bed  in  this  document,  is  acceptable. 

3.  Claimant  agrees  that  ali  data  (such  as  photographic,  recorded,  vvritten)  of  any  sort  gathered  as  a 
result  of  the  testing  may  be  used  freely  by  me  in  any  way  Mr.  Randi  may  choose. 

4.  lests  wil]  be  designed  in  such  a  way  that  no  judging  procedure  is  required.  Results  vvill  be  self-evi- 
dent  to  any  Observer,  in  accordance  with  the  rules  which  will  be  agreed  upon  by  ali  parties  in  advance  of 
any  formal  testing  procedure  taking  place.  No  pan  of  the  testing  procedure  may  be  changed  in  any  way 
without  the  express  agreement  of  ali  panies  concerned. 

5.  1  he  claimant  may  be  required  to  perform  informally  before  an  appointed  representative,  if  distanc.e 
and  time  dictate  that  need,  for  purposes  of  determining  if  the  claimant  is  likely  to  perform  as  promised. 

*  please  note  rule  #8,  belovv. 

6.  Expenses  such  as  transportation,  accommodation  or  other  costs  incurred  by  the  claimant  are  the  res- 
ponsibility  of  the  claimant. 

7.  VVhen  entering  into  this  challenge,  claimant  surrenders  any  and  ali  rights  to  legal  action  against  Mr. 
Randi,  and  against  the  James  Randi  Educational  Eoundation,  as  far  as  this  may  be  done  by  established 
statul.es.  I  his  applies  to  injury,  accident  or  any  other  damage  of  a  physical  or  emotional  nature  and/or 
Financial,  or  professional,  loss  of  any  kind. 

8.  Prior  to  the  commencement  of  the  formal  testing  procedure,  Mr.  Randi  will  give  his  check  for  his 
share  (US$10,000)  ot  the  tuli  revvard  amount  into  the  keeping  of  an  independent  person  chosen  by  the 
claimant.  In  the  event  that  the  claimant  is  successful  under  the  agreed  terms  and  conditions,  the  check 
for  US$10,000  shall  be  immediately  surrendered  to  the  claimant  by  the  person  holding  that  check,  and 
the  James  Randi  Educational  Foundation  will  set  about  notifying  the  240  pledgers  (who  have  promised 
additiona]  funds,  bringing  the  prize  amount  to  US$621,000  as  of  May  1/96)  to  forfeit  the  respective 
amounts  they  have  promised,  to  the  claimant. 

9.  Uopies  of  this  document  are  available  free  of  charge  to  any  person  who  sends  the  required  stamped, 
self-addressed  envelope  requesting  it. 

10.  I  his  offer  is  made  by  James  Kandi  personally,  and  not  on  behalf  of  any  other  person,  agency  or 
organization,  though  others  may  become  involved  in  the  examination  of  claims,  others  may  add  their 
revvard  money  to  mine  in  certain  circumstances,  and  the  implementation  and  management  of  the  chal- 

lenge  vvill  be  carried  out  by  James  Randi  and/or  the  James  Randi  Educational  Foundation. 


11.  This  offer  is  open  to  any  and  ali  persons,  in  any  part  of  the  world,  regardless  of  sex,  race,  educatio- 
nal  backgrourul,  etc.,  and  will  continue  in  effect  until  the  prize  is  avvarded,  or  until  the  death  of  James 
Randi.  The  Randi  vvill  States  that,  upon  his  death,  the  reward  amount  vvill  be  held  in  escrovv  and  in  char- 
ge  of  the  James  Randi  Educational  Foundation,  which  agency  is  then  empowered  to  continue  the  offer 
for  a  period  of  ten  years  after  said  demise,  after  which  the  revvard  amount  can  be  used  by  the 
Foundation  for  vvhatever  purpose  they  desire. 

12.  EVERY  CLAIMANT  MUST  AGREE  UPON  WIIAT  W1LL  CONSTITUTE  A  CONCLUSION  THAT  HE 
OR  SI  IE  DOES  NOT  POSSESS  THE  CLAIMED  AB1LITY  OR  POWER.  This  rule  must  be  accepted  by  ali 
claimants,  without  reservation, 

Claimant,  by  signing,  notarizitig  and  returning  this  form, 
signifies  agreement  with  ali  of  the  above  rules. 

(signed) 

James  Randi 
12000  NW  8th  Street 
Plantation,  FL  33325 

Please  be  advised  that  several  claimants  have  sujfered  great  persona!  embarrassment  after  failing  these 
tests  I  strongly  advise  you  to  conduct  proper  double-blmd  tests  of  any  ability  you  believe  you  can  demon- 
strate,  bejöre  attempting  to  undergo  a  testing  for  this  prize.  This  has  saved  me  and  many  claimants  much 
time  and  work,  by  shounng  that  the  pouiers  were  quite  imaginary  on  the  part  of  the  would-be  claimant 
Please  do  this,  and  do  not  choose  to  ignore  the.  need  for  such  a  precaulion 

James  Randi 
®  Copyright  1 996 


In  order  to  become  a  member  of  the  2000  Club,  please  take  these  steps: 

Send  me  a  stamped,  self-addressed  envelope  (SSAE)  and  on  the  outside  envelope,  write  the  vvords,  "2000 
Club."  Include  a  dated  copy  of  this  statement: 

7  he.reby  promtse  that  1 ,  jenier  your  name  herej  will  pay  the  suin  of  jpledged  amount,  in  words/  dollars 
US  I amount  in  figures/  to  ivhatever  person  fust  successfully  passes  the  agreed  tests  to  establish  any 
psychic  pouiers  i'his  amount  unll  be  added  to  the  already-pubhshed  offer  of  James  Randi,  as  found  m  the 
World  Wide  Web  entry  under 

http://www.randi.org/jr/chall.html 

or  under  Internet  address 

ftp(hJssr.com  directory /randi 

and  this  amount  u/ill  be  paid  by  me  at  the  earliest  possible  opportumty  folloiving  Mr  Randbs  validation 
of  these  poivers  ’ 


Signed  Dale 

ja  dii  here  your  complete  name  and  poslal  address,  unth  telephone  numberj 

Note:  Pledgers  From  outside  the  USA  are  asked  to  send  an  International  Postal  Reply  Coupon  along  with 
the  self  addressed  envelope.  This  coupon  can  be  obtained  from  any  post  Office,  and  will  be  exchanged  by 
mc  for  airmail  postage  to  the  country  of  origin. 

My  address  is: 

12000  NW  8th  Street 
Plantation,  FL  33325-1406 
USA 

And  I  know  full  well  that  Foreign  governments  don't  sell  US  postage  stamps!  That’s  the  reason  for  the 
International  Postal  Reply  Coupons  request!  Also,  don't  send  me  a  SSAE  bearing  foreign  stamps.  They  don't 
work  in  the  USA. 

®  Copyright  1996 

Yhdistys  toimii 


Anja  Heinosesta 
Skepsiksen  500.  jäsen 


Skepsis-yhdistyksen  jäsenmäärä  on  lähtenyt  huimaan  nousuun. 
Kun  vielä  vuoden  alussa  jäsenmäärä  oli  447,  huhtikuussa  yhdistyk¬ 
seen  liittyi  jo  500.  jäsen,  Anja  Heinonen.  Skeptikko  kysyi,  kuka 
hän  on  naisiaan. 


Kuka  olet? 

Ammatiltani  olen  farmaseutti.  Kirkon  jäse¬ 
neksi  minut  liitettiin  57  vuotta  sitten,  mutta 
kun  en  oikeastaan  koskaan  ole  tuntenut  suur¬ 
ta  osaa  niistä  opeista  omikseni,  erosin  kirkos¬ 
ta  kymmenkunta  vuotta  sitten. 

Apteekkityön  ohessa  olen  ehtinyt  tutus¬ 
tua  muun  muassa  "porkkanapuristeiden  erit¬ 
täin  parantaviin  ominaisuuksiin".  Samoin 
homeopaattisiin  valmisteisiin  aloin  perehtyä 
ennen  kuin  jätin  apteekkityön  nelisen  vuotta 
sitten.  Tietokoneen  äärellä  kulutan  nyt  liian¬ 
kin  paljon  aikaa.  Onneksi  minut  kiskoo 
koneesta  irti  pieni  villakoirani,  jonka  kanssa 
olen  tutustunut  Tampereen  kauniisiin  puistoi¬ 
hin  melkoisen  perinpohjaisesti. 

Miten  sinusta  tuli  skeptikko? 

En  tiedä.  Joskus  vain  lukiessani  jotain  skepti¬ 
koista  huomasin,  että  noinhan  minäkin  ajat- 
telen.  Taisinpa  silloin  lajitella  itseni  skepti¬ 
koksi. 

Miten  tulit  liittyneeksi  Skepsis-yhdistyk¬ 
seen? 

Olen  katsellut  televisiosta  parailmiöitä  käsit¬ 
televiä,  muun  muassa  Melita  Ttilikouran  toi¬ 
mittamia  ohjelmia.  Melkein  tuskaisena  kie- 
murtelin  tuolissani  ja  ihmettelin,  että  eikö 
tähän  kukaan  puutu.  Sitten  luin,  että  näistä 
ohjelmista  oli  myönnetty  Yleisradiolle 
Huuhaa-palkinto.  Olin  suorastaan  helpottu¬ 


nut.  En  ollutkaan  enää  yksin  eri  mieltä.  Kun 
sitten  Internetiä  selaillessani  löysin 
Skepsiksen  kotisivun  ja  jäseneksi  liittymislo- 
makkeen,  en  oikeastaan  enää  miettinyt. 
Anoin  jäsenyyttä  samantien.  Ajattelin  myös 
silloin,  että  saisin  yhdistyksen  kautta  ehkä 
vähän  eväitä  keskusteluihin  paranormaaleista 
ilmiöistä. 

Mitä  mieltä  olet  erilaisista  parailmiöistä? 

Olen  tähän  asti  suhtautunut  näihin  asioihin 
lähinnä  ärtyneen  kiukkuisesti.  Olen  vain  aja¬ 
tellut,  että  huijareita  ne  ovat  ja  rahankerääjiä. 
Viime  aikoina  olen  ymmärtänyt,  että  pitäisi 
tutustua  näihin  asioihin  ainakin  sen  verran, 
että  tietäisi  mistä  puhua.  Skeptikoilta  olen 
ehkä  oppinut,  että  huumori  vie  tässäkin  asias¬ 
sa  paljon  pidemmälle. 

Minusta  on  tärkeää,  että  Skepsis  on  ole¬ 
massa.  Huuhaa-palkinto  on  loistava  idea.  Se 
huomataan  ja  se  osaltaan  rohkaisee  niitä 
ihmisiä,  jotka  eivät  muitta  mutkitta  usko  näi¬ 
hin  ilmiöihin,  vaikka  niin  monet  ympärillä 
uskovat.  Olen  aika  pessimistinen  sen  suh¬ 
teen,  voidaanko  näihin  kritiikittömästi  usko¬ 
viin  vaikuttaa.  Mutta  ehkä  me  vähitellen  edis¬ 
tymme  edes  hiukan. 


Marketta  Ollikainen 

Lyhyesti 


Taikausko  rehot¬ 
taa  Venäjällä 

Venäjän  tiedeakatemian  ja 
Suomen  Akatemian  yhteistutki- 
muksen  mukaan  noin  40  pro¬ 
senttia  venäläisistä  uskoo  muun 
muassa  noitakeinoihin  ja  horos¬ 
kooppeihin.  Tutkimuksen  tulok¬ 
sia  Helsingin  Sanomissa  (21.6.) 
kommentoinut  kirkon  tutkimus¬ 
keskuksen  johtaja  Harri  Heino 
totesi,  ettei  "toista  näin  voimak¬ 
kaasti  taikuuteen  ja  astrologiaan 
uskovaa  maata  liene  Euroopas¬ 
sa”.  Heino  osallistui  tutkimuksen 
tehneeseen  tutkijaryhmään. 

Tosin  jenkit  ovat  panneet 
vielä  paremmaksi.  Vuonna  1990 
tehdyn  gallup-kyselyn  mukaan 
peräti  47  prosenttia  yhdysvalta¬ 
laisista  uskoi  astrologiaan. 

-  Kommunistinen  ideologia 
on  jättänyt  jälkeensä  tyhjän 
tilan,  jota  erilaiset  ihmeparanta- 
jat  ja  uudet  uskonnot  täyttävät, 
tutkimuksen  venäläistä  osapuol¬ 
ta  edustava  professori  Vladimir 
Andrejenkov  kuvasi  maansa 
tilannetta.  Tutkimuksessa  haas¬ 
tateltiin  yli  1  600  ihmistä,  mo 

Illuusioita 

ihmetellään 

Heurekassa 

Tiedekeskus  Heurekassa  on  me¬ 
nossa  parhaillaan  näyttely,  jossa 
esitellään  aistien  ja  aivojen  toi¬ 
mintaa.  Näyttelyn  nimi  "Illuusiot 
harhaako  vai  unta?"  kertoo,  mis¬ 
tä  näyttelyssä  on  kysymys. 


Illuusiolla  tarkoitetaan  aisti¬ 
havaintoa,  joka  tuntuu  todellisel¬ 
ta,  mutta  ei  ole  välttämättä  yhtä 
todellisuuden  kanssa.  Nykyaikai¬ 
sessa  aivotutkimuksessa  illusioil- 
la  on  tärkeä  merkitys.  Niiden 
avulla  tutkitaan  muun  muassa 
aivojen  toimintaa. 

Heurekan  näyttelyssä  esi¬ 
tellään  noin  puolensataa  illuu¬ 
siota,  joilla  ärsytetään  ja  huija¬ 
taan  näkö-,  kuulo-  tai  tuntoaistia. 
Näyttelyn  kokoajat  varoittavat, 
että  monet  illuusiokohteista  voi¬ 
vat  aiheuttaa  katsojissa  huimaus¬ 
ta,  koska  "aivot  eivät  pidä  siitä, 
että  niitä  huijataan”. 

Illuusioiden  lisäksi  näytte¬ 
lyssä  valotetaan  aivojen  raken¬ 
netta  ja  kerrotaan  aivotutkimuk¬ 
sen  käytössä  olevista  uusimmista 
menetelmistä. 

Käynti  Heurekan  näyttelys¬ 
sä  tarjoaa  sopivan  jatkon 
Skepsiksen  viime  syksyn  ja 
tämän  kevään  luentosarjoille, 
joissa  pohdittiin  tietoisuuden 
olemusta  ja  harhoja  Heurekan 
Illuusio-näyttely  on  esillä  joulu¬ 
kuun  alkuun  saakka. mo 


Pörssivihjeitä 

tarot-korteista 

Varsovan  pörssin  tuoreet  mil¬ 
jonäärit  ovat  luoneet  ympäril¬ 
leen  uuden  ammattikunnan, 
joka  kertoo  heille  kristallipallosta 
ja  tarot-korteista  pörssin  lähitule¬ 
vaisuuden  prospectukset,  kertoo 


Kauppalehti  (21.5.)  Wall  Street 
Journal  -lehteä  lainaten.  WSJ  oli 
haastatellut  korteista  sijoittajia 
opastavaa  entistä  sairaanhoita¬ 
jaa,  Octaviaa,  joka  tienasi  uudes¬ 
sa  ammatissaan  tunnissa  sen, 
minkä  aiemmin  oli  hankkinut 
kahdessa  päivässä. 

WSJ\  n  mukaan  Octavian 
pöydällä  oli  ollut  tarot-korttien 
ohella  myös  Varsovan  yliopiston 
tuoreimmat  markkinoinnin  ja 
makroekonomian  oppikirjat,  ja 
hänen  neuvonsa  olivat  kuulosta¬ 
neet  enemmänkin  Anders 
Consultingin  seminaariesitel- 
möitsijän  antamilta  kuin  selvän¬ 
näkijän  kähinöiltä.  Octavia  oli 
myös  viisaasti  varonut  antamas¬ 
ta  yksityiskohtaisia  sijoitusneu¬ 
voja.  Hän  oli  lähinnä  kehottanut 
liian  innokkaita  sijoittajia  varo¬ 
vaisuuteen.  mo 

Epäily  saa  jalan¬ 
sijaa  Italiassa 

Ensimmäisen  kerran  moniin 
vuosiin  myös  skeptikot  ovat  saa¬ 
neet  äänensä  kuuluviin  Italiassa, 
kertoo  Massimo  Polidoro  Skepti 
cal  Bnefs  -lehdessä  (March  1996). 
TV-toimittajat  ovat  havahtuneet 
kutsumaan  myös  skeptikolta 
parailmiöitä  käsitteleviin  ohjel¬ 
miinsa. 

Esimerkiksi  Italian  skeptik¬ 
kojen  järjestön  CICAP'n  jäsenel¬ 
tä  Luigi  Garlaschellilta,  joka 
toimii  kemistinä  Pavian  yliopis¬ 
tossa,  on  alettu  säännöllisesti  ky¬ 
sellä  luonnollisia  selityksiä  väite¬ 
tyistä  ihmeteoista.  Myös  CICAP’n 

puheenjohtaja  Steno  Ferluga, 

tähtitieteen  tutkija  Triesten  yli¬ 
opistosta,  on  tullut  tutuksi  TV- 
katsojille  sen  jälkeen  kun  hän 
alkoi  esiintyä  joka  viikkoisessa 
paranormaaleja  ilmiöitä  käsitte¬ 
levässä  TV-ohjelmassa. 

Uusia,  kriittisesti  parail- 
miöitä  tarkastelevia  kirjoja  on 
alkanut  ilmestyä  Italiassa.  Viime 
vuonna  markkinoille  tuli  Polido- 
ron  spiritualismin  historiaa  käsit¬ 
televä  kirja  Viaggio  tragh  Spinti 
sekä  saman  tekijän  skeptinen 
magiikan  sanakirja.  Lähiaikoina 
ilmestyy  CICAP'n  kokoama  kuu¬ 
den  kirjasen  kokoelma  erilaisista 
parailmiöistä.  Myös  Polidorolta 
ilmestyy  lähiaikoina  uusi  kirja 
Misteri  Risoin  (Ratkaistut  mystee¬ 
rit).  Näitä  ennen  kriittisesti  para- 
ilmiöitä  tarkasteleva  kirja  julkais¬ 
tiin  vuonna  1978.  Se  oli  Piero 
Angelan  Viaggio  nel  Mondo  del 
Pamnormale  (Matka  paranor¬ 
maalien  ilmiöiden  maailmaan). 

Massimo  Polidoro  on  ita¬ 
lialainen  taikuri  ja  ClCAP'n  tut¬ 
kija  rno 

Blackmore  jatkaa 
psi-tutkimuksia 

Länsi-Lnglannin  yliopiston  tutki¬ 
ja,  psykologi  Susan  Blackmore 

on  aloittanut  psi-ilmiön  tutkimi¬ 
sen  hänelle  myönnetyn  kolmi¬ 
vuotisen  apurahan  turvin. 
Tutkimuksen  tarkoituksena  on 
selvittää  psi-ilmiötä  erilaisissa 
muuntuneissa  tajunnan  tiloissa. 

-  Monet  yliluonnolliset  ko¬ 
kemukset  selitetään  näillä  tajun¬ 
nan  tiloilla.  Kuitenkin  on  ole¬ 
massa  hyvin  vähän  tutkittua  tie¬ 
toa,  jonka  avulla  voisimme  ym¬ 
märtää  todellisen  ja  kuvitellun 
sekoittumisen  luonnetta  ja  syitä, 


Blackmore  sanoo  Skeptical  Briefs 
-lehdessä  (March  1996). 

Susan  Blackmore  on  tutki¬ 
nut  aiemmin  muun  muassa  kuo- 
lemanrajakokemuksia  ja  julkais¬ 
sut  aiheesta  kirjan  Dying  to  Live 
Science  and  the  Near-Death  Expe- 
rience  (1 993). mo 


Taikavarvulleko 

tieteellinen 

todiste? 

Toukokuun  alussa  yleisradion 
kotimaankatsaus  kertoi  kaivon- 
katsojien  kyvyn  löytää  hyvä  kai- 
vonpaikka  taikavarvun  avulla 
tulleen  nyt  myös  tieteellisesti 
todistetuksi.  Näin  väitti  ohjel¬ 
massa  toimittaja  Eija  Sarinko 
ilman  epäilyn  häivääkään  toisen 
toimittajan  leikkiessä  taikavar¬ 
vulla.  Samassa  ohjelmassa  kan¬ 
sanparantaja  Pentti  Ruusala 
esitteli  "laakeroidun’’  messinki- 
langasta  tehdyn  taikavarvun 
käyttöä. 

Kotimaankatsauksen  ra¬ 
portti  koski  Kuopion  yliopistossa 
laboratorioinsinöörinä  toimivan 
Paavo  Fluttusen  "taikavarputut- 
kimuksia"  Raportissa  kerrottiin 
"Huttusen  pian  valmistuvan  väi¬ 
töskirjan"  osoittaneen  vanhan 
kansanuskomuksen  kaivonkatso- 
jien  taikavarvuista  todeksi. 

Huttunen  itse  kertoi  ohjel¬ 
massa  taikavarpujen  tehon  pe¬ 
rustuvan  "ihmisen  kehon  kautta 
tapahtuvaan  radioaaltojen  vaiku¬ 
tukseen"  Radioaalto  vaikuttaa 
ihmisen  kehoon  niin,  että  se  saa 
aikaan  käsien  liikkeen,  joka  puo¬ 
lestaan  synnyttää  varvun  liik¬ 
keen,  Huttunen  selvitti. 

Varvun  kyky  löytää  vettä 
perustui  Huttusen  mukaan  sii¬ 


hen,  että  "aallon  kohdatessa  kos¬ 
tean  ja  kuivan  maan  rajapinnan 
syntyy  heijastuma,  jolloin  heijas¬ 
tunut  ja  tuleva  aalto  muodosta¬ 
vat  interferenssikuvion".  Tämä 
Huttusen  mukaan  selittää  "kai- 
vonkatsojien  herkkyyden" 

Maailma  on  täynnä  radio¬ 
aaltoja  ja  niiden  interferenssejä, 
joten  on  vaikea  kuvitella,  että 
näillä  olisi  jotain  tekemistä 
esimerkiksi  kaivonkatsomisen 
kanssa. 

Kotimaankatsauksen  rapor¬ 
tissa  näkyi  selvästi,  miten  Ruu- 
salan  kädet  liikkuivat  sormen 
leveyden  verran  vaakasuuntaan 
ja  pystysuuntaan  sekä  kiertyivät 
rintaa  vasten  kohtisuoran  akse¬ 
lin  ympäri,  kun  hän  liikutteli  tai¬ 
kavarpua.  Raportissa  kerrottiin 
tämän  "laakeroinnin  parantavan 
kaivonkatsojien  herkkyyttä". 

Huttunen  on  tehnyt  "väitös¬ 
kirjaansa"  puhdetöinään.  Toistai¬ 
seksi  sille  ei  ole  löytynyt  yhtään 
tarkastajaa,  joten  väitöskirjasta 
tai  taikavarvun  tieteellisyydestä 
on  vielä  ennenaikaista  puhua 

Nyt  Huttunen  on  kuitenkin 
lupautunut  luovuttamaan  kehit- 
telemänsä  mittalaitteen  ja  ohjeet 
sen  käytöstä  skeptikoille,  jotta  he 
voisivat  testata  hänen  hypoteesi- 
aan  "ihmisen  kyvystä  aistia  ra¬ 
dioaaltojen  interferenssimaksi- 
meja  ja  taikavarpujen  heilahtelu¬ 
ja  aistimusten  seurauksena". 
Testauksesta  kiinnostuneet  otta¬ 
nevat  yhteyttä  Skepsiksen  halli¬ 
tukseen  kokeen  järjestämiseksi. 
Lauri  Gröhn 

Eväitä  huuhaa-tiedon  kriitikoille 

Tbden  näköiset  harhat 

Marjaana  Lindeman-Viitasalo  (toim.) 

Duodecim,  Helsinki  1995 


Maagisen  ajattelun  keskeinen  teh¬ 
tävä  ihmisen  elämässä  on  saada 
aikaan  hallinnan  tunne.  Kuten  tie¬ 
dämme,  ympäristön  ja  oman  itsen¬ 
sä  hallinta  on  eräs  ihmisen  hyvin¬ 
voinnin  edellytys.  1  larhainenkin 
tieto  saattaa  auttaa  ihmistä  jäsentä¬ 
mään  minäkuvaansa  ja  maailman¬ 
kuvaansa  edes  jollakin  tavoin. 

Ympäristö  ei  useinkaan  tarjoa 
palautetta  selitysten  virheellisyy¬ 
destä.  Korjaavaa  tietoa  on  kyllä  ole¬ 
massa,  mutta  sitä  ei  juurikaan  levi¬ 
tetä  julkisuudessa.  Moni  ei  uskalla 
korjata  edes  lähimmäistensä  har¬ 
haisia  uskomuksia,  osittain  siksi, 
että  ei  tarkalleen  tiedä,  mitä  sanoa, 
tai  muista  mitä  perusteluja  voisi 
käyttää. 

Psykologian  dosentti  Marjaa¬ 
na  Lindeman- Viitasalon  toimitta¬ 
ma  erinomainen  kirja  'Ibden  näköx 
sei  harhat  antaa  perusteluja  ja  argu¬ 
mentteja  niin  sanotun  huuhaa-tie¬ 
don  kritisoimiseen  monella  eri  tie¬ 
teenalalla.  Tässä  kirjassa  on  niin 
paljon  skeptikoille  mielenkiintoista 
ainesta,  että  siitä  voi  antaa  vain 
muutamia  välähdyksiä  tässä. 
Kaikki  kirjoittajat  ovat  asiantunti¬ 
joita  ja  käsittelevät  aiheitaan  omal¬ 
la  tavallaan  kiehtovasti 

On  vahinko,  että  tämä 
Lääkäriseuran  kustantama  kirja  on 
hinnaltaan  niin  kallis,  220  mark¬ 
kaa,  että  sitä  ei  voida  hankkia  esi¬ 
merkiksi  koulujen  elämänkatso¬ 
mustiedon  opetukseen,  johon  se 
hyvin  soveltuisi.  Lukiolaisen  mieli 
on  vielä  avoin  ja  maailmankatso¬ 
mus  on  muodostumassa,  joten 


tästä  kirjasta  olisi  siinä  vaiheessa 
todella  hyötyä.  Kirjaa  voi  ainakin 
suositella  korkeakoulujen  oppiai¬ 
neiden,  kuten  psykologian,  lääke¬ 
tieteen,  filosofian  ja  kulttuuria  tut¬ 
kivien  opinalojen  arvosanaopin¬ 
toihin. 

Nykyaikana  julkisuudessa  on 
tapana  näennäisen  tasavertaisesti 
asettaa  vastakkain  kaikenlaisia 
oppisuuntia  riippumatta  siitä, 
perustuvatko  näiden  käsitykset  jär¬ 
jestelmälliselle  tutkimukselle  ja 
tiedeyhteisön  kriittiselle  keskuste¬ 
lulle  vai  toiveajattelulle.  Lyhyessä 
kirjoituksessaan  "Tietämisen  onni 
ja  tuska"  filosofian  professori  Ilkka 
Niiniluoto  kuvaa  tätä  tapaa  usko¬ 
tella  ihmisille,  että  kaikki  mielipi¬ 
teet  ovat  ikäänkuin  yhtä  päteviä  (s. 
174).  Kirjoitus  käsittelee  myönteis¬ 
tä  ja  kielteistä  suhtautumista  tie¬ 
toon  ja  sen  kytkeytymistä  eräisiin 
muihin  ajattelutapoihin,  muun 
muassa  skeptisismiin. 

Nykyään  "vaihtoehto”-lääkin- 
tä  on  niin  suuressa  suosiossa,  että 
vaatii  jonkinasteista  rohkeutta  ryh¬ 
tyä  arvostelemaan  sitä.  TUntuu 
jotenkin  sopimattomalta  epäillä, 
kun  kaikki  muutkin  uskovat. 
Onhan  toki  tavallisenkin  lääke¬ 
tieteen  mukaisissa  hoidoissa  "vaih¬ 
toehtoja”,  mutta  niille  hoidoille, 
joista  dosentti  Veijo  Saano  kirjoit¬ 
taa,  on  ominaista,  että  niiden  taka¬ 
na  olevia  fysiologisia  mekanismeja 
ei  ole  tutkittu  eikä  niitä  pidetä  tar- 
peellisenakaan  tutkia. 

Saano  lausuu  julki  varmaan 
monen  mielessä  käväisseen  ajatuk¬ 


sen,  että  kaikki  niin  sanotun  vaih¬ 
toehtolääkinnän  avulla  tapahtu¬ 
neet  paranemiset  perustuvat  itse 
asiassa  plasebovaikutukseen.  Pla¬ 
sebovaikutuksia  ei  kuitenkaan  ole 
syytä  halveksi,  vaan  niitä  on  päin¬ 
vastoin  käytettävä  hyväksi  ja  kun¬ 
nioitettava.  Oireen  lievittyminen 
plasebolla  ei  myöskään  todista,  että 
oire  olisi  kuviteltu  tai  vähäinen  (s. 
105).  Voi  sanoa,  että  plasebo-  ja 
niin  sanotun  nosebovaikutuksen 
olemassaolo  sinänsä  todistaa 
psyykkisen  tilan  tärkeää  merkitys¬ 
tä  ihmisen  hyvinvoinnille.  Veijo 
Saanon  toinen  kirjoitus  on  erin¬ 
omainen  selostus  homeopatian 
menetelmistä  ja  toimintaperiaat¬ 
teista. 

Kirjan  kuudesta  kirjoittajasta 
kolme  on  psykologia.  Psykologia 
onkin  tieteenala,  jolla  on  usein  vai¬ 
keata  ja  siksi  erityisen  tärkeätä  pyr¬ 
kiä  huomaamaan  ajattelu,  joka 
hyväksyy  vähemmän  todennä¬ 
köisiä  selityksiä.  Psykologian  apu¬ 
laisprofessori  Risto  Vuorisen  kir¬ 
joitus  on  selkeä  esitys  siitä,  miten 
psyykkistä  tasapainoa  sisältä  päin 
uhkaavat  ristiriidat  altistavat  ihmi¬ 
sen  hakemaan  erilaisista  uskomuk¬ 
sista  uutta  toivoa  fantasioidensa 
toteutumisesta  Tämä  kirjoitus 
tekee  ymmärrettäväksi  sen  vim 
man,  millä  ihmiset  pyrkivät  irratio¬ 
naalisiin  tavoitteisiin  (s.  167). 

Rationaalisuus  ei  synny  itsestään, 
vaan  meidän  on  aktiivisesti  yritet¬ 
tävä  hillitä  sisäisiä  ristiriitojamme, 
jotka  ruokkivat  irrationaalisuutta. 

jokaisen  psykologin  unelma 
on  testi,  jonka  avulla  ihmisen  per¬ 
soonallisuudesta  voitaisiin  muuta¬ 
man  kymmenen  minuutin  testauk¬ 
sen  avulla  saada  tietää  enemmän 
kuin  hän  itse  tietää  itsestään,  tai 
ainakin  yhtä  paljon  kuin  tietäisi, 
jos  olisi  tuntenut  testattavan  kauan 
aikaa.  Koska  kaikilla  ihmisillä  on 
oma  persoonallinen  ja  jossain  mää 
rin  muiden  kirjoitustavasta  eroava 
käsiala,  grafologia  tuntuisi  tarjoa- 

van  mahdollisuuden  tällaiseen  tes¬ 
taukseen.  Ikävä  kyllä  myöskään 
käsialan  tutkimus  ei  testinä  täytä 
tätä  odotusta.  Grafologit  itse  tosin 
esiintyvät  tieteen  nimissä  ja  ruok¬ 
kivat  tarpeetonta  tieteisuskoa.  Tätä 
tieteisuskoa  riisuu  lukijoista  neuro¬ 
psykologi  Timo  Kaitaro,  jonka  kir¬ 
joitus  on  erinomaisen  käyttökel¬ 
poinen  kriittinen  esitys  grafologias¬ 
ta.  Vastaavia  en  ole  aikaisemmin 
ainakaan  suomenkielellä  tavannut. 

Toisessa  kirjoituksessaan  Ti¬ 
mo  Kaitaro  käsittelee  valvetilahal- 
lusinaatioita  ja  muuntuneita  tajun¬ 
nantiloja.  Kirjoituksen  pääajatus 
on,  että  nämä  ilmiöt  ja  tilat  ovat 
itse  asiassa  luonnollisia.  Kokemus¬ 
ten  kuoriutuminen  yliluonnollisis¬ 
ta  aineksista  ei  millään  tavoin  vä¬ 
hennä  niiden  arvoa  tai  merkitystä. 
Niistä  jää  jäljelle  mielenkiintoisin: 
upea  kokemus  (s.  152). 

Monissa  viikko-  ja  päiväleh¬ 
dissä  on  jatkuvasti  tähtimerkkien 
vaikutuksesta  ihmisten  kohtaloihin 
kertovia  palstoja.  Näitä  ilmeisesti 
luetaan  innokkaasti,  muuten  leh¬ 
det  eivät  niitä  julkaisisi.  Sen  vuoksi 
on  paikallaan  professori  Nils 


Mustelmin  tapaan  tarkastella  run¬ 
sasta  tosiasia-aineistoa,  joka  puhuu 
tällaista  vaikutusta  vastaan.  Skep¬ 
siksen  entisen  puheenjohtajan  kir¬ 
joitus  on  informatiivinen  ja  täynnä 
hauskoja  yksityiskohtia.  Tosin  hie¬ 
man  ihmetyttää  niin  sanotun 
Mars-ilmiön  esittäminen  todennä¬ 
köisenä.  Tällöin  vedetään  maa  jal¬ 
kojen  alta  eräältä  tärkeältä  argu¬ 
mentilta  astrologiaa  vastaan:  ei  ole 
löydetty  tai  edes  yritetty  löytää 
mitään  mekanismeja,  jotka  voisi¬ 
vat  olla  vastuussa  tällaisesta  tai¬ 
vaankappaleiden  ja  ihmisen  luon¬ 
teen  välisestä  yhteydestä.  Tällaisia 
välitysmekanismeja  on  vaikea  edes 
kuvitella.  Toisaalta  tiedetään  pal¬ 
jon  ihmisen  luonnetta  ja  kehitystä 
säätelevistä  muista  tekijöistä,  ja 
niitä  tutkitaan  jatkuvasti  eri  tie¬ 
teenaloilla. 

Toisessa  luvussa  Marjaana 
Lindeman-Viitasalo  kirjoittaa  ajat¬ 
telumekanismeista,  jotka  saavat 
ihmiset  uskomaan  selityksiin, 
jotka  eivät  todellisuudessa  ole 
kovin  todennäköisiä.  Mikään  ei  ole 
niin  hyvää  mainosta  kuin  tutun, 
asiaan  uskovan  ihmisen  vakuutte¬ 


lu  (s.  28).  Muita  syitä  ovat  esimer¬ 
kiksi  niin  sanotut  illusoriset  korre¬ 
laatiot  ja  nollatiedon  väheksyntä. 
Telepatiaan  uskova  ei  yleensä 
muista  panna  merkille,  kuinka 
usein  hänen  läheisensä  ei  ole  käy¬ 
nyt  eikä  soittanut  silloin  kun  hän 
on  ajatellut  tätä. 

Tätä  kirjaa  on  ennen  kaikkea 
hauska  lukea.  Perustelut  loksahta¬ 
vat  paikoilleen  omassa  mielessä,  ja 
kirjoittajien  oivallukset  ja  innostu¬ 
nut  esitys  vievät  mukanaan.  Voi 
olla  kuitenkin,  että  lukijalta  vaadi¬ 
taan  vastaanottavaa  mieltä,  jotta 
hän  voisi  havaita  kirjoituksissa 
nämä  kvaliteetit.  Ihminen  näkee 
sen  mitä  hän  muutenkin  uskoo, 
Lindeman-Viitasalo  kirjoittaa.  Toi¬ 
sin  sanoen  valistus  ei  ehkä  mene 
kovin  hyvin  perille  niiden  taholla, 
jotka  sitä  eniten  tarvitsisivat.  Sille 
kai  sitten  ei  kukaan  voi  mitään. 

Kirsti  Lagerspetz 

(Kirjoittaja  loimu  psykolo 
gian  professorina  Turun 
yliopistossa) 


Painavaa  tekstiä 
parailmiöistä 

The  Encyclopedia  of  the  Para- 
normal 

Gordon  Stein  (toim.) 

Prometheus  Books,  NY 
149,95  USD 

The  Encyclopedia  of  the  Paranor- 
mal  on  ensimmäinen  perusteelli¬ 
nen  teos,  jossa  tarkastellaan  parail- 
miöitä  tieteen  näkökulmasta. 
Teoksen  tekijöiden  sanoma  on, 
että  näitä  ilmiöitä  pitäisi  tutkia  tie¬ 
teen  metodein  ennen  kuin  voidaan 
tehdä  pitäviä  johtopäätöksiä. 

Yhdysvaltalainen  tähtitietei¬ 
lijä  ja  tunnettu  skeptikko  Carl 


Sagan  sanoo  teoksen  esipuheessa 
toivovansa,  että  "tämä  kirja  löytyisi 
jokaisen  sanomalehden  toimituk 
sen  ja  televisioaseman  uutishuo¬ 
neen  kirjahyllystä,  jotta  se  rohkai¬ 
sisi  toimittajia  kriittisempään 
raportointiin...  ja  koulukirjastoista, 
niin  että  lapset  saisivat  edes  jotain 
vastapainoa  yhteiskunnassamme 
esiintyville  monille  paranormaa¬ 
leille  ja  mystisille  väitteille”. 

Teos  sisältää  yli  90  artikkelia, 
joiden  kirjoittajina  on  runsas  50 
asiantuntijaa  (tiedemiehiä  ja  -nai¬ 
sia,  filosofeja,  historioitsijoita  ja 
muita  tutkijoita).  Artikkelit  käsitte¬ 
levät  muun  muassa  psykokinesiaa, 
levitointia,  astrologiaa,  kädestäen 
niistämistä,  meedioita,  alkemiaa, 
ihmeitä  ja  jälleensyntymistä. 


Kirjoittajina  ovat  muun 
muassa:  James  Alcock,  Robert 
Baker,  Stephen  Barrett,  Susan 
Blackmore,  Geoffrey  Dean, 
Persi  Diaconis,  Paul  Edward, 
Robert  Ellwood,  Antony  Flew, 
Martin  Gardner,  Terence  Ilines, 
Stanley  Krippner,  Paul  Kurt/., 
Robert  Morris,  Joe  Nickell, 
Marcello  Truzzi  ja  Jessica  Utts. 

Teoksen  toimittaja  Gordon 
Stein  on  toimittanut  myös  teokset: 
Encyclopedia  of  Iloaxes,  The  Ency¬ 
clopedia  of  llnheliej,  An  Anthology 
of  Athexsm  And  Ralionalism  ja  A 
Second  Anthology  of  Alheism  And 
Ralionalism. 

Marketia  Ollikainen 

Lehdet  luin 


Skeptical  Inquirer, 
voi  20,  2/1996 

"Moraalisesti  on  yhtä  paha  asia  olla  välittämättä  ja  nauttia  mielihyvästä  olipa  asia  totta  tai  ei,  kuin  olla 
välittämättä  millä  keinoin  raha  on  ansaittu  kun  se  on  taskussasi",  sanoo  Edmund  VVay  Tteale  kirjassa 
Circle  of  the  Seasons. 

Vakoilua  Totuuden 

meedioiden  monet  kasvot 


avulla 

CIA  käynnisti  70-luvulla  hank¬ 
keen,  jossa  pyrittiin  selvittä¬ 
mään  sitä,  voidaanko  paranor- 
maaleihin  ilmiöihin  kuuluvaa 
kaukonäkemistä  käyttää  (vakoi- 
lujtiedon  keruuseen.  Projekti  ei 
tuottanut  sanottavaa  tulosta, 
joten  se  hylättiin.  Yhdysvaltain 
puolustusvoimat  kuitenkin  kiin¬ 
nostui  hankkeesta  ja  tutki  asiaa 
salaisena  aina  vuoteen  1995 
saakka.  Tutkimustulokset  annet¬ 
tiin  kahden  tiedeihmisen  -  skep¬ 
tisesti  suhtautuvan  psykologin  ja 
paranormaalehin  ilmiöihin  myön¬ 
teisesti  suhtautuva  tilastotieteili¬ 
jän  -  analysoitaviksi.  Analyysi- 
tulokset  olivat  jokseenkin  ristirii¬ 
taisia,  joten  lisäselvitystä  kaiva¬ 
taan. 


Yhdysvaltalaiselta  skeptikolta, 
Carl  Saganilta  on  ilmestynyt 
kirja  The  Demon  Haunled  World . 
Science  As  a  Candle  in  the  Dark. 
Hänen  teesinsa  on:  taikauskoja 
pseudotiede  tarjoavat  helppoja 
ratkaisuja  elämän  tarkoitusta 
etsivälle  ihmiselle.  Sagan  ih- 
metelee  tiukassa  puheenvuoros¬ 
saan,  onko  tieteen  antamalla  to¬ 
tuudella  mitään  arvoa  meidän 
kulttuurissamme. 

Saman¬ 

kaltaisuus- 

periaatteesta 

Päättely,  jonka  mukaan  vaiku¬ 
tuksella  pitää  olla  samankaltai¬ 
nen  syv  kuin  sen  aiheuttajalla, 
johtaa  virheelliseen  tulkintaan 
kausaalisuudesta. 


Psyykkisen 

kaukonäkemisen 

todellisuudesta 

Onko  joillakin  ihmisillä  kyky 
"nähdä”  kuvia  tai  esineitä  näke¬ 
mättä  niitä?  Näin  väittää  Kalifor¬ 
nian  Davisin  yliopiston  tilastotie¬ 
teen  professori. 


Vampyyrit 
folkloren  ja 
fiktioiden  takana 

Miten  fiktioista  tulee  historialli¬ 
nen  tosiasia  todellisten  kansanta- 
ruston  vampyyriaiheiden  jäädes¬ 
sä  unholaan? 


Jukka  Vuori 

Keskustelua 


Ylönen  vastaa  Jämefetille 

Niin  metsä 
vastaa.. 

Pahoittelen  edellisen  kirjoitukse¬ 
ni  monisanaisuutta  ja  vaikeasel¬ 
koisuutta  ja  sen  rehtori  Jämefel- 
tille  aiheuttamaa  vaivaa.  Argu- 
mentointini  hajanaisuuteen  ja 
metsän  näkemiseen  puilta  lie¬ 
nen  jäävi  vastaamaan.  Totean 
vain,  että  niin  metsä  vastaa  kuin 
sinne  huudetaan.  Yritys  kom¬ 
mentoida  ytimekkäästi  niinkin 
moneen  suuntaan  hajoavaa  kir¬ 
joitusta  kuin  tämän  keskustelun 
avaus,  saattoi  olla  kykyjeni  ulko¬ 
puolella.  Otankin  nyt  vain  muu¬ 
taman  kohdan  tarkasteltavaksi. 

Järnefelt  puhuu  kollektiivi¬ 
sista  havainnoista  tieteen  kritee¬ 
rinä  ensimmäisen  kirjoituksensa 
kolmannessa  virkkeessä.  Kuten 
todettu,  tämä  ajatus  on  kyseen¬ 
alaistettu  kymmeniä  vuosia  sit¬ 
ten.  Toisessa  kirjoituksessaan 
Järnefelt  kieltää  kollektiivisten 
havaintojen  mahdollisuuden, 
kun  hän  kirjoittaa,  että  "jokainen 


havainto  on  subjektiivinen”.  Siis 
Järnefeltille  tieteen  sisältö  on 
nolla. 

Tosin  ensimmäisessä  kirjoi¬ 
tuksessaan  Järnefelt  tarjoaa  toi¬ 
sen  kriteerin  tieteelle.  Järnefel¬ 
tin  mukaan  tiede  on  sellaista,  "jo¬ 
ka  luo  ensin  teorian  ja  sitten 
nöyrästi  ja  totuusarvoa  ennalta 
vaatimatta  tutkii  tämän  teorian 
paikkansapitävyyttä”.  Mutta  tätä 
määritelmää  vastaan  nousee  toi¬ 
nen  kirjoitus:  Järnefelt  erottaa 
rehellisen  ja  avoimen  asioiden 
tutkimisen  ja  tieteen  (kouris¬ 
tuksenomaisen)  harjoittamisen. 
Hän  kysyy,  että  "mikä  se  sellai¬ 
nen  skeptikko  on,  jolle  tieteen 
kouristuksenomainen  harjoitta¬ 
minen  on  tärkeämpää  kuin 
rehellinen  ja  avoin  asioiden  tut¬ 
kiminen" 

Ensimmäinen  kirjoitus  on 
ainakin  implisiittisesti  tiede- 
myönteinen.  Toisessa  kirjoituk¬ 


sessa  tapahtuu  jonkinlainen  leh¬ 
mänkäännös. 

Varmastikaan  Skeptikko- 
lehti  ei  ole  oikea  media 
Järnefeltin  teorioiden  tarkaste¬ 
luun,  ja  myönnän  auliisti  olevani 
melko  varmasti  inkompetentti 
niitä  arvioimaan.  Kysymykseksi 
jääkin,  miksi  ihmeessä 
Järnefeltin  sitten  tarvitsee  niihin 
viitata  ensimmäisessä  kirjoituk¬ 
sessaan. 

Koska  Järnefeltin  kirjoituk¬ 
set  osoittautuvat  kontradiktori¬ 
siksi  jo  tällä  tasolla,  katson 
syvemmän  analyysin  olevan  tar¬ 
peetonta  ja  päätän  keskustelun 
omalta  osaltani  tähän. 

Riku  Ylönen 
skeptikko,  opiskelija 
Jyväskylä 

(Myös  Skeptikko  päättää  keskustelun 
Ylönen  vastaan  Järnefelt  tähän ) 


Skepsiksen  haaste 

10  000  markkaa  sille,  joka  pystyy 
valvotuissa  olosuhteissa  tuottamaan 
paranormaalin  ilmiön 

Sola  Vita 

Näin  pääsiäisen  aikaan,  8.  huhti¬ 
kuuta,  ei  voi  välttyä  näkemästä 
ja  kuulemasta  Raamatullisia  ku¬ 
vaelmia,  esimerkiksi  Ristinkuo¬ 
leman  "ihailtavuudesta".  Se  mi¬ 
nua  kuitenkin  on  ihmetyttänyt, 
ettei  Ristinkuolemaa  pidetä 
enemminkin  ihmisuhriuskon- 
tona! 

Miksi  maamme  yliopistot 
eivät  suuremmassa  määrin  tuo 
julki  uskontohistoriallisia  ja  eet¬ 
tisiä  tutkimustuloksia  Raamatun 
"Jumalallisuudesta”?  Esimerkik¬ 
si  Raamatun  sananlaskuissa  on 
monia  viisaita  lausumia,  mutta 
Raamatun  ja  Raamatun  kirjoitta¬ 
jien  "Jumalallisuus”  tekee  siitä 
jopa  hengenvaarallista  funda¬ 
mentalismia,  hengenvaarallisten 
fundamentalistien  iloksi.  Kirkko 
sopisi  aivan  hyvin  ylläpitämään 
vanhoja  traditioita,  mutta  ilman 
"Jumalallisuutta”,  sillä  eihän 


aikuisille  ihmisille  saisi  satuja 
syöttää.  Vai  ovatko  he  aikuisia 
ihmisiä? 

Kuningas  Sargonin  synty¬ 
mästä  kerrottiin  samanlaista  tari¬ 
naa  kuin  Mooseksen  syntymästä 
jo  yli  tuhat  vuotta  ennen 
Moosesta.  Vedenpaisumus-kerto¬ 
mus  (jokien  tulviminen)  oli 
Gilgames-  eeppoksessa  jo  ennen 
Raamattua.  Israelilaisilla  oli  kaik¬ 
ki  mahdollisuudet  omaksua  vai¬ 
kutteita  kaikilta  Mesopotamian 
alueen  kansoilta  ja  muiltakin 
kansoilta.  Ja  tietenkin  heidän 
omastakin  keskuudestaan  löytyi 
kykyä  kirjoittaa  historiaa  ja 
mytologiaa  ja  sananlaskuja.  Mitä 
etiikkaan  tulee,  niin  miksi  ei 
puhuta  siitä,  että  "Rakasta  lähim¬ 
mäistäsi  niin  kuin  itseäsi”  on 
vain  itseä  mittana  pitävä  ego- 
sentrinen  kriteeri! 

Jos  minä  väittäisin  Kaleva 
lan  olevan  Jumalallinen,  niin  ei 
kai  minua  uskoisi  juuri  kukaan. 


Taitaa  kristinuskon  ekspansio 
perustua  osittain  ihmiskunnan 
alkeellisuuteen  ja  siihen  että 
"naapurin  lehmällä  on  suuret 
utareet" 

Henkilökohtaisesti  pidän 
egyptiläisten  elämää  merkitse¬ 
vää  hieroglyfiä  paljon  parempa 
na  kuin  kristinuskon  ristiä  ja 
käsittääkseni  onkin  syytä  uskoa, 
että  elämässä  tulee  olla  perusta¬ 
na  Elämä  itse.  Se  ei  tarkoita 
minän  kieltämistä,  mutta  ei 
myöskään  sitä  egosentrisyyttä, 
johon  monilla  ihmisillä  näyttää 
eläminen  perustuvan. 

Skeptikoidenkin  olisi  syytä 
huomioida  jollakin  tavoin  uskon¬ 
to,  sillä  ajattelutapa  vaikuttaa 
näkemiseen,  esimerkiksi  ufojen 
näkemiseen. 

'Purkka  Ilelle 
Skepsis  ry  m  jäsen 
Humppila 

Tulevia  tapahtumia 


Skepsis  ry:n  teema-illat  syksyllä  1996 

Lumetodellisuuden  sietämätön  keveys  en 

luentosarja  siitä,  mikä  parantaa. 


Keskiviikko  18.9. 

klo  18.00  -  20.00 

Dosentti  Veijo  Saano  Kuopion 
yliopistosta  luennoi  lääkkeiden 
lumevaikutuksesta. 

Paikka:  Helsingin  yliopisto, 
Porthania  is.  IV, 

Yliopistokatu  3, Helsinki 

Keskiviikko  16.10. 

klo  18.00  -  20.00 

Ylilääkäri  Harri  Vertio  luennoi 
terapioiden  lohtumarkkinoista. 
Paikka:  sama  kuin  edellä. 


Keskiviikko  13.11. 

klo  18.00  -  20.00 

Dosentti  Tari  Haahtelan  luen¬ 
non  aiheena  on  allergisoituva 
yhteiskunta:  "Allergiat,  kemiaa  - 
ja  psykologiaa” 

Paikka:  sama  kuin  edellä. 

Keskiviikko  11.12. 

klo  17.00  -  18.00 

Vuoden  1966  Huuhaa- ja  Sokra- 
tes-palkintojen  julkistaminen. 
Skepsis  ry:n  tieteellinen  neuvot¬ 


telukunta  esittäytyy. 

Paikka:  sama  kuin  edellä. 

Keskiviikko  11.12. 

klo  18.00  -20.00 

Tri  Sami  Pihlström  luennoi 
aiheesta  "Tutkiiko  tiede  todelli¬ 
suutta?” 

Professori  Ilkka  Niiniluodon 

kommenttipuheenvuoro. 


Rajatietoa  pohditaan  psykologikonferenssissa 

Psykologikonferenssin  "Psykologia  ‘96  -  Elämän  hallinta”  yhteydessä  järjestetään  TUrussa  sympo¬ 
sium  aiheena  "Rajatieto,  yliluonnollinen  ja  elämänhallinta"  Symposiumin  puheenjohtajan  toimii 
psykologian  tutkija  Marjaana  Lindeman.  Esitelmöitsijöiksi  symposiumiin  on  kutsuttu  Skepsiksen 
puheenjohtaja  Ilpo  V.  Salmi,  dosentti  Veijo  Saano  ja  astrologian  harrastajien  maailmankuvasta 
pro  gradu  -työn  tehnyt  Outi  Lillqvist. 

Psykologia  '96  -konferenssi  järjestetään  TUrussa  28.-30.  elokuuta. 


Antiikin  skeptikot 

Suomen  Filosofinen  Yhdistys  ja  Helsingin  yliopiston  Renvall-Instituutti  järjestävät  22.-24.  elokuuta 
kansainvälisen  symposiumin  aiheena  "Ancient  scepticism  and  the  sceptical  tradition" 

Symposium  pidetään  Helsingin  yliopistolla. 

Lisätietoja  symposiumista  antaa  Ilpo  Halonen,  puh.  90-191  7628,  fax  90-191  7627,  sähköposti 

ilpo.halonen(g)helsinki.fi. 

English  Summary 


Too  small  and 
too  big  things 

edilorial  by  Veijo  Saana 

Some  say  that  Skepsis  is  a  club  of 
scientists  who  have  no  sence  of 
humour  and  vvho  concentrate  on 
small  things  but  leave  out  the 
really  big  issues  like  religion. 
The  same  debate  is  also  going  on 
in  Internet. 

Ali  the  topics  Skepsis  is 
interested  in  are  by  no  means 
small  -  for  example  alternative 
medicine.  It  is  true  that  many 
forms  practised  by  religious 
believers  draw  attention  if  the 
skeptics  On  the  other  hand 
there  are  some  principles  which 
also  the  skeptics  ean  share:  they 
do  not  claim,  religion  to  be  Scien¬ 
tific,  says  Veijo  Saano,  the  presi- 
dent  of  Scientific  board  of 
Skepsis  in  his  editorial. 

UFOs  and  the 
psychology  of  the 
environmental 
experience 

by  Kari  Pylkkänen 

the  human  experience  of  the 
environment  varies  from  one 
culture  to  another  and  from 
limes  to  times.  We  know  from 
historv  that  nations,  groups  of 
people  and  individiuals  have  had 
many  kinds  of  mutual  and  priva- 


te  experiences,  beliefs  and  theo- 
ries  on  what  happens  in  their 
environment. 

The  environmental  analy- 
ses  which  are  contradictory  to 
the  Scientific  world  view  can  be 
called  "the  alternative  percep- 
tion  of  the  environment".  It  is  an 
alternative  to  the  "official”  analy- 
sis  based  on  experienced  Scienti¬ 
fic  verification  vvithout  taking  a 
stand  on  vvhether  this  kind  of 
analyses  are  true  or  not 

For  example,  people  tend  to 
observe  and  analyse  ufos  they 
have  seen  according  to  the  expe¬ 
rience  they  have  from  their  envi¬ 
ronment  and  from  themselves. 


6000  years  since 
the  universe  was 
bom 

by  Nils  Edelman 

The  archbishop  of  Armagh, 
James  Ussher  (1581-  1656)  co- 
unted  in  1650  from  the  Bible  that 
the  creation  of  the  wor!d  ocurred 
in  4004  before  the  Common  Erä. 
Because  of  this  Ussher  has  been 
made  a  scapegoat  for  the  tradi¬ 
tion  of  the  old  historical  chrono- 
logy.  ilowever,  Ussher  should  be 
judged  according  to  the  know- 
ledge  of  his  own  time  and  not  of 
ours.  In  his  time  this  kind  of 
calculations  were  perfectly 
acceptable. 

Ussher's  real  intention  was 
to  create  a  chronology  for  the 


oldest  history  of  the  western 
world  and  in  his  work  the  crea¬ 
tion  of  the  world  was  onlv  a 
small  detail,  says  professor  Nils 
Edelman  in  his  article. 


Skepcism  of 
Encyclopedists  at 
the  Age  of  the 
Enlightment 

by  Timo  Kailaro 

The  author  of  the  famous 
Encyclopedien  of  the  Age  of  the 
Enlightment,  Denis  Diderot 
(171  3-1784),  wrote  already  in  his 
first  philosophical  work  Pens  es 
philosophiques,  1749,  that  the 
first  step  toward  knowledge  is 
skepticism  In  his  time  such 
thoughts  were  not  acceptable, 
and  Diderot's  writings  were  im- 
mediately  condemned  to  be  bur- 
ned. 

Under  the  pressure  of 
cencorship  of  his  time  Diderot 
was  forced  to  hide  his  thoughts 
in  innocent  looking  articles.  One 
of  them  was  Agnus  Scythius, 
which  dealt  with  natural  history 
and  botany.  While  writing  in  his 
sarcastic  style  on  the  miraculous 
sheep,  he  was  musing  on  the 
principles  concerning  miracles. 
mo 

On  se  somaa  istua  koivujen  keskellä  kesämökin 
rappusilla  juhannusyönä,  kuunnella  lintujen  lau¬ 
lua  ja  haistella  kesän  tuoksuja.  Sydäntä  raastaa 
rakastumisen  kaipuu  ja  mieli  käy  haikeaksi  men¬ 
neitä  kesiä  muistellessa  ja  ihmiselon  kummalli¬ 
suutta  pohtiessa. 

Rakastumisen  kaipuu  se  eniten  kärvensi  iso- 
vanhempiemmekin  mieliä  juhannusyönä.  Lempi 
pani  etsimään  lemmittyä,  jotta  edes  tulevana  suve¬ 
na  ei  tarvinnut  yksin  olla.  Jos  tyttö  juhannusyönä 
keräsi  kimpun  kukkia  pieluksen  alle,  kiersi  ilkosil 
laan  kaivoa  vastapäivään  tai  juoksi  alastomana 
ruisvainion  ojia,  tiesi  hän  tulevan  sulhonsa  näyt¬ 
täytyvän.  Jos  taas  sulho  oli  jo  katsottuna,  hänen 
lempensä  sai  syttymään,  kun  salaa  juhannusyönä 
kirmasi  sulhon  ruislaihossa  ilki  alastomana  tai  pisti 
neulalla  sammakon  selkään  ja  neulan  sitten  pojan 
vaatteisiin. 

Mettumaarina  mammanpiikakin  oli  makeim- 
millaan.  Jos  hän  halusi  olla  kokolla  erityisen  lem- 
mekäs  ja  huomattu,  hän  piti  paitaansa  kolme  yötä 
muurahaispesässä  ja  puki  sen  sitten  päälleen 
kokolle  mennessään.  Kokolta  sulhoa  ei  välttämättä 
kuitenkaan  saanut  luttiin  saakka,  sillä  nuoret  mie¬ 
het  lähtivät  hetteelle  lipillä  vettä  ryyppäämään. 
Veden  kun  uskottiin  yhdellä  osalla  yöstä  muuttu¬ 
van  viinaksi. 

Lsovanhempiemme  aikaan  juhannusyö  oli 
otollinen  aika  tehdä  taikoja,  joilla  varmistettiin 
vuodentulo,  naimaonni,  hävitettiin  syöpäläiset  pir¬ 
tistä  ja  ohdakkeet  pelloilta.  Juhannusyön  kasteella 
oli  erityisen  suuri  voima.  Se  hävitti  pisamat  tyttös¬ 
ten  neniltä,  paransi  sokean,  kuuron,  syyhyn  ja 
melkein  minkä  taudin  tahansa. 

Taikojen  teossa  ei  kuitenkaan  oltu  aina  pyy¬ 
teettömiä.  Kauhavalla  kehotettiin  vetämään  laka¬ 
naa  perässään  naapurin  pellolla  ja  käymään  sitten 
vääntämässä  lakanaan  maa,sta  kertynyt  kaste  omal¬ 
le  pellolle.  Näin  kasvuonnen  sai  omalle  maalle, 
mutta  naapuri  jäi  ilman. 


Vanhat  juhannustavat  ja  taiat  hymyilyttävät 
nyt,  mutta  tuskin  vallan  tosissaan  niitä  ottivat  iso- 
vanhempammekaan.  Tärinä  Mouhijärveltä  kertoo 
kahdesta  miehestä,  jotka  olivat  menneet  juhan¬ 
nusyönä  lähteelle  loikomaan.  Heillä  oli  ollut 
kannu  viinaa  mukanaan,  ja  siinä  yön  kuluessa  he 
olivat  sitten  maistelleet  vuoronperään  kannustaja 
lähteestä.  Aamulla  äijät  olivat  aika  humalassa  ja 
kerskuivat  veden  lähteessä  viinaksi  muuttuneen. 

Liekö  taikojen  alullepanijoina  olleet  etupäässä 
miehet,  sillä  erityisen  suuri  voima  niissä  oli,  jos 
tekijöinä  olivat  naiset  ja  mieluimmin  ilkosillaan. 
Suistamolla  uskottiin,  että  kaalit  sai  kasvamaan 
isommiksi,  jos  naisimmeiset  istuttivat  ne  juhan¬ 
nusyönä  helmat  korvissa.  Kuusamossa  taas  tiedet¬ 
tiin,  että  luteet  sai  häviämään  pirtistä,  kun  juhan¬ 
nusyönä  alasti  ollen  keräsi  kolme  yhdeksää  ludetta 
ja  vei  ne  punaiseen  riepuun  käärittynä  ruumislau- 
dalle.  Kuhmoisissa  kerrottiin,  että  ämmät  menivät 
kirnuamaan  vettä  muurahaispesän  viereen  paita 
hampaissa,  jotta  olisivat  saaneet  hyvän  voionnen. 

Mutta  taikojen  tekoon  liittyi  omat  vaaransa, 
eivätkä  ne  aina  tuottaneet  toivottua  tulostakaan. 
Jos  tyttö  antoi  vahingossa  kättä  sulhonsa  haamulle, 
tämä  muuttui  piruksi  ja  vei  käden  mennessään. 
Laihialla  tiedettiin,  että  jos  tyttö  aattoiltana  leikka- 
si  mättään  irti  ja  kävi  aamulla  katsomassa,  mitä 
mättään  alle  oli  yön  aikana  tullut,  sai  hän  tietää 
tulevan  kohtalonsa.  Jos  siellä  oli  sarvipää  latikka, 
vietti  leikkaaja  häitä  sinä  vuonna,  mutta  jos  muu¬ 
rahainen,  tuli  hänestä  huora. 

Luonnonhenget  ovat  aina  arvaamattomia.  Ei 
niitä  pidä  liikaa  härnätä,  varsinkaan  juhannus¬ 
yönä. 

Tarinat  juhannusyön  taioista  ja  uskomuksista 
on  poimittu  Jouko  Hautalan  toimittamasta 
Vanhat  merkkipäivät  -teoksesta  vuodelta  1948. 
(Artikkeli  on  julkaistu  aiemmin  'lbrve  Elämä 
-lehdessä  4/96). 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytet 
tynä  Skepsiksen  sihteerille  osoitteella 

Anneli  Aurejärvi,  Punalatvantie  20  C,  01350  VANTAA. 

Yhdistyksen  jäsenmaksu  (sisältää  Skeptikko-lehden  tilauksen)  on  100  mk  tai  alle  20- 
vuotiaille  50  mk  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  100  mk/ vuosi. 
Tilaaminen  onnistuu  samalla  lomakkeella  vetämällä  siitä  yli  sana  "jäsenhakemus"  ja 
korvaamalla  se  sanalla  "tilaus”.  Tiedoksi  riittää  tällöin  nimi  ja  osoite. 

Jäsenhakemus/tilauskaavake  löytyy  myös  Internetistä,  Skepsiksen  kotisivuilta 

http/www.helsinki.fi/~sjhiltun\skepsis.html 

JÄSENHAKEMUS 


Nimi  . 

Ammatti  ja  koulutus. 


Lähiosoite 


Postitoimipaikka . 

Puhelin  . 

Työpaikka  . . . 

Työpaikan  lähiosoite  . 

Postitoimipaikka  . 

Puhelin  . 

email  . 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat 
julkaisut,  jäsenyys  muissa  tieteellisissä  yhdistyksissä,  erityiset  mielenkiinnon  koh 
teet  (käytä  tarvittaessa  erillistä  paperia): 


Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperi¬ 
aatteet  (ks.  seuraava  sivu)  ja  haluan  liittyä  yhdistyksen  jäseneksi. 

Päiväys . 

Allekirjoitus . 

)  K  G  P  S  I  S  on  1987  perustettu  suomalaisten  skeptikko¬ 
jen  yhdistys.  Skepsiksen  toimintaperiaatteet  ovat  samanta¬ 
paiset  kuin  yhdysvaltalaisen  CSICOPin  (Committee  for  the 
Scientific  Investigation  of  Claims  of  the  Paranormal), 
mutta  se  toimii  täysin  itsenäisesti  vaikkakin  yhteistyössä 
CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituk¬ 
sesta  ja  periaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien 
väitteiden  objektiivista  ja  puolueetonta  tie¬ 
teellistä  tutkimusta,  ottamatta  näiden  väittei¬ 
den  paikkansapitävyyteen  kantaa  apriorisin, 
tutkimusta  edeltävin  perustein. 

-  Ylläpitää  tällaisesta  tutkimuksesta  kiinnostu¬ 
neiden  ihmisten  verkostoa  sekä  pitää  yhteyt¬ 
tä  vastaavanlaisiin  yhteisöihin  kotimaassa  ja 
ulkomailla. 

-  Julkaista  paranormaaleja  ilmiöitä  koskevia 
väitteitä  tutkivia  artikkeleja  ja  kirjoja  sekä 
laatia  tällaisia  väitteitä  sisältävien  julkaisu¬ 
jen  bibliografioita. 

-  Järjestää  alaan  liittyviä  kokouksia  ja  konfe¬ 
rensseja  sekä  harjoittaa  valistus-  ja  tiedotus¬ 
toimintaa. 

Yhdistys  on  poliittisesti,  aatteellisesti  ja  uskonnollisesti 
sitoutumaton. 

Yhdistyksen  hallitus  voi  hyväksyä  anomuksesta  yhdistyk¬ 
sen  jäseneksi  yksityishenkilöitä  ja  oikeuskelpoisia  yhteisö¬ 
jä,  jotka  hyväksyvät  edellä  mainitut  yhdistyksen  periaat¬ 
teet. 

Skepsis  ry:n  hallitus: 


Ilpo  V.  Salmi  (puheenjohtaja) 
Timo  Kaitaro  (varapuheenjohtaja) 

Anneli  Aurejärvi  (sihteeri) 

Eero  Joutsikoski 
Robert  Brotherus 
Veijo  Saano 
Jukka  Vuori 


Skepsis-yhdistyksen 
tieteellinen  neuvottelukunta: 

dosentti  Veijo  Saano  (puheenjohtaja) 
professori  Nils  Edelman 
apulaisprofessori  Kari  Enqvist 
professori  Pertti  Hemanus 
dosentti  Raimo  Keskinen 
dosentti  S. Albert  Kivinen 
professori  Kirsti  Lagerspetz 
professori  Raimo  Lehti 
professori  Anto  Leikola 
LKT  Matti  A.  Miettinen 
professori  Nils  Mustelin 
professori  Ilkka  Niiniluoto 
dosentti  Heikki  Oja 
professori  Jeja  Pekka  Roos 
VTM  Jan  Rydman 
professori  Heikki  Räisänen 
professori  Anssi  Saura 
apulaisprofessori  Raija  Sollamo 
FL  Tytti  Sutela 
professori  Raimo  Tuomela 
professori  Yrjö  Vasari 
professori  Johan  von  Wright 
apulaisprofessori  Risto  Vuorinen 


Skepsis  ry:n  yhteystiedot: 

Puhelinpalvelu:  90-7227  0195 
Postiosoite:  PL  483,  00101  HELSINKI 

lnternet-osoite: 

http://www.helsinki.fi/  ~  sjhilrun/skepsis.html 

Jäsenasioista,  lehtitilauksista  ja  muista  yhdistyk¬ 
sen  toimintaan  liittyvistä  kysymyksistä  pyydetään 
neuvottelemaan  yhdistyksen  sihteerin  kanssa, 
puh.  90-851  4851  tai  postitse: 

Anneli  Aurejärvi 

Email:  aurejar@csc.fi 
Punalatvantie  20  C 
01350  VANTAA 


Yhdistys  on  Tieteellisten  seurain  valtuuskunnan 
jäsenjärjestö 


UNELMIESI  TIETOKONE 
PINUS  MULTIMEDIA 


PINUS  MULTIMEDIA  100  Mhz  9  900,- 

- 100  Mhz  Intel  Pentium  prosessori 

-  16  Mb  keskusmuisti,  1  Gb  kiintolevy 

-  4x  CD  ROM  lukija,  äänikortti  ja  kaiuttimet 
- 15”  SVGA  värinäyttö 

-  MS  DOS  6.22  ja  Win  3.11  tai  Windows  95 


PERBI  OY  puh.  921-2507  111 


